کورته باسێک له‌سه‌ر و‌شه‌ی هه‌ندیکاپ\nفه‌رهادی جیهانمیهه‌ن خوێندکاری دکتۆرا لە زانکۆی ستۆکهۆڵم\nو‌شه‌ی handicap و‌شه‌یه‌كی ئینگلیزییه كه له سه‌ره‌تادا له چوارچێوه‌ی وه‌رزش و یاریكردندا كه‌ڵكیان لێ وه‌رده‌گرت. واته ئه‌و كه‌سه‌ی یارییه‌كه‌ی ده‌برده‌وه، ده‌ستی دە‌ناو كلاو‌ێك ده‌نا (hand in cap) بۆ ئه‌وه‌ی خه‌ڵاته‌كه ده‌رهێنێ. ده‌توانین بڵێین دوای جه‌نگی ده‌وو‌می جیهانی، ئه‌م و‌شه‌یه له چوارچێوه‌ی وه‌رزش و یاریكردندا نه‌ما و ئه‌و كه‌سانه‌ی ده‌گرته‌وه كه گر‌فتی كاركردنی له‌شیان هه‌بوو. هه‌ر كه‌سێ له‌گه‌ڵ نۆرمی كۆمه‌ڵگادا نه‌گونجابا، پێیان ده‌گو‌تن هه‌ندیكاپ (handicap).\nبه بۆچوونی من دوو هۆی گرنگی مێژوویی هه‌بوو كه وشه‌ی handicap له چوارچێوه‌ی وه‌رزش و یاریكردندا نه‌مێنێته‌وه و ئه‌و كه‌سانه بگرێته‌وه كه گرفتی كاركردنی له‌شیان هه‌بوو.\n١- كاتێ ده‌ست ده‌چێته ناو كڵاوه‌وه، ئیتر ده‌ست ناتوانێ چالاك بێ. ئه‌وه‌ش ده‌گه‌ڕێته‌وه بۆ ڕووداوێكی مێژوویی، كه من پێم وایه له‌به‌ر ئه‌و ڕووداوه وشه‌ی هه‌ندیكاپ ئه‌و كه‌سانه‌ی ده‌گرته‌وه كه گرفتی كاركردنی له‌شیان هه‌بوو.\nله ساڵی 1889دا زمانی ئیشاره (زمانی كه‌ڕ و لاڵان) له قوتابخانه‌كانی جیهاندا یاساغ كرابوو. له‌به‌ر ئه‌وه‌ی‌كه منداڵه‌كان له قوتابخانه یان له كاتی پشووداندا نه‌توانن به‌زمانی ئیشاره به‌یه‌كه‌وه بپه‌یڤن، ده‌ستی منداڵه‌كانیان ده ناو كڵاو یان ده ده‌سته‌وانه ده‌نا.\n٢- ئه‌گه‌ر بڵێین كه كڵاو به ده‌سته‌وه بێ، واته (cap in hand) ده‌توانێ دیسان په‌یو‌ه‌ندییه‌كی مێژووییی به زاراوه‌ی (handicap)ه‌وه هه‌بێ، كه ده‌توانێ ڕاسته‌وخۆ ئه‌و كه‌سانه بگرێته‌وه كه گر‌فتی كاركردی له‌شیان هه‌یه. له گه‌لێك و‌ڵاتی جیهاندا ئیستاش خه‌ڵكی نابینا له كاتی سواڵكردندا كڵاوێك به ده‌سته‌وه ده‌گرن.\nكاتێ كه باسی و‌شه‌ی هه‌ندیكاپ ده‌كرێ، ئه‌گه‌ر ئه‌م و‌شه‌یه له چوارچێوه‌ی ژ‌ینگه و كۆمه‌ڵگای ده‌و‌روو‌به‌ردا چاو لێ بكه‌ین، مانایه‌کی تر به‌خۆیه‌وه ده‌گرێ.\nبه كورتی ده‌توانین بڵێین ئه‌و كه‌سه‌ی له‌به‌ر برینداربوون یان نه‌خۆشی، گر‌فتی كاركردنی له‌شی بۆ د‌روست ده‌بێ، ئه‌م كۆسپه له‌شییه له په‌یوه‌ند له‌گه‌ڵ كو‌مه‌ڵگا و ژینگه‌ی ده‌ورووبه‌ریدا ده‌توانێ ئه‌م كه‌سه بكاته هه‌ندیكاپ.\nجا بۆیه له‌م بۆچوونه‌دا هه‌ندیکاپ په‌یوه‌ندیی به تایبه‌تمه‌ندیی كه‌س یان تاكه‌وه نییه، به‌ڵكوو په‌یوه‌ندیی به كۆسپی له‌شیی ئه‌و كه‌سه و كۆمه‌ڵگای ده‌وروو‌به‌ره‌وه هه‌یه. له‌به‌ر ئه‌وه، ئه‌وه كۆمه‌ڵگایه كه ئه‌م كه‌سه ده‌كاتە هه‌ندیكاپ.\nكۆمه‌ڵگەی ده‌و‌روو‌به‌ر وا ده‌كا ئه‌م كه‌سه (یا كه‌سانه) كه كۆسپی له‌شیان هه‌یه، له به‌شیكی كۆمه‌ڵگادا ببن به هه‌ندیكاپ، بۆ و‌ێنه ئه‌گه‌ر كه‌سێ كه له‌سه‌ر و‌یلچێره، بتوانێ وه‌كوو هه‌موو خه‌ڵكی كۆمه‌ڵگا، سواری پاس بێ یان بتوانێ له هه‌موو ده‌رگایه‌كه‌وه به و‌یلچێره‌وه وه‌ژوور كه‌وێ، ئه‌و كه‌سه هه‌ندیكاپ نییه. به‌ڵام كاتێ ئه‌و كه‌سه نه‌توانێ سواری پاس بێ، له‌به‌ر ئه‌وه‌ی كه پاسه‌كه بۆ ئه‌و كه‌سه‌ی له‌سه‌ر و‌یلچێره دروست نه‌كرابێ یان كه‌سێك كه له‌سه‌ر و‌یلچێره نه‌توانێ له دووكانێك بچێته ژ‌و‌وره‌وه یان به هۆی هه‌بوونی پلیكان یان ده‌رگای ئه‌م شوێنه و‌یلچێره‌که‌ی تێوه نه‌چێ، ئه‌وه ئه‌و ده‌م ئه‌م كه‌سه ده‌بێ به هه‌ندیكاپ.\nله كۆتاییی ساڵانی 1960دا، بۆچوونێك له‌ناو یه‌كێتیی كه‌مئه‌ندامانی ئه‌ورووپادا په‌ره‌ی گرت كه ئه‌وه كۆمه‌ڵگایه هه‌ندیكاپه، نه‌ك هاووڵاتیانی. ئه‌وه كۆمه‌ڵگایه كه به هۆی نه‌گونجاندنی ژینگه‌ی ده‌ورووبه‌ر، هاووڵاتیانی خۆی دەکاتە هه‌ندیكاپ. ئێستا زاراوه‌ی هه‌ندیكاپ به هۆی ئه‌وه‌ی كه په‌یوه‌ندیی به كۆمه‌ڵگا و ژینگه‌وه هه‌یه، كه‌ڵكی لێ وه‌رناگرن.\nله زمانی ئینگلیزیدا و‌شه‌ی (disabled) له جیاتی هه‌ندیكاپ به‌كار دێنن. له سویدیدا دوو وشه‌ی (funktionshinder) یان (funktionsnedsättning) بەكار دێنن .\nله باشووری كوردستان و‌شه‌ی كه‌مئه‌ندام بۆ Handicap د‌اتاشراوه، كه به بۆچوونی من و‌شه‌یه‌كی ته‌واو و د‌روست نییه. له‌به‌ر ئه‌وه‌ی كه و‌شه‌ی كه‌مئه‌ندام ته‌نیا كه‌سانێ ده‌گه‌رێته‌وه كه ئه‌ندامێكی له‌شیان كه‌مه؛ وه‌كوو نابینا، كه‌ڕ و ئه‌وانه‌ی له سه‌ر و‌یلچێرن. ئه‌ی ده‌بێ به‌م كه‌سانه چ بگوترێت كه له‌مپه‌ر یان گرفتێکیان له‌سه‌ر له‌شدا هه‌یه، وه‌كوو ئاسم، ئالێرژی، ڕۆ‌ماتیزم، فێگرتن، لاكتۆز ( ئه‌وانه‌ی ناتوانن هیچ شتێ كه شێری تێدا بێ بیخۆن) یان گوێیان گرانه، واته ئه‌و كه‌مئه‌ندامییه‌ی كه به چاو نابیندرێت، به‌ڵام به‌م حاڵه‌وه هه‌موو ئه‌و که‌سانه ئه‌ندامی یه‌كێتیی كه‌مئه‌ندامانن له وڵاته ئه‌و‌رووپایییه‌کاندا.\nدواترین دەستکاریکردن لەسەر پێنج شەممە, 13 کانونی یەکەم 2018 16:51


مەلا بەختیار:سەرۆك مام جەلال و ئایەتوڵڵا سیستانی رێگربون لەشەڕی تائیفی \nئەمڕۆ 6ی تشرینی یەكەمی 2019، لەناوەندی رۆشنگەری چاودێر، مەلا بەختیار، پێشوازی لەسەندیكای هونەرمەندانی عیراق كردو لەدیدارێكیشدا، گفتوگۆیان لەبارەی ئاستی فێستیڤاڵەكانی شانۆو سینەما‌و چۆنێتی بەشداریكردنەكان كردو سەرنج و تێڕوانینەكانیان لەوبارەیەوە خستەڕوو.\nهاوكات لەتەوەرێكی تری گفتوگۆكەیدا، مەلا بەختیار، لێپرسراوی دەستەی كارگێڕی، ئاماژەی بۆ ئەو كارەسات‌و قەتڵ‌و عامانە كرد، كە لەبەشەكانی كوردستان‌و بەسەر نەتەوەكەماندا هێنراون‌و لەو بارەیەشەوە، چیرۆكی قەتڵ‌و عامی زیلانی لەباكوری كوردستان، بەنمونە هێنایەوەو وتیشی: بەداخەوە رای گشتی عەرەب‌و نەتەوەكانی تری دراوسێشمان، كەمترین ئاگاداری ئەو زوڵم‌و ناهەقی‌و جینۆسایدانەن كە لەمێژوودا‌و بەسەر نەتەوەكەماندا هێنراون‌و ئەمەشی بەغەدرێكی دیكە لەنەتەوەكەمان‌و بە بەشێك لەشۆڤێنییەتی دەسەڵاتی بەعس ناوبرد.\nتێڕوانینەكانی لەبارەی كارلێك‌و مامەڵەی ویژدانی لەنێوان هەردوو نەتەوەی كوردو عەرەب‌و پێكهاتەكانی تر، رونكردەوەو پاشئەوەی ئاماژەی بۆ ئەوەكرد، كە سیاسەت‌و دەسەڵات ناچەسپێ، ئەگەر ئابوری‌و رووناكبیرییەكی هاوبەش پێشتر بوونی نەبێ‌و نەچەسپیبێ. دۆخی ئێستای عیراقیشی بە سەرەنجامی ئەو گەندەڵییانەزانی، كە چەندین ساڵە بوونەتە هۆكاری نەبوونی خزمەتگوزاری‌و زیانی گەورەی بەپرۆسەی ئاوەدانكردنەوەی عیراق گەیاندووە‌و راشیگەیاند: سەرۆك مام جەلال لەباری سیاسی و ئایەتوڵڵا سیستانی لەباری رۆحییەوە، رێگربوون لەوەی عیراق لەرۆخی دۆخی شەڕی تائیفی‌و ناوخۆیی رزگار بكەن‌و بەپێچەوانەشەوە، لەئێستادا مەترسییەكانی لەسەر دۆخی عیراق‌و دووبارەبوونەوەی سیناریۆكانی سوریا، لیبیا‌و یەمەن نەشاردەوە.


Medicine :: Forum Rules :: Rules\nRenas on Mon Apr 19, 2010 6:54 pm\n، ١،ده‌بێ سه‌ردێڕی بابه‌ته‌كه‌ت درووست بێت و هه‌روه‌ها مه‌به‌ستی ناوه‌ڕۆكی بابه‌ته‌كه‌ت بگه‌یه‌نێت، ئه‌گه‌ر سه‌ردێڕ به‌و شێوه‌یه نه‌بێت، بابه‌ته‌كه ده‌سڕێته‌وه.\n٢، بابه‌ت نابێت ڕوو له كه‌سێكی دیاریكراو بكات، هه‌روه‌ها نابێت به هیچ شێوه‌یه‌ك سووكایه‌تی یان هێرشی تێدا به‌دی بكرێت به‌رانبه‌ر تاكه‌كه‌سێكی دیاریكراو، ناوی تاكه‌كه‌سی به هیچ شێوه‌یه‌ك بۆی نیه له هیچ بابه‌ت و په‌یامێكدا ده‌ربكه‌وێت. بابه‌تی ڕه‌خنه‌گر ده‌بێت به شێوه‌یه‌ك بنووسرێت كه مه‌به‌ستی ڕه‌خنه به ته‌واوی ڕوون بێت و له هه‌مان كاتدا پێشنیار یان چاره‌سه‌ری بۆ نه‌هێشتنی ڕه‌خنه بنووسرێت له لایه‌ن نووسه‌ره‌وه. گه‌ر بابه‌ت له‌و چوارچێوه‌یه‌دا نه‌بێت، ده‌خرێته به‌شی ئه‌رشیفه‌وه/ ده‌سڕێته‌وه.\n٣، پێش ئه‌وه‌ی بابه‌تێك بنووسیت، كرته له به‌سته‌ری خواره‌وه بكه و له نێو مه‌كۆكاندا بگه‌ڕێت، بابه‌ت و په‌یامی دووباره ته‌نیا شوێن ده‌گرن و سوودیان نیه، ئه‌گه‌ر بابه‌ته‌كه‌ت دووباره‌یه، مه‌ینووسه!\n٤، ته‌نیا یه‌ك جار و له یه‌ك شوێن په‌یام بنووسه، په‌یامێك كه له مه‌كۆیه‌ك نووسرا، پێویست ناكات له مه‌كۆیه‌كی دیكه بنووسرێت. كاتی خۆت و به‌ڕێوه‌به‌ران به فیڕۆ مه‌ده.\n٥، هه‌ندێك مه‌كۆ به هۆی تایبه‌ت بوونی به‌شه‌كه‌ی، له‌وانه‌یه یاسای تایبه‌ت به خۆی هه‌بێت، بۆ ئه‌وه‌ی بابه‌ته‌كه‌ت درووست و له چوارچێوه‌ی یاساكان بێت، تكایه پێش هه‌موو شتێك چاو له یه‌كه‌مین بابه‌ت بكه له له‌و مه‌كۆیه‌ی كه ده‌ته‌وێ بابه‌تی تێدا بنووسیت و یاساكانی بخوێنه‌وه، گه‌ر هه‌یبێت.\n٧، كاتێك بابه‌تێك ده‌نووسیت یان یارمه‌تیت پێویسته له په‌یوه‌ندی له‌گه‌ڵ كێشه‌یه‌ك، به كورت و پوخت كێشه‌كه‌ت بنووسه به شیوه‌یه‌ك كه خوێنه‌ر (ئه‌و كه‌سه‌ی كه ده‌یه‌وێ هاوكاریت بكات) بتوانێ به شێوه‌یه‌كی گشتیی له كێشه‌كه‌ت تێبگه‌یه‌ت و پێویستی نه‌بێت خوازیاری زانیاریی دیكه بێت.\n٩، بابه‌تی ئایینی، سیاسی و دیكه‌ی وه‌ك نه‌ته‌وایه‌تی، به‌بێ هۆكار و ڕاسته‌وخۆ ده‌سڕێنه‌وه. بوونیان له\n١٠، تكایه ئه‌گه‌ر ده‌ته‌وێ كراك یان سریاڵ له‌گه‌ل بابه‌ته‌كه‌ت/ په‌یامه‌كه‌ت دابنێیت، مه‌ینووسه\n١١، ئه‌گه‌ر وه‌ڵامه‌كه‌ت یان به‌شدارییه‌كه‌ت له بابه‌تێكدا سوودی نیه، مه‌ینووسه\n١٢، له كاتی نووسینی بابه‌تدا و بوونی كۆد له بابه‌ته‌دا، ده‌بێ سوود له تاگی كۆد دانان ببرێت و هه‌موو كۆده‌كانی نێو بابه‌تێك/ په‌یامێك بخرێنه نێو تاگی كۆده‌وه، كاری چاودێران له وێبچن ئه‌وه نیه كۆده‌كانت بۆ بخه‌نه نێو تاگه‌وه.\n١٣، له كاتی نووسینی په‌یام دا نووسینی ڕه‌نگدار، قه‌ڵه‌و به‌بێ هۆكار به‌كار مه‌به، قه‌ڵه‌و كردنی نووسینێك هیچ له گرینگی ئه‌و نووسینه زۆر ناكات، به‌ڵكوو كه‌م بایه‌خی ده‌كات Kurd-Medicine شوێنێك نین بۆ زیندووكردنه‌وه‌ی كێشه‌ی تاكه‌كه‌سی و هه‌وڵدان بۆ تاوتوێ كردنی و تێكدانی بابه‌تێك به كێشه‌ی\n١٤، مه‌كۆكانی تاكه‌كه‌سی، تكایه هه‌ر كێشه‌یه‌كت هه‌یه له‌گه‌ڵ ئه‌ندامی به‌رانبه‌ر، به ئیمه‌یل چاره‌سه‌ری بكه‌ن، جێبه‌جێ كردنی ئه‌و كاره له نێو بابه‌ته‌كانی مه‌كۆكانی\nKurd-Medicine ده‌بێته هۆی ڕاگرتنی هه‌ژماری هه‌ردوولا.\n١٥، نووسینی په‌یام بۆ داواكردنی سریاڵ یان كراك، قه‌ده‌غه‌یه.\n١٦، نووسینی په‌یام بۆ بڵاوكردنه‌وه‌ی پرۆگرام، سكریپت یان هه‌ر شتێكی دیكه‌ی ماف پارێزراو له ڕێی په‌یامی تایبه‌ته‌وه قه‌ده‌غه‌یه، ئه‌گه‌ر ده‌ته‌وێ په‌یامه‌كه‌ت بمێنێته‌وه ده‌بێ ناوه‌ڕۆكی په‌یامه‌كه‌ت له چوارچێوه‌ی یاساكانی مه‌كۆكانی Kurd-Medicine دا بێت و هه‌روه‌ها له نێو خوودی بابه‌ته‌كه‌دا ناوه‌ڕۆكه‌كه هه‌بێت، نه‌ك له ڕێی په‌یامی تایبه‌ته‌وه .\nبار بكه‌یت، ئه‌گه‌ر به پێچه‌وانه‌وه بێت، وێنه/ وێنه‌كان ده‌سڕێنه‌وه\n١٧، ئه‌گه‌ر وێنه / په‌ڕگه به‌كارده‌به‌یه‌ت له نێو بابه‌ت و په‌یامه‌كانت، ده‌بێ وێنه‌كه‌ت له .\nیاساكانی پاراستنی ئه‌ندامه‌تیت له Kurd-Medicine\nKurd-Medicine ١،ماڵپه‌ڕێكه كه باوه‌ڕی به ڕێزگرتن له مافی هه‌موو ئه‌ندامانی هه‌یه و به‌بێ ئه‌ندامانی چالاك نابێت، له به‌رانبه‌ردا هه‌موو ئه‌ندامێك ئه‌ركه له‌سه‌ر شانی كه ڕێز له بوونی Kurd-Medicine وه‌ك شوێنێك بگرێت و هه‌روه‌ها بیپارێزێت، پاراستنی Kurd-Medicine، پاراستن بۆ مافی ئه‌ندامه‌تی خۆت دابین ده‌كات.\n٢، هه‌موو ئه‌ندامێك (به‌بێ له‌به‌رچاو گرتنی ئاست و پله له مه‌كۆكاندا) ته‌نیا ٣ جار ئاگادر ده‌كرێته‌وه له په‌یوه‌ندی له‌گه‌ڵ هه‌بوونی هه‌ڵه‌یه‌ك له مه‌كۆكان یان پێشێل كردنی یه‌كێك له خاڵه‌كانی یاساكانی مه‌كۆكانی Kurd-Medicine، ئاگادار كردنه‌وه‌ی چواره‌م نیه و ئه‌ندامه‌تی بۆ ماوه‌ی ٢٤ كاتژمێر ڕاده‌گیردرێت (ده‌خرێته گروپی ڕاگیراوی كاتی)، پاش تێپه‌ڕبوونی ٢٤ كاتژمێر ده‌توانێ سه‌ردانی مه‌كۆكان بكاته‌وه، له‌گه‌ڵ دووباره بوونه‌وه‌ی هه‌مان ڕووداو، ڕاگرتن درێژخایه‌ن تر ده‌بێت و ده‌بێته ماوه‌ی ١ حه‌فته. له‌وه زۆرتر ده‌بێته هۆی ده‌ركردن به یه‌كجاری و بلۆك كردنی ژماره‌ی ئای‌پی.\n٣، هه‌موو ئه‌ندامێك ده‌بێ ڕێز له بڕیاری چاودێرێك بگرێت، به‌بێ له‌به‌رچاو گرتنی ئه‌وه‌ی كه بڕیاره‌كه چیه و چۆن جێبه‌جێ كراوه، له كاتی هه‌ست كردن به ڕه‌فتاری نادرووست له لایه‌ن چاودێرێكه‌وه، تكایه په‌یوه‌ندی بگرن له‌گه‌ڵ Kurd-Medicine له ڕێی په‌ڕه‌ی په‌یوه‌ندییه‌وه.\nKurd-Medicine، له كاتی هه‌ست كردن به\n٤، هه‌ر هه‌ژمارێك بۆی هه‌یه له‌لایه‌ن ١ كه‌سه‌وه به‌كارببرێت و بابه‌ت/ په‌یامی پێ بنووسرێت له مه‌كۆكانی به‌كاربردنی یه‌ك هه‌ژمار له لایه‌ن زۆرتر له یه‌ك كه‌سه‌وه، هه‌ژمار بۆ یه‌كجاری ناچالاك ده‌كرێت.\nلێره فایله‌کانت به‌رز بکه‌ره‌وه


پۆلیته‌كنیكى سلێمانى و چوار زانكۆى وڵاتى ئێران هه‌نگاوى هاوبه‌ش له بوارى زانستى دا ده‌نێن – زانکۆی پۆلیتەکنیکی سلێمانی\nپۆلیته‌كنیكى سلێمانى و چوار زانكۆى وڵاتى ئێران هه‌نگاوى هاوبه‌ش له بوارى زانستى دا ده‌نێن\nله‌میانه‌ى ئه‌و سه‌ردانه‌ى شاندى زانكۆى پۆلیته‌كنیكى سلێمانى به هاوبه‌شى شاندى زانكۆى سلێمانى بۆ كۆمارى ئیسلامى ئێران ئه‌نجامیاندا،له به‌روارى 21/5/2015 بۆ ماوه سێ رۆژ،چوار زانكۆى ئه‌و وڵاته‌یان به‌سه‌ر كرده‌وه كه بریتی بوون له زانكۆكانى په‌یامى نور له شارى تاران و زانكۆى ئه‌سفه‌هان و زانكۆى ئه‌سفه‌هانى پزیشكى و زانكۆى ئه‌سفه‌هانى ته‌كنیكى له شارى ئه‌سفه‌هان،له‌گه‌ڵ به‌رپرسانى ئه‌و زانكۆیانه‌و به‌رپرسانى وه‌زاره‌تى زانست و ته‌كنه‌لۆجیا كۆبونه‌وه‌یان ئه‌نجامدا.له‌و سه‌ردانه‌دا كه د.ئالان فه‌ره‌یدون على سه‌رۆكى زانكۆى پۆلیته‌كنیكى سلێمانى و د.ناصح قه‌ره‌داغى یاریده‌ده‌رى سه‌رۆكى زانكۆ بۆ كاروبارى زانستى و خوێندنى باڵا و پێنج له راگره‌كانى كۆلێج و په‌یمانگا ته‌كنیكیه‌كان به هاوبه‌شى سه‌رۆكى زانكۆى سلێمانى و یاریده‌ده‌رى سه‌رۆكى زانكۆ و پێنج له راگرانى كۆلێجه‌كانى ئه‌و زانكۆیه ئه‌نجامدرا، سه‌ردانه‌كه له‌لایه‌ن بالوێزى وڵاتى ئێران له شارى سلێمانى “ئاغاى ئه‌حمه‌دى”رێكخرابوو،شانده‌كه له لایه‌ن ” د.سالار ئاملى”جێگیرى وه‌زیرى زانست و ته‌كنه‌لۆجیا بۆ كاروبارى نێوده‌وڵه‌تى و ” د.هێمن فاتحى ” نوێنه‌رى كونسوڵخانه‌ى كۆمارى ئیسلامى ئێران د.حسین مرادى مامۆستاى زانكۆى ئه‌سفه‌هانى ته‌كنیكیه‌وه پێشوازیان لێكرا،له‌و سه‌ردانه‌دا سه‌رۆكى زانكۆى پۆلیته‌كنیكى سلێمانى په‌یامى وه‌زیرى خوێندنى باڵاو توێژینه‌وى زانستى د.یوسف گۆران ى گه‌یاند پێیان و رایگه‌یاند”هه‌رێمى كوردستان و كۆمارى ئیسلامى مێژوێكى له‌پێشینه‌یان هه‌یه له هاوكارى و هه‌ماهه‌نگى كردنى یه‌كتردا، به‌و هیوایه‌ى زانكۆكانى هه‌رێمى كوردستان و زانكۆكانى ئێران بتوانن هه‌ماهه‌نگى یه‌كتر بكه‌ن له بوارى زانستى و پێشخستنى خوێندنى باڵادا”هه‌روه‌ها ئاماژه‌ى به گرنگی ئه‌م سه‌ردانه زانستییانه كرد به مه‌به‌ستى له‌نزیكه‌وه ئاشنابوون به پرۆسه‌ى خوێندن له زانكۆكانى ئێران و پێشنیارى كرد كه شاندى ئه‌و زانكۆیانه سه‌ردانى زانكۆكانى هه‌رێمى كوردستان بكه‌ن به مه‌به‌ستى له نزیكه‌وه ئاشنابوون به‌و پێشكه‌وتنانه‌ى له بوارى خوێندنى باڵا له هه‌رێمى كوردستان هاتوونه‌ته ئاراوه”.\nسه‌باره‌ت به سه‌ردانه زانستییه‌كه‌یان بۆ وڵاتی ئێران، د.ناصح قه‌ره‌داغى یاریده‌ده‌رى سه‌رۆكى زانكۆ بۆ كاروباری زانستی رایگه‌یاند”ئامانج له‌و سه‌ردانه جگه له نزیكه‌وه ئاشنابوون به بوارى خوێندنى باڵا له‌و وڵاته، هه‌نگاونان بوو بۆ كارئاسانى كردن له كارى هاوبه‌شى زانستى و ره‌خساندنى ده‌رفه‌تى خوێندن و ئاڵوگۆڕكردنى ستافى ئه‌كادیمى و هاوكاریكردنى یه‌كتر بو ئه‌نجامانى توێژینه‌وه‌ى زانستى ” هه‌روه‌ها باسى له‌وه‌كرد كه شاندى زانكۆى پۆلیته‌كنیكى سلێمانى له‌و سه‌ردانه‌دا به‌شێوه‌ى گروپ دابه‌شبوون و به‌پێى پسپۆڕى راگره‌كان سه‌ردانى ئه‌و فاكه‌لتى وبه‌شه زانستیانه‌یانكرد له زانكۆكاندا بۆ ئاشنابوون به‌چۆنێتى خوێندن له‌و به‌شه زانستییانه‌دا و وتی”له‌لایه‌ن سه‌رۆكى زانكۆ و سه‌رۆك به‌ش و ستافى ئه‌كادیمى زانكۆكانه‌وه پێشوازیه‌كى گه‌رم له گروپه‌كانى زانكۆمان كراوه‌و به‌شێوه‌یه‌كى مه‌یدانى توانراوه هه‌موو به‌ش و تاقیگه‌كان و هۆڵه‌كانى وانه وتنه‌وه‌ى خوێندنى باڵا به‌سه‌ر بكرێنه‌وه‌و بتوانن به‌شدار بن له كۆبوونه‌وه‌ى ئه‌نجومه‌نى زانكۆكاندا” جگه له‌وه‌ى به‌ڵێنى دابینكردنى زه‌ماله‌ى خوێندن به زانكۆكانى هه‌رێمى كوردستانى درا .\nله‌سه‌ره‌تادا شاندى زانكۆ سه‌ردانى ئه‌سفه‌هانى ته‌كنیكى كرد پاش كۆبونه‌وه له‌گه‌ڵ یاریده‌ده‌رى سه‌رۆك بۆ كاروبارى نێوده‌وڵه‌تى و ناسانى زانكۆكه‌یان به شاندى میوان رێكه‌وتن له‌سه‌ر یاداشتنامه‌ى لێكتێگه‌شتن كراو له رۆژى دواتردا له‌لایه‌ن سه‌رۆكى زانكۆكانه‌وه واژووكرا.له پاشان سه‌ردانى زانكۆى ئه‌سفه‌هان و كرا و له‌لایه‌ن سه‌رۆكى زانكۆ وه پێشوازیان لێكرا و دواتریاداشتنامه‌ى لێكتێگه‌شتن واژوو كرا. شانده‌كه سه‌ردانى زانكۆى ئه‌سفه‌هانى ته‌كنیكى له‌لایه‌ن یاریده‌ده‌رى سه‌رۆكى زانكۆ وه پێشوازیان لێكراو له‌پاش گفتوگۆ له بواره‌كانى هاوكارى وكارى هاوبه‌شى زانستى بریاردرا یاداشتنامه‌ى لیكتێگه‌شتن دواتر ئاماده‌بكرێت و واژوو بكرێت،جێى سه‌رنجه ئه‌م زانكۆیه پێكهاتوه له 10سكول و 780مامۆستاى هه‌یه و رێژه‌ى خوێندكاره‌كانى بریتیه له 8000خوێندكار و 23نه‌خۆشخانه‌و 322بنكه‌ى ته‌ندروستى و 40سه‌نته‌رى توێژینه‌وه‌ى هه‌یه كه شاندى زانكۆمان چه‌ند سه‌نته‌رێكى كلینیكیان له‌و سه‌ردانه‌دا به‌سه‌ركرده‌وه\nهه‌ر له‌میانى سه‌ردانه‌دانه‌كه‌یانداشاندى زانكۆ سه‌ردانى زانكۆى “په‌یامى نور”یان كرد له شارى تاران كه زانكۆیه‌كى ده‌وڵه‌تى – نیوه ئه‌هلییه‌و به‌هه‌رسێ جۆرى حزورى و نیوه‌حزورى و ناحزورى خوێندنى تیادا ئه‌نجامده‌درێت،خاوه‌نى زۆرترین ژماره‌ى خوێندكاره كه بریتیه له زیاتر له 800هه‌زار خوێندكار له‌سه‌ر ئاستى ئه‌و وڵاته ئه‌م زانكۆیه له‌هه‌موو پارێزگاو شاره گه‌وره‌كانى ئێران لقى هه‌یه له ئاسته‌كانى به‌كالۆروس و ماسته‌ر و دكتورا ،له‌لایه‌ن سه‌رۆكى ئه‌و زانكۆیه‌و ئه‌نجومه‌نى زانكۆكه‌وه پێشوازیان لێكراو به‌ڵێنى هه‌ماهه‌نگى هاوبه‌شیاندا، داوایانكرد كه به مه‌به‌ستى كرانه‌وه‌ى زیاتر له گه‌ڵ هه‌رێمى كوردستان كارئاسانیان بۆ بكرێت و هه‌روه‌ها ده‌رفه‌تى ئه‌وه‌یان بۆ بره‌خسێت كه له هه‌رێمى كوردستان لقێكى زانكۆكه‌یان بكه‌نه‌وه، سه‌رۆكى زانكۆى پۆلیته‌كنیكى سلێمانى به‌ڵێنى هاوكارى پێدان له چوارچێوه‌ى رێنمایه‌كانى وه‌زاره‌تى خوێندنى باڵا له هه‌رێمى كوردستان،پاشان یاداشتنامه‌ى لێكتێگه‌شتن واژوو كرا.\nد.سۆران ابوبكر راگرى په‌یمانگاى زانستى كۆمپیوته‌ر كه یه‌كێك بو له ئه‌ندامانى شاندى زانكۆ رایگه‌یاند”ئه‌وه‌ى تێبینى كرا له سه‌ردانمان بۆ ئه‌و چوار زانكۆیه‌ی وڵاتى ئێران سه‌ربه‌خۆیی زانكۆكان و ده‌ستكراوه‌یى له بریاردان بوو،به شێوه‌یه‌ك كه خۆیان خاوه‌نى بڕیاربوون،جگه له بوونى به‌رهه‌مى زانستى به هۆى پێشكه‌وتنى تاقیگه‌و خوێندنى زانستیی سه‌رده‌م له زانكۆكاندا”د.سۆاران ابوبكر كه سه‌رپه‌رشتیارى گروپى IT بوو ئاماژه‌ى به بوونى پێشكه‌وتنێكى به‌رچاوكرد له به‌شه زانستییه‌كانى ئه‌و زانكۆیانه و ئه‌وه‌ى وت”به‌ڵێنى هاوكارى و هه‌ماهه‌نگى به زانكۆمان درا له بوارى ئاڵوگۆرى ستافى زانستى و به ئه‌نجامگه‌یاندنى توێژینه‌وه‌ى هاوبه‌ش”.\nد.حه‌كیم عوسمان راگری كۆلێجی ته‌كنیكی سلێمانی، سه‌باره‌ت به‌و سه‌ردانه زانستییه وتی” له سه‌ره‌تا سه‌ردانی هه‌ردوو زانكۆی (ئه‌سفه‌هان و ئه‌سفه‌هانی ته‌كنیكى)مان كرد له ئه‌سفه‌هان، له‌گه‌ڵ سه‌رۆكی زانكۆو سه‌رۆك به‌شه‌كانی ئه‌و زانكۆیه كۆبووینه‌وه‌و بیروڕامان له‌سه‌ر چه‌ند بابه‌تێكی گرنگ ئاڵوگۆڕكرد،له‌بواری هاوكاریكردنی یه‌كتر و دروستكردنی په‌یوه‌ندییه‌كی به‌هێز له‌نێوان هه‌ردوولا”، ئاماژه‌شی به‌وه‌دا كه له كۆبوونه‌وه‌كاندا كۆك بویون له‌سه‌ر ئاڵوگۆڕكردنی خوێندكار و مامۆستا له‌نێوان زانكۆكانی ئه‌سفه‌هان و هه‌ردوو زانكۆی پۆلیته‌كنیكی سلێمانی و زانكۆی سلێمانی، هه‌روه‌ها سه‌ردانیكردنی كه‌سانی پسپۆڕو شاره‌زای زانكۆكانی (ئه‌سفه‌هان و ئه‌سفه‌هانی ته‌كنیكى) بۆهه‌رێمی كوردستان و هاوبه‌شیكردن له كۆنفرانس و چالاكی زانستی و توێژینه‌وه‌ی زانستی هاوبه‌ش و هاوكاریكردن له‌باره‌ی چه‌ند پرۆگرامێكی پێشكه‌وتووی كۆمپیوته‌ر كه سودی ده‌بێت له‌بواری میدیا و راگه‌یاندندا،هه‌روه‌ها زانكۆی ئه‌سفه‌هانی سه‌نعه‌تی یه‌كێكه له‌زانكۆ پێشكه‌وتووه‌كانی جمهوریه‌تی ئیسلامی ئێران، پسپۆڕییه‌كانی زیاتر له بواری ئه‌ندازیاریدا چڕ كردۆته‌وه‌و ئاست و توانایه‌كی زانستی به‌رزی هه‌یه.\nوا بریاره له ئاینده‌یه‌كى نزیكدا وه‌فدێكى وه‌زاره‌تى خوێندنى باڵاو توێژینه‌وه‌ى زانستى به سه‌رۆكایه‌تى وه‌زیرى خوێندنى باڵا د.یوسف گۆران سه‌ردانى وڵاتى ئێران بكه‌ن بۆ هه‌نگاونانى زیاتر و جێبه‌جێكردنى مه‌به‌ستى سه‌ردانه‌كان.\nبه‌رێوبه‌رایه‌تى راگه‌یاندن و په‌یوه‌ندیه گشتیه‌كان\nزانكۆی پۆلیته‌كنیكی سلێمانی له رۆژی ئه‌ندازیاراندا به‌شداری پێشبڕكێیه‌كی زانستی ده‌كات\nزانكۆی پۆلیتەكنیكی سلێمانی ساڵیادی رۆژنامەی كوردستانی نوێ پیرۆز دەكات


دەروازە:مێژوو/وتاری ھەڵبژێردراو - ویکیپیدیا، ئینسایکڵۆپیدیای ئازاد\nدەوڵەتی عوسمانی (بە تورکیی عوسمانی: دَوْلَتِ عَلِیّۀ عُثمَانِیّە؛ بە تورکیی نوێ: Yüce Osmanlı Devleti) ئیمپراتۆریەتێکی ئیسلامی بوو کە لە ساڵی ١٢٩٩ەوە تا ساڵی ١٩٢٣، بۆ ماوەی نزیک بە ٦٠٠ ساڵ بەردەوام بوو و دەسەڵاتداریی ئەکرد. عوسمانی یەکەم کوڕی ئۆرتغرۆل دامەزرێنەری ئەو ئیمپراتۆریەتە بوو.\nدەوڵەتی عوسمانی لە سەدەکانی شانزە و حەڤدەدا گەیشتە لووتکەی ھێز و توانای خۆی. زۆربەی خاکی ھەر سێ قاڕەکانی جیھانی کۆن، واتە ئەورووپا، ئاسیا و ئەفریقای ئەگرتەوە، کە ھەموو ئاسیای ناوەڕاست، بەشێکی زۆری باشووری ڕۆژھەڵاتی ئەورووپا، ڕۆژئاوای ئاسیا و باکووری ئەفریقای تێ ئەکەوت. ژمارەی ویلایەتەکانی دەوڵەتی عوسمانی ئەگەیشتە ٢٩ ویلایەت. دەوڵەتێکی ئیسلامی بوو و پەیڕەویی شەریعەتی ئیسلامی ئەکرد. لەبەر ئەوە، سوڵتانەکانی نەوەی عوسمان نازناوی "پێشەوای باوەڕداران" و "خەلیفەی موسڵمانان"-یان ھەڵگرت. لە سەردەمی سوڵتان سولەیمانی یەکەم، لە ڕووی سیاسی و لەشکرییەوە، دەوڵەتی عوسمانی گەورەترین ھێز بوو و قوستەنتینیەی پایتەختی ڕۆڵی ئامرازی پێکەوەبەستنی ئایینی ئەبینی لەنێوان جیھانی ئەورووپای مەسیحی و ڕۆژھەڵاتی ئیسلامیدا. لە دوای سەردەمی سوڵتانی ناوبراو، کە بە سەردەمی زێڕینی دەوڵەتی عوسمانی دائەنرێت، لاوازی و بێھێزی دوڵەتەکەی گرتەوە. وردە وردە، ھەرچەن چەند ماوەیەکی گەشەسەندن وچاکسازی تری بە خۆیەوە بینی، بەڵام، لە ئاستی ئەوەدا نەبوون بیگەڕێننەوە بۆ ئاستی پێشتری. لە ساڵی ١٩٢٣ دەوڵەتی عوسمانی کۆتاییی پێ ھات و کۆماری تورکیا دامەزرا کە لە ئێستادا بە میراتگری ڕەسمیی دەوڵەتی عوسمانی دائەنرێت.\nدەروازە:مێژوو/وتاری ھەڵبژێردراو/٢ پێترا یان بەترا شوێنەواری شارێکی مێژووییە لە پارێزگای مەعان ھەڵکەوتووە لە باشووری شانشینی ئوردونی ھاشیمی. ناوبانگی دەرکردووە بەھۆی تەلارە داتاشراوەکانی لە شاخ و گاشەبەردەکانی لەگەڵ کەناڵە ئاوەڕۆیە دێرینەکانی. لەکۆندا پێیان دەگوت «پەمەیی» یان بە «شارە پەمەییەکە» بانگیان دەکرد ئەمەش بەھۆی ڕەنگی تاوێرەکانییەوە بوو.\nدەروازە:مێژوو/وتاری ھەڵبژێردراو/٣ قەڵای ھەولێر تەپۆڵکەیەکی بازنەیی ڕووتەختە بە ڕووبەری ١٠٢٫١٩٠ مەتری چوارگۆشە لە ناوەڕاستی شاری ھەولێر، کە لە کۆنەوە ناوەندی شاری ھەولێر بووە.\nدەروازە:مێژوو/وتاری ھەڵبژێردراو/٤ دەروازە:مێژوو/وتاری ھەڵبژێردراو/٤\nدەروازە:مێژوو/وتاری ھەڵبژێردراو/٥ دەروازە:مێژوو/وتاری ھەڵبژێردراو/٥\nدەروازە:مێژوو/وتاری ھەڵبژێردراو/٦ دەروازە:مێژوو/وتاری ھەڵبژێردراو/٦\nدەروازە:مێژوو/وتاری ھەڵبژێردراو/٧ دەروازە:مێژوو/وتاری ھەڵبژێردراو/٧\nدەروازە:مێژوو/وتاری ھەڵبژێردراو/٨ دەروازە:مێژوو/وتاری ھەڵبژێردراو/٨\nدەروازە:مێژوو/وتاری ھەڵبژێردراو/٩ دەروازە:مێژوو/وتاری ھەڵبژێردراو/٩\nدەروازە:مێژوو/وتاری ھەڵبژێردراو/١٠ دەروازە:مێژوو/وتاری ھەڵبژێردراو/١٠\nدەروازە:مێژوو/وتاری ھەڵبژێردراو/١١ دەروازە:مێژوو/وتاری ھەڵبژێردراو/١١\nدەروازە:مێژوو/وتاری ھەڵبژێردراو/١٢ دەروازە:مێژوو/وتاری ھەڵبژێردراو/١٢\nدەروازە:مێژوو/وتاری ھەڵبژێردراو/١٣ دەروازە:مێژوو/وتاری ھەڵبژێردراو/١٣\nدەروازە:مێژوو/وتاری ھەڵبژێردراو/١٤ دەروازە:مێژوو/وتاری ھەڵبژێردراو/١٤\nدەروازە:مێژوو/وتاری ھەڵبژێردراو/١٥ دەروازە:مێژوو/وتاری ھەڵبژێردراو/١٥\nدەروازە:مێژوو/وتاری ھەڵبژێردراو/١٦ دەروازە:مێژوو/وتاری ھەڵبژێردراو/١٦\nدەروازە:مێژوو/وتاری ھەڵبژێردراو/١٧ دەروازە:مێژوو/وتاری ھەڵبژێردراو/١٧\nدەروازە:مێژوو/وتاری ھەڵبژێردراو/١٨ دەروازە:مێژوو/وتاری ھەڵبژێردراو/١٨\nدەروازە:مێژوو/وتاری ھەڵبژێردراو/١٩ دەروازە:مێژوو/وتاری ھەڵبژێردراو/١٩\nدەروازە:مێژوو/وتاری ھەڵبژێردراو/٢٠ دەروازە:مێژوو/وتاری ھەڵبژێردراو/٢٠\nدەروازە:مێژوو/وتاری ھەڵبژێردراو/٢١ دەروازە:مێژوو/وتاری ھەڵبژێردراو/٢١\nدەروازە:مێژوو/وتاری ھەڵبژێردراو/٢٢ دەروازە:مێژوو/وتاری ھەڵبژێردراو/٢٢\nدەروازە:مێژوو/وتاری ھەڵبژێردراو/٢٣ دەروازە:مێژوو/وتاری ھەڵبژێردراو/٢٣\nدەروازە:مێژوو/وتاری ھەڵبژێردراو/٢٤ دەروازە:مێژوو/وتاری ھەڵبژێردراو/٢٤\nدەروازە:مێژوو/وتاری ھەڵبژێردراو/٢٥ دەروازە:مێژوو/وتاری ھەڵبژێردراو/٢٥\nدەروازە:مێژوو/وتاری ھەڵبژێردراو/٢٦ دەروازە:مێژوو/وتاری ھەڵبژێردراو/٢٦\nدەروازە:مێژوو/وتاری ھەڵبژێردراو/٢٧ دەروازە:مێژوو/وتاری ھەڵبژێردراو/٢٧\nدەروازە:مێژوو/وتاری ھەڵبژێردراو/٢٨ دەروازە:مێژوو/وتاری ھەڵبژێردراو/٢٨\nدەروازە:مێژوو/وتاری ھەڵبژێردراو/٢٩ دەروازە:مێژوو/وتاری ھەڵبژێردراو/٢٩\nدەروازە:مێژوو/وتاری ھەڵبژێردراو/٣٠ دەروازە:مێژوو/وتاری ھەڵبژێردراو/٣٠\nدەروازە:مێژوو/وتاری ھەڵبژێردراو/٣١ دەروازە:مێژوو/وتاری ھەڵبژێردراو/٣١\nدەروازە:مێژوو/وتاری ھەڵبژێردراو/٣٢ دەروازە:مێژوو/وتاری ھەڵبژێردراو/٣٢\nدەروازە:مێژوو/وتاری ھەڵبژێردراو/٣٣ دەروازە:مێژوو/وتاری ھەڵبژێردراو/٣٣\nدەروازە:مێژوو/وتاری ھەڵبژێردراو/٣٤ دەروازە:مێژوو/وتاری ھەڵبژێردراو/٣٤\nدەروازە:مێژوو/وتاری ھەڵبژێردراو/٣٥ دەروازە:مێژوو/وتاری ھەڵبژێردراو/٣٥\nدەروازە:مێژوو/وتاری ھەڵبژێردراو/٣٦ دەروازە:مێژوو/وتاری ھەڵبژێردراو/٣٦\nدەروازە:مێژوو/وتاری ھەڵبژێردراو/٣٧ دەروازە:مێژوو/وتاری ھەڵبژێردراو/٣٧\nدەروازە:مێژوو/وتاری ھەڵبژێردراو/٣٨ دەروازە:مێژوو/وتاری ھەڵبژێردراو/٣٨\nدەروازە:مێژوو/وتاری ھەڵبژێردراو/٣٩ دەروازە:مێژوو/وتاری ھەڵبژێردراو/٣٩\nدەروازە:مێژوو/وتاری ھەڵبژێردراو/٤٠ دەروازە:مێژوو/وتاری ھەڵبژێردراو/٤٠\nدەروازە:مێژوو/وتاری ھەڵبژێردراو/٤١ دەروازە:مێژوو/وتاری ھەڵبژێردراو/٤١\nدەروازە:مێژوو/وتاری ھەڵبژێردراو/٤٢ دەروازە:مێژوو/وتاری ھەڵبژێردراو/٤٢\nدەروازە:مێژوو/وتاری ھەڵبژێردراو/٤٣ دەروازە:مێژوو/وتاری ھەڵبژێردراو/٤٣\nدەروازە:مێژوو/وتاری ھەڵبژێردراو/٤٤ دەروازە:مێژوو/وتاری ھەڵبژێردراو/٤٤\nدەروازە:مێژوو/وتاری ھەڵبژێردراو/٤٥ دەروازە:مێژوو/وتاری ھەڵبژێردراو/٤٥\nدەروازە:مێژوو/وتاری ھەڵبژێردراو/٤٦ دەروازە:مێژوو/وتاری ھەڵبژێردراو/٤٦\nدەروازە:مێژوو/وتاری ھەڵبژێردراو/٤٧ دەروازە:مێژوو/وتاری ھەڵبژێردراو/٤٧\nدەروازە:مێژوو/وتاری ھەڵبژێردراو/٤٨ دەروازە:مێژوو/وتاری ھەڵبژێردراو/٤٨\nدەروازە:مێژوو/وتاری ھەڵبژێردراو/٤٩ دەروازە:مێژوو/وتاری ھەڵبژێردراو/٤٩\nدەروازە:مێژوو/وتاری ھەڵبژێردراو/٥٠ دەروازە:مێژوو/وتاری ھەڵبژێردراو/٥٠\nدەروازە:مێژوو/وتاری ھەڵبژێردراو/٥١ دەروازە:مێژوو/وتاری ھەڵبژێردراو/٥١\nدەروازە:مێژوو/وتاری ھەڵبژێردراو/٥٢ دەروازە:مێژوو/وتاری ھەڵبژێردراو/٥٢\nدەروازە:مێژوو/وتاری ھەڵبژێردراو/٥٣ دەروازە:مێژوو/وتاری ھەڵبژێردراو/٥٣\nدەروازە:مێژوو/وتاری ھەڵبژێردراو/٥٤ دەروازە:مێژوو/وتاری ھەڵبژێردراو/٥٤\nدەروازە:مێژوو/وتاری ھەڵبژێردراو/٥٥ دەروازە:مێژوو/وتاری ھەڵبژێردراو/٥٥\nدەروازە:مێژوو/وتاری ھەڵبژێردراو/٥٦ دەروازە:مێژوو/وتاری ھەڵبژێردراو/٥٦\nدەروازە:مێژوو/وتاری ھەڵبژێردراو/٥٧ دەروازە:مێژوو/وتاری ھەڵبژێردراو/٥٧\nدەروازە:مێژوو/وتاری ھەڵبژێردراو/٥٨ دەروازە:مێژوو/وتاری ھەڵبژێردراو/٥٨\nدەروازە:مێژوو/وتاری ھەڵبژێردراو/٥٩ دەروازە:مێژوو/وتاری ھەڵبژێردراو/٥٩\nدەروازە:مێژوو/وتاری ھەڵبژێردراو/٦٠ دەروازە:مێژوو/وتاری ھەڵبژێردراو/٦٠\nدەروازە:مێژوو/وتاری ھەڵبژێردراو/٦١ دەروازە:مێژوو/وتاری ھەڵبژێردراو/٦١\nدەروازە:مێژوو/وتاری ھەڵبژێردراو/٦٢ دەروازە:مێژوو/وتاری ھەڵبژێردراو/٦٢\nدەروازە:مێژوو/وتاری ھەڵبژێردراو/٦٣ دەروازە:مێژوو/وتاری ھەڵبژێردراو/٦٣\nدەروازە:مێژوو/وتاری ھەڵبژێردراو/٦٤ دەروازە:مێژوو/وتاری ھەڵبژێردراو/٦٤\nدەروازە:مێژوو/وتاری ھەڵبژێردراو/٦٥ دەروازە:مێژوو/وتاری ھەڵبژێردراو/٦٥\nدەروازە:مێژوو/وتاری ھەڵبژێردراو/٦٦ دەروازە:مێژوو/وتاری ھەڵبژێردراو/٦٦\nدەروازە:مێژوو/وتاری ھەڵبژێردراو/٦٧ دەروازە:مێژوو/وتاری ھەڵبژێردراو/٦٧\nدەروازە:مێژوو/وتاری ھەڵبژێردراو/٦٨ دەروازە:مێژوو/وتاری ھەڵبژێردراو/٦٨\nدەروازە:مێژوو/وتاری ھەڵبژێردراو/٦٩ دەروازە:مێژوو/وتاری ھەڵبژێردراو/٦٩\nدەروازە:مێژوو/وتاری ھەڵبژێردراو/٧٠ دەروازە:مێژوو/وتاری ھەڵبژێردراو/٧٠\nدەروازە:مێژوو/وتاری ھەڵبژێردراو/٧١ دەروازە:مێژوو/وتاری ھەڵبژێردراو/٧١\nدەروازە:مێژوو/وتاری ھەڵبژێردراو/٧٢ دەروازە:مێژوو/وتاری ھەڵبژێردراو/٧٢\nدەروازە:مێژوو/وتاری ھەڵبژێردراو/٧٣ دەروازە:مێژوو/وتاری ھەڵبژێردراو/٧٣\nدەروازە:مێژوو/وتاری ھەڵبژێردراو/٧٤ دەروازە:مێژوو/وتاری ھەڵبژێردراو/٧٤\nدەروازە:مێژوو/وتاری ھەڵبژێردراو/٧٥ دەروازە:مێژوو/وتاری ھەڵبژێردراو/٧٥\nدەروازە:مێژوو/وتاری ھەڵبژێردراو/٧٦ دەروازە:مێژوو/وتاری ھەڵبژێردراو/٧٦\nدەروازە:مێژوو/وتاری ھەڵبژێردراو/٧٧ دەروازە:مێژوو/وتاری ھەڵبژێردراو/٧٧\nدەروازە:مێژوو/وتاری ھەڵبژێردراو/٧٨ دەروازە:مێژوو/وتاری ھەڵبژێردراو/٧٨\nدەروازە:مێژوو/وتاری ھەڵبژێردراو/٧٩ دەروازە:مێژوو/وتاری ھەڵبژێردراو/٧٩\nدەروازە:مێژوو/وتاری ھەڵبژێردراو/٨٠ دەروازە:مێژوو/وتاری ھەڵبژێردراو/٨٠\nدەروازە:مێژوو/وتاری ھەڵبژێردراو/٨١ دەروازە:مێژوو/وتاری ھەڵبژێردراو/٨١\nدەروازە:مێژوو/وتاری ھەڵبژێردراو/٨٢ دەروازە:مێژوو/وتاری ھەڵبژێردراو/٨٢\nدەروازە:مێژوو/وتاری ھەڵبژێردراو/٨٣ دەروازە:مێژوو/وتاری ھەڵبژێردراو/٨٣\nدەروازە:مێژوو/وتاری ھەڵبژێردراو/٨٤ دەروازە:مێژوو/وتاری ھەڵبژێردراو/٨٤\nدەروازە:مێژوو/وتاری ھەڵبژێردراو/٨٥ دەروازە:مێژوو/وتاری ھەڵبژێردراو/٨٥\nدەروازە:مێژوو/وتاری ھەڵبژێردراو/٨٦ دەروازە:مێژوو/وتاری ھەڵبژێردراو/٨٦\nدەروازە:مێژوو/وتاری ھەڵبژێردراو/٨٧ دەروازە:مێژوو/وتاری ھەڵبژێردراو/٨٧\nدەروازە:مێژوو/وتاری ھەڵبژێردراو/٨٨ دەروازە:مێژوو/وتاری ھەڵبژێردراو/٨٨\nدەروازە:مێژوو/وتاری ھەڵبژێردراو/٨٩ دەروازە:مێژوو/وتاری ھەڵبژێردراو/٨٩\nدەروازە:مێژوو/وتاری ھەڵبژێردراو/٩٠ دەروازە:مێژوو/وتاری ھەڵبژێردراو/٩٠\nدەروازە:مێژوو/وتاری ھەڵبژێردراو/٩١ دەروازە:مێژوو/وتاری ھەڵبژێردراو/٩١\nدەروازە:مێژوو/وتاری ھەڵبژێردراو/٩٢ دەروازە:مێژوو/وتاری ھەڵبژێردراو/٩٢\nدەروازە:مێژوو/وتاری ھەڵبژێردراو/٩٣ دەروازە:مێژوو/وتاری ھەڵبژێردراو/٩٣\nدەروازە:مێژوو/وتاری ھەڵبژێردراو/٩٤ دەروازە:مێژوو/وتاری ھەڵبژێردراو/٩٤\nدەروازە:مێژوو/وتاری ھەڵبژێردراو/٩٥ دەروازە:مێژوو/وتاری ھەڵبژێردراو/٩٥\nدەروازە:مێژوو/وتاری ھەڵبژێردراو/٩٦ دەروازە:مێژوو/وتاری ھەڵبژێردراو/٩٦\nدەروازە:مێژوو/وتاری ھەڵبژێردراو/٩٧ دەروازە:مێژوو/وتاری ھەڵبژێردراو/٩٧\nدەروازە:مێژوو/وتاری ھەڵبژێردراو/٩٨ دەروازە:مێژوو/وتاری ھەڵبژێردراو/٩٨\nدەروازە:مێژوو/وتاری ھەڵبژێردراو/٩٩ دەروازە:مێژوو/وتاری ھەڵبژێردراو/٩٩\nوەرگیراو لە «https://ckb.wikipedia.org/w/index.php?title=دەروازە:مێژوو/وتاری_ھەڵبژێردراو&oldid=606096»\nدواجار لە ١٩:٢٤ی ٢٦ی شوباتی ٢٠١٩ دەستکاری کراوە


ئه‌مه‌ریكا بایكۆتی رێكخراوی چه‌كداماڵینی جیهانی ده‌كات به‌هۆی سه‌رۆكایه‌تییه‌وه له‌لایه‌ن سوریاوه\nئه‌مه‌ریكا رایگه‌یاند كه بایكۆتی دانیشتنی سێشه‌ممه (5 حوزه‌یران)ی كۆنفرانسێكی چه‌كداماڵین ده‌كات له‌میانه‌ی ئه‌و ترسه‌دا كه هه‌یه ده‌رباره‌ی ئه‌وه‌ی سوریا سه‌رۆكایه‌تیی رێكخراوه‌كه به‌كارده‌هێنێت بۆ "ئاساییكردنه‌وه"ی رژێم، ئاژانسی فرانس پرێس رایگه‌یاند.\nرۆبێرت ود، نوێنه‌ری ئه‌مه‌ریكا له رێكخراوه‌كه له جنێف، له به‌یاننامه‌یه‌كدا وتی: "به‌هۆی هه‌وڵه دووباره‌كانی سوریاوه له هه‌فته‌ی رابردوودا بۆ به‌كارهێنانی سه‌رۆكایه‌تییه‌كه‌ی له كۆنفرانسی چه‌كداماڵیندا بۆ ئاساییكردنه‌وه‌ی رژێمه‌كه‌ی و هه‌ڵسوكه‌وته په‌سه‌ندنه‌كراو و مه‌ترسیداره‌كانی، ئێمه به‌شداریناكه‌ین له دانیشتنه‌كه‌ی ئه‌مڕۆدا."\nوتیشی: "به‌رده‌وامده‌بین له پاراستنی به‌رژه‌وه‌ندییه‌كانی ئه‌مه‌ریكا" له رێكخراوه‌كه‌دا.\nهه‌فته‌ی رابردوو سوریا سه‌رۆكایه‌تیی چوارهه‌فته‌یی رێكخراوه‌كه‌ی گرته‌ده‌ست، به‌پێی نه‌ریتێكی ده‌یانساڵه له‌نێوان 65 وڵاتی ئه‌ندام له رێكخراوه‌كه‌دا كه به‌گوێره‌ی ئه‌لفوبێی ئینگلیزی ناوی وڵاته‌كان ریزكراون.\nود ئاماده‌بوو له یه‌كه‌مه‌ین دانیشتنی سه‌ره‌تاییدا ده‌رباره‌ی چاودێریی سوریا و ئه‌وه‌ی به هه‌ل زانی بۆ سه‌رۆكاتیكردنی چه‌ند وڵاتێك بۆ ره‌خنه‌گرتن له‌وه‌ی ئه‌و به "گاته‌جاڕی" له‌قه‌ڵه‌میدا.\nسه‌رباری گه‌یشتنی ئۆتۆماتیكیی سوریا به سه‌رۆكایه‌تیی ئه‌و كۆنفرانسه بۆ چه‌كداماڵین، دوای سویسرا و سوید، چه‌ندین وڵات توڕه‌یی خۆیان ده‌ربڕی له سه‌رۆكایه‌تیكردنی دیمه‌شق بۆ ئه‌و رێكخراوه‌ی كه دانوستانی له‌سه‌ر قه‌ده‌غه‌كردنی چه‌كی كیمیایی كردووه.\nدوای مردنی سه‌دان كه‌س له هێرشه كیمیاییه‌كانی نزیك دیمه‌شقدا له 2013، رێكه‌وتنێك له‌گه‌ڵ روسیا كرا بۆ داماڵینی سوریا له چه‌كی كیمیایی.\nبه‌ڵام نه‌ته‌وه یه‌كگرتووه‌كان و وڵاتانی خۆرئاوا دیمه‌شقیان تاوانباركردووه به ئه‌نجامدانی چه‌ندین هێرشێكی كیمیایی له‌وكاته‌وه.\nهێرشێكی گازی كلۆرین و سارین له شارۆچكه‌ی دومای سوریا له 7 نیسانی ئه‌مساڵدابووه‌هۆی هێرشێكی سزادان به موشه‌كبۆسه‌ر ئه‌و شوێنانه‌ی گومانی بوونی چه‌كی كیمیاییان لێده‌كرا له سوریا، له‌لایه‌ن ئه‌مه‌ریكا و به‌ریتانیا و فه‌ره‌نساوه.\nسه‌ركرده‌كانی جیهان و خه‌ڵكی ناوچه‌كه پێشوازیده‌كه‌ن له هێرشه ئاسمانییه‌كان دژی سوریا\nهێرشه ئاسمانییه هاوبه‌شه‌كان به رابه‌رایه‌تی ئه‌مریكا و فه‌ره‌نسا و به‌ریتانیا چه‌ند شوێنێكیان كرده ئامانج كه په‌یوه‌ندییان هه‌یه به په‌ره‌پێدانی چه‌كی كیمیاییه‌وه له وڵاته‌كه‌دا.


ڤاڵڤێردی: ڤیدال جه‌نگاوه‌رێکی جیاوازه و سودێکی گه‌وره به پێکهاته‌که‌مان ده‌گه‌یه‌نێت – تۆڕی میدیایی خەڵک\n2018/08/11 - 9:50 AM\nئێرنیستۆ ڤاڵڤێردی ئیسپانی ڕاهێنه‌ری یانه‌ی به‌رشلۆنه چاوپێکه‌وتنێک له‌گه‌ڵ که‌ناڵی بارسا” ئه‌نجام ده‌دات، تیایدا باسی چه‌ندین بابه‌تی په‌یوه‌ندیدار به گواستنه‌وه‌کانی هاوینه و ناوخۆی یانه‌که‌ی ده‌کات.\nڕات چییه ده‌رباره‌ی گواستنه‌وه‌ی ئارتورۆ ڤیدال له بایرنه‌وه بۆ به‌رشلۆنه؟\nوه‌رزی داهاتو ڤیدال به‌هۆی توانا جه‌سته‌ییه به‌هێزه‌که‌ی و ئه‌و ئه‌زمونه‌ی به‌ده‌ستی هێناوه پاڵپشتیه‌کی گه‌وره ده‌بێت بۆ به‌رشلۆنه، یاریزانێکی جه‌نگاوه‌ره له‌نێو یاریگادا و له‌سه‌رجه‌م یاریزانان جیاوازتره، پێشتر بۆ چه‌ندین یانه‌ی گه‌وره یاریی کردووه و پێموایه به‌خێرایی له به‌رشلۆنه خۆی ده‌گونجێنێت.\nشێوازی یاریی کردنی ڤیدال له‌گه‌ڵ شێوازی یارییکردنی به‌رشلۆنه جیاوازه، پێتوانیه دوو جه‌مسه‌ره‌که جیاوازن؟\nبه‌ڵێ، شێوازی ڤیدال و شێوازی یارییکردنی بارسا جیاوازیان هه‌یه، پێشتریش پاولینیۆ به‌هه‌مان شێوه بوو بۆیه گواستنه‌وه‌ی دووچاری ڕه‌خنه‌یه‌کی زۆری کردین، به‌ڵام بینیتان چی کرد و چی تۆمار کرد، پێموایه پاولینیۆ ڕێزی هه‌مووانی به‌ده‌ست هێنا.\nبه‌رپرسی یه‌که‌می گواستنه‌وه‌کانی یانه‌ی به‌رشلۆنه بویت؟\nمن ڕاهێنه‌رم و ته‌نها به‌رپرس نیم له‌گواستنه‌وه‌کان، ئێمه له به‌رشلۆنه ده‌ست کراوه‌ین به‌رامبه‌ر هه‌ر گواستنه‌وه‌یه‌ک که سود به پێکهاته‌که‌مان بگه‌یه‌نێت.\nڕازی بویت له‌سه‌ر ئه‌و گواستنه‌وانه‌ی ئه‌نجامدراون؟\nمن هیچ لیستێکم نه‌بووه تایبه‌ت بێت به‌یاریزانه داواکراوه‌کان، یاخود ئه‌و یاریزانانه‌ی ئێمه حه‌زمان به‌گواستنه‌وه‌یه‌تی، به‌ڵام له‌گه‌ڵ ئیداره‌ی یانه هاوڕابوین له‌سه‌ر هه‌ر گواستنه‌وه‌یه‌ک که ئه‌نجامدرابێت.\nداهاتوی ڕافینیا-ت یه‌کلایی کردۆته‌وه؟\nڕافینیا نایابه و ئاستێکی نایابیشی له‌یارییه دۆستانه و ئاماده‌کاریه‌کان پێشکه‌ش کردووه، وه‌رزی ڕابردو له‌پێکان گه‌ڕایه‌وه و ڕوویکرده ئینته‌رمیلان، به‌هه‌رحاڵ، با بزانین چی ڕووده‌دات… له‌گه‌ڵ به‌رپرسانی به‌رشلۆنه تاوتوێی داهاتوی ده‌که‌ین.\nسیلیسینی گۆڵپارێزی دووه‌م ئاستی زۆر باش بووه، ده‌توانیت مانه‌وه‌ی له به‌رشلۆنه دووپات بکه‌یته‌وه؟\nسیلیسین گۆڵپارێزکی ناوازه‌یه و خۆشحاڵین به‌وه‌ی له به‌رشلۆنه به‌رده‌وامه و کارمان له‌گه‌ڵ ده‌کات، پێموابێت سه‌رچاوه‌ی ئه‌مانی پێکهاته‌که‌مانه.\nبۆچونت چۆنه ده‌رباره‌ی ئه‌و هه‌واڵانه‌ی باس له گواستنه‌وه‌ی پۆگبا ده‌که‌ن له مانچسته‌ر یونایتده‌وه بۆ به‌رشلۆنه؟\nپۆگبا یاریزانێکی گه‌وره‌یه و تواناکانی بێوێنه‌ن، به‌ڵام له‌ئێستادا درێسی یانه‌ی مانچسته‌ر یونایتدی پۆشیوه، ئێمه ڕێزی هه‌موو یانه‌یه‌ک ده‌گرین و باسی هیچ یاریزانێک ناکه‌ین له یانه‌که‌ی خۆمان نه‌بێت.\nمیریکاتۆی ئینگلته‌را کۆتایی هات و گرانبه‌هاترین (١٠) بۆندی ئیمزاکراوی هاوینه ئه‌مانه بوون\nئێڤه‌رتۆن له‌کۆتا ساتدا بازاڕی گواستنه‌وه‌کانی هه‌ژاند و سێ یاریزانی به‌یه‌ک گوژمه گواسته‌وه ڕیزه‌کانی\n(به‌وێنه) ئاهه‌نگی سه‌ری ساڵی یاریزانانی یانه‌ی ڕیاڵ مه‌درید و یوڤانتۆس !\n2018/10/31 - 9:11 PM\nکریستیانۆ ڕۆناڵدۆی پورتوگالی ئه‌ستێره‌ی یانه‌ی یوڤانتۆس له چاوپێکه‌وتنێکدا چه‌ندین بابه‌تی گرنگ و نه‌بیستراو بۆ گۆڤاری “فرانس فوتباڵ”ی فه‌ره‌نسی ئاشکرا ده‌کات.\nپاڵێوراون بۆ خه‌ڵاتی باشترین\nبه‌ڕای من چه‌ندین ئه‌ستێره‌ی به‌توانای وه‌ک مۆدریچ، ڤاران، موحه‌مه‌د سه‌ڵاح، گریزمان، مباپێ له‌داهاتودا پاڵێوراو ده‌بن بۆ خه‌ڵاتی باشترینه‌کانی جیهان، به دووریشی نازانم مێسی نه‌توانێت له‌نێو باشترینه‌کاندا بێت، چونکه ئاستی یاریزانان له‌سه‌ر کۆی تواناکانیان وه‌ستاوه له‌سه‌ره‌تا تا کۆتایی وه‌رز، هیچ شتێک به‌نسبه‌ت یاریزانانی تۆپی پێوه مه‌حاڵ نییه.\nکێ وه‌ک من و مێسی پێده‌کرێت؟\nچه‌ند یاریزان توانیویانه ماوه‌ی ده وه‌رزی ته‌واو له ترۆپکی تواناکانیاندا بمێننه‌وه و به‌و ئاسته‌وه به‌رده‌وام بن؟ به په‌نجه‌کانی یه‌ک ده‌ست ده‌توانین بیانبژێرین، به‌ڵێ، با بڵێین ته‌نها دوو یاریزان بونیان هه‌یه به‌و ئاست و شێوه‌یه: مێسی و من.\nته‌مه‌نی من و تۆپی پێ\nله‌م ته‌مه‌نه‌ی مندا هیچ یاریزانێک به سه‌د ملیۆن له یانه‌یه‌کی مه‌زنه‌وه ناچێته یانه‌یه‌کی مه‌زنی تر، له‌گه‌ڵ ڕێزمدا بۆ هه‌موو ئه‌وانه‌ی هاوته‌مه‌نی منن، به‌ڵام هه‌ندێک له‌کۆتا ساته‌کانی ژیانی وه‌رزشییدا ڕووده‌کاته چین و ئیمارات و هندستان، له‌وێ کۆتایی به ژیانی وه‌رزشییان ده‌هێنن، چونکه ناتوانن پارێزگاری له تواناکانیان بکه‌ن و ناتوانن له‌و ئاسته به‌رزه‌دا بمێننه‌وه.\n“هه‌ستم کرد یانه‌ی ڕیاڵ مه‌درید هیچ هه‌نگاوێک بۆ ڕاگرتن و هێشتنه‌وه‌م نادات، لێره‌وه دڵنیابووم که چیتر پێویستیان به من نه‌ماوه”\nشانازی ده‌که‌م من جیاوازم\nمن ده‌لێم که جیاوازم و شانازی به‌وه‌شه‌وه ده‌که‌م، ناڵێم که باشترینم، به‌ڵکو ده‌ڵێم جیاوازم، ڕه‌نگه هه‌ر ئه‌وه‌ش بێت وایکردبێت چه‌ندین ساڵه له‌ترۆپکی تواناکانمدا به‌رده‌وام بم.\nوه‌ڵامێک بۆ ئه‌وانه‌ی پێیان وایه کۆتایی هاتووه\nکه‌سانێک هه‌ن پێیان خۆشه ببینن یاریزانێک کۆتایی به‌ژیانی وه‌رزشیی ده‌هێنێت، به‌ڵام به‌نسبه‌ت منه‌وه به‌وشێوه‌یه ناتوانن مامه‌ڵه بکه‌ن، من هه‌میشه لێره ده‌بم بۆ خه‌ڵاتی باشترینه‌کان، شایسته‌ی ئه‌وه‌شم که به‌ده‌ستی ده‌هێنم، ئه‌نجامه‌کانم بۆخۆیان ده‌ده‌وێن، هه‌رگیز ناتوانن من بکه‌نه ده‌ره‌وه‌ی ململانێکه.\nله‌گه‌ڵ خۆشه‌ویسته‌که‌م قسه‌م کردووه، کوڕه‌که‌م جونیۆر هێشتا منداڵه و له‌و بابه‌ته تێناگات، هه‌روه‌ها دایکم و خوشکه‌کانم له‌ئێستادا نغرۆی غه‌م بوون به‌هۆی پڕوپاگه‌نده‌کانه‌وه، من ته‌نها که‌سم که ده‌بێت ئارامیان بکه‌مه‌وه و ڕێگه‌یه‌ک بدۆزمه‌وه بۆ به‌درۆخستنه‌وه‌ی ئه‌وانه‌ی ده‌یانه‌وێت زیانم پێبگه‌یه‌نن، دایکم به‌رده‌وام بێتاقه‌ته و ناتوانم هیچ بکه‌م، زۆر قسه‌م له‌گه‌ڵ کردووه، خه‌فه‌ت ده‌خۆم کاتێک ده‌بینم بۆچونه‌کانی له‌گه‌ڵ بۆچونی خه‌ڵک جیاوازه له‌باره‌ی منه‌وه، زۆرێکن ئه‌وانه‌ی منیان خۆشده‌وێت به‌هه‌مان شێوه ئه‌وانه‌ش که ڕقیان لێمه، به‌ڵام تا ئه‌وکاته‌ی به‌سه‌رکه‌وتویی کۆتایی به‌م بابه‌ته ده‌هێنم بێده‌نگ ده‌بم، ده‌مه‌وێت بزانم دواتر ده‌ڵێن چی.\n“لێره هه‌مان موچه‌ی ڕیاڵ مه‌درید وه‌رده‌گرم و که‌متریش، ته‌نها جیاوازی ئه‌وه‌یه یوڤانتۆس پێویستی پێمه و ئه‌وه‌شیان له‌ڕاستیدا نیشان دام”\nشانازی به ژیانمه‌وه ده‌که‌م و په‌شیمان نیم\nده‌زانم که یه‌کێکم له‌هه‌ره ناوداره‌کانی سه‌ر زه‌وی، ده‌زانم چی ده‌که‌م و ئه‌وه‌ی ده‌وترێت له‌باره‌ی منه‌وه زیاتر گه‌یه‌نراوه له‌که‌سانێکی تره‌وه، ده‌بیستم و ده‌مه‌وێت له‌سه‌رخۆبم و له‌ناخی خۆمدا بیهێڵمه‌وه، من شانازی به‌ژیانمه‌وه ده‌که‌م، شانازی به‌وه ده‌که‌م که هه‌مه، ئه‌وه‌ی به‌ده‌ستم هێناوه.\nبۆ پاره نه‌چۆته یوڤی\nئه‌گه‌ر وا ده‌زانن مه‌سه‌له‌ی په‌یوه‌ندیکردنم به یانه‌ی یوڤانتۆسه‌وه بۆ پاره بێت بێگومان هه‌ڵه ده‌که‌ن، ئه‌گه‌ر مه‌به‌ستم پاره بوایه په‌یوه‌ندیم به یانه‌یه‌کی چینی-یه‌وه ده‌کرد که پێنج هێنده‌ی موچه‌ی ئێستایان بۆ ته‌رخان ده‌کردم، لێره هه‌مان موچه‌ی ڕیاڵ مه‌درید وه‌رده‌گرم و که‌متریش، ته‌نها جیاوازی ئه‌وه‌یه یوڤانتۆس پێویستی پێمه و ئه‌وه‌شیان له‌ڕاستیدا نیشان دام.\nسه‌رۆکی ڕیاڵ مه‌درید و ڕۆیشتنی بۆ ئیتاڵیا\nهه‌ستم کرد له‌ناوخۆی ڕیاڵ مه‌درید به‌تایبه‌ت له‌جه‌مسه‌ری سه‌رۆکه‌وه چیتر گرنگیم پێنادرێت، سه‌ره‌تا پێنج وه‌رز وه‌ک کریستیانۆ لێیان ده‌ڕوانیم و دواتر بارودۆخه‌که به‌وشێوه‌یه نه‌ما، ئه‌وه‌ی له دڵه‌وه بیریان لێده‌کرده‌وه به‌ره‌وڕوو پێم نه‌ده‌وترا، وابیرم کرده‌وه مه‌سه‌له‌که به‌رده‌وامبونی بزنسه، به‌ڵام له‌کۆتاییدا هه‌ستم کرد ناڕاسته‌وخۆ پێم ده‌ڵێن چیتر گرنگیت نه‌ماوه، کاتێک ئاشکرام کرد که به‌نیازی ڕۆیشتنم یانه‌ی یوڤانتۆس گرنگیان پێدام، ئه‌وان به دڵ و به‌کردار سه‌لماندیان که پێویستیان پێمه.\nڕیاڵ ڕێگری لێنه‌کردم\nله‌دوای ئاشکرابونی حه‌زه‌کانم بۆ ڕۆیشتن، هه‌ستم کرد یانه‌ی ڕیاڵ مه‌درید هیچ هه‌نگاوێک بۆ ڕاگرتن و هێشتنه‌وه‌م نادات، لێره‌وه دڵنیابووم که چیتر پێویستیان به من نه‌ماوه.\n2018/10/24 - 9:59 AM\nڕیڤاڵدۆی به‌رازیلی ئه‌ستێره‌ی پێشوی یانه‌ی به‌رشلۆنه چاوپێکه‌وتنێک له‌گه‌ڵ ڕۆژنامه‌ی “مارکا”ی ئیسپانی ئه‌نجام ده‌دات و وه‌ڵامی چه‌ندین بابه‌تی گرنگ و گه‌رم ده‌رباره‌ی ڕووداوه‌کانی چه‌ند هه‌فته‌ی ڕابردوی خولی ئیسپانیا ده‌داته‌وه.\nکه‌س جێگه‌ی کریستیانۆ ناگرێته‌وه\n” ڕۆناڵدۆ یاریزانێکه له لوتکه‌دایه، نه‌ک به‌ته‌نها له‌به‌رئه‌وه‌ی گۆڵی بێشومار تۆمار ده‌کات، به‌ڵکو له‌به‌رئه‌وه‌ی خاوه‌ن که‌سایه‌تیه‌کی به‌هێزه و ڕقی له دۆڕاندنه، ناوبراو یاریده‌درێکی گه‌وره‌بوو بۆ هاوڕێکانی له ڕیاڵ مه‌درید، له‌نێو یاریگادا کاریگه‌ری به‌هێزی ده‌بوو و پێموایه هیچ یاریزانێک ناتوانێت جێگه‌ی بگرێته‌وه یاخود پێگه‌که‌ی پڕ بکاته‌وه”.\nفشاره‌کانی سه‌ر لوپێتیگی\n” له‌ڕاستیدا نازانم کاته‌که گونجاوه بۆ دوورخستنه‌وه‌ی لوپێتیگی یان نا، به‌ڵام ئه‌وه‌ی نکوڵی لێناکرێت ئه‌وه‌یه که ڕاهێنه‌ره‌که ئه‌نجامه‌کانی خراپن و ئه‌وه‌ش فشاری قورسی له‌سه‌ر دروست کردووه”.\n“کۆتینیۆ و سوارێز له ڕووبه‌ڕوبونه‌وه‌ی ئینته‌ر و ڕیاڵ گرنگیان ده‌بێت، پێویسته به‌بێ مێسی تواناکانیان نیشان بده‌ن”\nئیسپانیای له‌ده‌ستدا و دۆخه‌که‌ش ناله‌باره!\n“هیوادارم لوپێتیگی بتوانێت بارودۆخه‌که چاره‌سه‌ر بکات، هه‌ڵبژارده‌ی ئیسپانیای له‌پێناو چانسی راهێنانی یانه‌ی ڕیاڵ مه‌درید به‌جێهێشت و له‌ئێستاشدا دۆخی له‌ئاستێکی خراپدایه، ڕاهێنه‌ره‌که چانسێکی باشی نه‌بوو، چونکه له‌کاتێکدا پۆستی ڕاهێنه‌رایه‌تی ریاڵی وه‌رگرت که باشترین یاریزانی یانه‌که‌یان له‌ده‌ستدا (کریستیانۆ)، ئه‌وه‌ش وا ده‌رده‌که‌وێت کاریگه‌ری له‌سه‌ر ئاست و ئه‌نجامه‌کان دروست کردبێت”.\nبه‌رشلۆنه مێسی له‌ده‌ست ده‌دات\n“به‌رشلۆنه مێسی له‌ده‌ست ده‌دات، چونکه ئه‌و یاریزانێکی ناوازه‌یه و سه‌ره‌تایه‌کی به‌هێزی له‌م وه‌رزه‌دا تۆمار کردووه، هه‌میشه به‌رپرسیارێتی ده‌گرێته ئه‌ستۆ و جیاوازی دروست ده‌کات”.\n“لوپێتیگی له‌به‌ر یانه‌ی ڕیاڵ مه‌درید پۆستی ڕاهێنه‌رایه‌تی هه‌ڵبژارده‌ی ئیسپانیای له‌ده‌ستدا، ئێستاش له دۆخێکی خراپدایه”\nکاتی کۆتینیۆ و سوارێزه\n“له‌ده‌ستدانی مێسی ڕه‌نگه هه‌لێکی گونجاو بێت بۆ یاریزانه‌کانی تری به‌رشلۆنه تا به‌ره‌وپێش هه‌نگاو بنێن، پێویسته له‌یارییه گه‌وره‌کانی وه‌ک ئینته‌رمیلان و ڕیاڵ مه‌درید بیسه‌لمێنن چییان پێده‌کرێت، پێموایه فیلیپی کۆتینیۆ و لویس سوارێز گرنگی زۆریان له‌و دوو رووبه‌ڕوبونه‌وه‌یه‌دا ده‌بێت”.


جامی سوپەری ئیسپانی ریال مەدرید و بارسێلۆنا کۆدەکاتەوە - KurdGoal\nكانونی دووه‌م 21, 2022 5:37 PM\nشەوی چوارشەممە کاتژمێر 10 بەکاتی باشووری کوردستان یاریگەی فەهد ـی نێودەوڵەتی لەوڵاتی سعوودییە دەبێتە شانۆی دووهەمین یاریی ئێلـ کلاسیکۆ لەم وەرزەدا.\nپێش ئەم یارییە یانەی شاهانە بەبارودۆخێکی هەمواردا تێپەڕ دەبێت بەوەی سەرووی ریزبەندی لالیگای گرتووە و لەجامی شای ئیسپانیا سەرکەوتووه بۆ قۆناغی 16 دژی ئێلچێ یاریی دەکات، لەخولی یانە پاڵەوانەکانی ئەوروپاش لەقۆناغی 16 رووبەرووی پاریس بۆتەوە، بەڵام دۆخی بارسێلۆنا پێچەوانەی رکابەرە مێژووییەکەیەتی لەلالیگا پلەی شەشەمی گرتووە، لەقۆناغی شانزەی جامی شا بەر ئاتلەتیک بلباو کەوتووە، لەقۆناغی کۆمەڵەکانی چامپیۆنزلیگ ماڵئاوایی کردووە، چاوەڕێی یاریی ناپۆلی دەکات لەقۆناغی 32ـی یۆرۆپا لیگ.\nریال مەدرید و بارسێلۆنا 247 یاریی فەرمیان ئەنجامداوە قەڵای سپی 99 بردنەوە و بلوگرانا 96 بردنەوەیان تۆمارکردووە 52 یارییش بەیەکسانبوون کۆتایی هاتووە، مێرەنگێ 412 گۆڵی لەیانە کەتەلۆنیەکە کردووە و 402 جاریش تۆڕەکەی هەژێندراوە.\nیاریی ئەمجارەی ئێل کلاسیکۆی جیهان لەمیانەی پاڵەوانیەتی جامی سوپەری ئیسپانی دەبێت، ئەم پاڵەوانەتیە لەساڵی 1982 تاوەکو 2018 لەنێوان پاڵەوانی لالیگا و جامی شا بەڕێوەچووە، 2 یاریی لەنێوانیان کراوە، وەلێ لەساڵی 2019 ـەوە سیستەمی پاڵەوانەتیەکە گۆڕانکاری بەسەردا هاتووە ژمارەی رکابەرەکان بۆ 4 یانە زیادکران، بەشێوەیەک یەکەم و دووەمی لالیگا و جامی شا بەرامبەر یەک یاریی دەکەن 2 یانە دەگەنە فایناڵ و لەسەر نازناوەکە رکابەری دەکەن.\nلەجامی سوپەر 14 یاریی ئێلـ کلاسکیۆ بەڕێوەچووە یانە سپی پۆشەکە 8 بردنەوەی هەیە، بارسێلۆنا 4 بردنەوە و لە 2 یارییش یەکسان بوونە.\nئەمە یەکەمین تاقیکردنەوەی چاڤی هێرناندێز دەبێت لەئێلـ کلاسیکۆ، بەڵام لەبەدەبەختی خۆی لەدۆخێکدا ئەم تاقیکردنەوە دەکات کە رکابەرەکەی لەو پەڕی باشیدایە، تیپەکەی خۆشی قوڵی کێشە و گرفتی زۆر بۆتەوە، ئاخۆ لەم یارییە چارەنووسازەدا چاڤی کودەتا بەسەر دۆخی ناهەمواری بارسێلۆنا دەکات برینە قۆڵەکانی بە ریال مەدرید ساڕێژ دەکات، یان ڤینیسیۆس و بێنزیما قسەیەکی دیکەیان دەبێت خوێ دەکەنە سەر برینەکانی بلوگرانا.\nئێلـ کلاسکیۆ, بارسێلۆنا, چاڤی هێرناندێز, ریال مەدرید, کارلۆ ئانچیلۆتی\nPrevپێشترڤیدیۆی گۆڵەکان : مانچێستەر یونایتد – ئەستۆن ڤێلا\nدواترچاڤی یاریزانێکی ریال مەدرید رازی كرد بۆ ئەوەی بیھێنێتە بارسێلۆناNext\nسەردار جەبار\tكانونی دووه‌م 20, 2022\nهازارد، فلۆرێنتینۆ پێرێز توڕە دەکات\nسەردار جەبار\tكانونی دووه‌م 18, 2022\nفەرمی : فابیۆ دیکسۆن بووە یاریزانی نوێی دالکورد


مارکۆ ئەسینسیۆ: لەدوای مێسی قاچی چەپی من باشترینە لە جیهاندا\nئەسینسیۆ: دوای هەموو راهێنانێک راهێنان لەسەر شووتکردن دەکەم\nمارکۆ ئەسێنسیۆی یاریزانی ئیسپانی یانەی ریال مەدریدی ئیسپانی لە دیمانەیەکی لەگەڵ رادیۆی کادێنا کۆپی ئیسپانی دەڵێت 'یەکەم مووچەم هەزار یۆرۆ بوو وەکو یاریزان وەریبگرم'، ئەو یاریزانە ئیسپانییەش بۆیەکەمجار قسەیەکی زیدانی راهێنەری ئاشکرا دەکات.\nئەسینسیۆ لە دیمانەیەکی لەگەڵ رادیۆی (کادێنا کۆپ)ی ئیسپانی لەبارەی سەردەمی منداڵی خۆی دەڵێت 'من لە تەمەنی سێ ساڵییەوە دەستم بە یاریکردن کرد، کاتێک تەمەنم 9 ساڵان بوو ئیسپانیۆل زۆر هەوڵی دا من بگوازێتەوە ریزەکانی، بەڵام من بڕیارمدا هەر لە ریال مایۆرکا بمێنمەوە، هەروەها بارسێلۆناش گرنگی بە من دەدا، بەڵام لەکۆتایی خەونەکەم هاتەدی و بوومە یاریزانی ریال مەدرید، ئامادەش نیم بچمە بارسێلۆنا یان پاریس سانجێرمان، دەمەوێت هەر لێرە بمێنمەوە'.\nیاریزانە لاوەکەی مێرێنگی بۆیەکەمجار قسەیەکی زیدانی راهێنەری ئاشکرا دەکات کە هەمیشە زیزۆ پاڵپشتی دەکات و دەڵێت 'پێش دەستپێکردنی وەرزی رابردوو زیدان داوای لێکردم لە ریال مەدرید بەردەوام بم و پێی گوتم لەدوای مێسی قاچی چەپی تۆ باشترینە لە جیهاندا'. هەروەها ئەسینسیۆ ناسناوی خۆیشی ئاشکرا دەکات و دەڵێت 'سێرخیۆ رامۆس هەمیشە لە ژووری جلگۆڕین پێمدەڵێت چێنشیۆ کە بە مانای شەڕەگاکەری ئیسپانی دێت و وایلێهاتووە یاریزانەکانی دیکەش بەهەمان ناو بانگم دەکەن'.\nئەسینسیۆ ئەو گۆڵەی لە بەرامبەر سێڤییا لە جامی سووپەری تۆماریکرد و ئەو دوو گۆڵەشی لە کامپ نوو لە بارسێلۆنای کرد بە گرنگترین گۆڵەکانی خۆی دەزانێت و لەبارەی باشترین یاریزان دەڵێت 'قاچی چەپی من و قاچی راستی کریستیانۆ رۆناڵدۆ و سەری سێرخیۆ رامۆس یاریزانێکی نایابی لێ درووست دەبێت'.\nیاریزانەکەی ریال مەدرید لە دیمانەکەی ئاشکراشی دەکات، ڤان نیستەلرۆی داوای لێکردووە یاریی بۆ هەڵبژاردەی هۆڵەندا بکات، بەڵام ئەو هەڵبژاردەی ئیسپانیای هەڵبژاردووە و لە بڕیارەکەشی پەشیمان نییە.\n01 به ڤیدیۆ.. ژاپۆنییه‌كان له مۆندیالیش جیاوازی خۆیان سه‌لماند\n02 به ڤیدیۆ.. كریستیانۆ له دژی مه‌غریب گه‌وره‌ترین ریكۆردی شكاند\n03 "یه‌كه‌م داواكاری لۆپیتیغی كڕینی یاریزانێكی پێشووی بارسێلۆنایه"\n04 كریستیانۆ نهێنی ئاماژه‌كردن بۆ ڕیشی ئاشكرا كرد\n05 راهێنه‌ری مه‌غریب: پورتوگال به زوڵم و به گۆڵێكی نادروستی كریستیانۆ بردیه‌وه\n06 سامپاولی: ناداده‌په‌روه‌ری و زوڵمێكی زۆر له مێسی ده‌كرێت\n02 به وێنه... سه‌رجه‌م یاریزانه‌كانی سعوودیه له مه‌رگ گه‌ڕانه‌وه\n05 به ڤیدیۆ.. ژاپۆنییه‌كان له مۆندیالیش جیاوازی خۆیان سه‌لماند\n06 "توێژنه‌وه‌یه‌ك پاڵه‌وانی مۆندیالی 2018 ده‌ستنیشان ده‌كات"


به‌كارهێنانی Content-Aware له‌ناو فۆتۆشۆپ بۆ لابردینی به‌شێك له‌وێنه به‌بێ تێكدانی. – کەی ئای تی ئێن\nفۆتۆشۆپ 14, حوزه‌یران 2012\nبه‌كارهێنانی Content-Aware له‌ناو فۆتۆشۆپ بۆ لابردینی به‌شێك له‌وێنه به‌بێ تێكدانی.\nله‌گه‌ڵ ده‌ركردنی ئه‌م تایبه‌تمه‌ندییه بۆ فۆتۆشۆپ به‌كارهێنه‌رانی فۆتۆشۆپ زۆر خۆشحاڵبوون وده‌سته‌ی ئه‌دۆبی ڤیدیۆیان له‌سه‌ر ئه‌م تایبه‌تمه‌ندییه بڵاوكرده‌وه كه تا چه‌ند ئه‌م تایبه‌ت مه‌ندییه سه‌ره‌نج ڕاكێشه. ئه‌م تایبه‌ت مه‌ندییه له‌كاتی لابردنی به‌شێك له وێنه وبه‌بێ تێكدانی هه‌ڵده‌ستێت به وه‌رگرتنی ڕه‌نگ له‌ده‌وروبه‌ری ئه‌م شوێنه‌ی كه به‌شه‌كه‌ی لێ لاده‌به‌یت وه‌كو له‌وێنه‌كه‌دا دیاره وپاشان به‌شه‌كه لاده‌به‌ت به بێ ئه‌وه‌ی هه‌ستی پێ بكه‌یت.\nبه‌ڵێ به‌ڕێزان به یه‌كێك له ئامێره‌كانی دیاری كردن هه‌ر به‌شێكت له‌وێنه‌ك ده‌وێت دیاری بكه و كلیكی ڕاستی له‌سه‌ر بكه و Fill هه‌ڵبژێره وپاشان فرمانی Content-aware دیاری بكه وئۆكه‌ی بكه ده‌بینین به‌م شێوه‌یه ده‌بێت:\nنمونه‌یه‌كی تاقی كراوه: له پێشدا:\nله پاش ده‌ستكاریكردن:\nئه‌گه‌ر ویستیشت به وردتر كاره‌كه‌ت ئه‌نجام بده‌یت ئه‌وا له ڕێگه‌ی ئامێری Spot Healing Brush Tool وه ده‌توانیت ئه‌م كاره بكه‌یت وه‌كو فڵچه‌یه‌ك وایه، ئه‌و ناوچه‌یه‌ی پێ دیاری بكه كه ده‌ته‌وێت لایبه‌یت و پاشان خۆكارانه لایده‌بات به‌بێ هه‌ستكردن پێی:\nتێبینی: ئه‌م تایبه‌تمه‌ندییه ته‌نها له‌سه‌ر فۆتۆشۆپی CS5 وCS6 بوونی هه‌یه.\nmakok 18 حوزەیران 2012 / 7:22 AIM:\nده سته كانت خؤش بيت وه سه ركه وتوو بيت به ريزم….\nبه س من به فؤتؤشؤبى 7 كار ده كه م ئه و فۆتۆشۆپی CS5 وCS6 جؤن بيدا بكه م؟؟؟؟؟؟\nتۆری تەکنەلۆژیای زانیاری کوردی 18 حوزەیران 2012 / 9:04 PM\nبراكه‌م كه‌مێك قه‌باره‌كه‌ی گه‌وره‌یه وئه‌م لینكه‌م بۆت دۆزییه‌وه لێره دایبگره:\nبیرت نه‌چێت سی ئێس 6 ـه!\njegr 6 تەموز 2012 / 7:53 PM\nمن پویستیم بە فۆتۆشۆپى CS6 هەیە بە کراکەکەیەوە


سەرجەم رۆژنامەکانی ئێران داخران\n13:49 - 28 رەشەمه 2712\nئاژانسی کوردپا: لە بەرەبەری ساڵی نوێ و جەژنی نەورۆزدا زۆربەی بڵاڤۆک و رۆژنامەکانی ئێران ئەمڕۆ دووشەممە دوایین ژومارەی ئەمساڵی خۆیان بڵاو کردەوە و هەتا دوا پشووی نەورۆز دادەخرێن.\nهەواڵدەریی فارس بڵاوی کردەوە، بەم پێیە ژومارەکانی داهاتووی رۆژنامەکانی ئێران پاش پشووی نەورۆزی چاپ و بڵاو دەبنەوە و لە ماوەی پشووی سەری ساڵدا بۆ ماوەی نزیک بە ٢٠ رۆژ دادەخرێن.\nیەکەمین ژمارەی رۆژنامەی جیهانی ئابووری رێکەوتی ١٧ی خاکەلێوەی ٩٢، رۆژنامەی ئافتاب یەزد، رۆژنامەی ئێعتماد، رۆژنامەی تەفاهوم، رۆژنامەی سیاسەت، رۆژنامەی جەوان، رۆژنامەی رێسالەت ١٤ی خاکەلێوە چاپ و بڵاو دەبنەوە.\nلەلایەکی دیکەوە رێکەوتی ٦ی سەرماوەزی ئەمساڵ رۆژنامەی غەرب بەهۆی بڵاو کردنەوەی کاریکاتۆرێکی ئەحمەدی نژاد، بە بڕیاری وەزارەتی فەهەنگ و ئیرشاد پێش بە وەشانی گیرا و دواتریش سەرنووسەر و ٣ کەس لە بەڕێوەبەرانی ئەو رۆژنامەیە لەلایەن هێزە ئیتلاعاتییەکانی حکوومەتی ئیسلامیی ئێرانەوە دەستبەسەر کران.


موسڵ.. پێنج چەكداری داعش دەستگیركران – تۆڕی میدیایی خەڵک\nموسڵ.. پێنج چەكداری داعش دەستگیركران\n2019/08/06 - 12:14 PM\nشانەی ڕاگەیاندنی جەنگی عیراق ڕایگەیاند، پێنج چەكدارانی داعشیان دەستگیركردووە لە شاری موسڵ.\nشانەی ڕاگەیاندنی جەنگی لە ڕاگەیەندراوێكدا كە ئەمڕۆ سێ شەممە بڵاوی كردووەتەوە، ئاماژەی بەوەكردووە، ئەو پێنج چەكدارە لە بەری ڕاستی شارەكە دەستگیركراون لەسەر بنەمای زانیاری وردی هەواڵگری.\nهەر لە ڕاگەیەندراوەكەدا هاتووە، كە دانیان بە تاوانەكانیاندا ناوە و بەشداری چەندین كردەوەی توندوتیژییان كردووە لە پارێزگای نەینەوادا.\nدەستگیركردنی ئەو چەكدارانە هاوكاتە لەگەڵ دەستپێكردنی هەڵمەتێكی سەربازی فراوان لە پارێزگاكانی نەینەوا، دیالە و سەڵاحەدین دژ بە پاشماوەی چەكدارانی داعش.\n(خەڵك) وردەكاری گۆڕینی پاسپۆرت بڵاودەكاتەوە\nحەشدی شەعبی موسڵ چۆڵناكات


پەکەکە بەربەستی سەرەکییە لەبەردەم کردنەوەی ده‌روازه‌ى كێله‌شین\nمحه‌مه‌د هه‌سنانی 16/11/2019 - 16:23 بڵاوکراوەتەوە لە ڕاپۆرت\nئه‌گه‌رچى زیاتر له سێ ساڵه، حكوومه‌تی هه‌رێمى كوردستان و كۆماری ئیسلامیی ئێران له‌سه‌ر كردنه‌وه‌ی ده‌روازه‌ی كێله‌شین رێك که‌وتوون، كه‌چى تا ئێستا ئه‌م ده‌روازه‌یه نه‌كراوه‌ته‌وه. قائیمقامى سۆرانیش هۆكاره‌كه‌ى بۆ خراپیى ره‌وشى ئه‌منیى سنووره‌كه و بوونى (په‌كه‌كه) له ناوچه‌كه‌دا ده‌گه‌ڕێنێته‌وه.\nكرمانج عزه‌ت، قائیمقامی قه‌زای سۆران به (باس)ى راگه‌یاند: "له‌گه‌ڵ حكوومه‌تی ئێران ماوه‌ی سێ ساڵ له‌مه‌وبه‌ر له‌سه‌ر كردنه‌وه‌ى ده‌روازەیه‌كی نێوده‌وڵه‌تیی فه‌رمیی له كێله‌شین له سنووری (شنۆ-سیده‌كان) سه‌ر به قه‌زاى سۆران، هەرێمی كوردستان رێك كه‌وتین. كۆماری ئیسلامیی ئێران كردنه‌وه‌ی ئه‌و ده‌روازه‌یه‌ی خستبووه پلانی بودجه‌ی ساڵی 2017ی وڵاته‌كه‌ی، ئێمه‌ش وه‌ك حكوومه‌تی هه‌رێمی كوردستان هه‌موو ڕێکارێکمان خستووه‌ته به‌ر و ئاماده‌كاریی خۆمان پێشكه‌ش كردووه، به‌ڵام به‌هۆی خراپیى بارى ئه‌منیى سنووره‌كه و بوونى پارتى كرێكارانى كوردستانى توركیا (په‌كه‌كه) له‌م ناوچه سنوورییانه‌دا، کە تا ئێستا به‌ربه‌ستى سه‌ره‌كى بوونه له‌به‌رده‌م كردنه‌وه‌ى ئه‌م ده‌روازه‌یه، بۆیە مەرزەکە نەکراوەتەوە".\nقائیمقامی سۆران گوتیشى: "سه‌ره‌ڕای ئه‌و كێشه و گرفتانه، هێشتا ئومێدێك هه‌یه بۆ كردنه‌وه‌ى ئه‌م ده‌روازه نێوده‌وڵه‌تییه له كێله‌شین و هه‌وڵه‌كان به‌رده‌وامن، چونكه كردنه‌وه‌ى ده‌روازه‌كه گرنگى و تایبه‌تمه‌ندیى زۆرى له‌سه‌ر بوژانه‌وه‌ى ئابووریى وڵات و ره‌خساندنى هه‌لى كار بۆ خه‌ڵكى ده‌ڤه‌ره‌كه و پته‌وكردنى ئاڵوگۆڕى بازرگانیى هه‌یه“.\nعه‌بدولباقى عیزه‌دین، شاره‌زاى ئابوورى به (باس)ى راگه‌یاند: "كردنه‌وه‌ى هه‌ر ده‌روازه‌یه‌كى سنوورى له‌نێوان رۆژهه‌ڵات و باشوورى كوردستان، له چه‌ندین رووه‌وه سوود به به‌رژه‌وه‌ندیى گشتیى ده‌گەیەنێت و ده‌بێته هۆى بوژانه‌وه‌ى ئابووریى وڵات و ره‌خساندنى هه‌لى كار بۆ چه‌ندان كه‌س و كه‌مكردنه‌وه‌ى دیاره‌ى بێكارى، بۆیه گرنگه كارى جدی له‌سه‌ر ئه‌م جۆره ده‌روازانه بكرێت و به پلانێكى تۆكمه و به‌رنامه‌ى داڕێژراو هه‌وڵى كردنه‌وه‌یان بدرێت".\nگوتیشى: "ده‌كرێت حكوومه‌تى هه‌رێم و كۆمارى ئیسلامیى ئێران، به هه‌ماهه‌نگیى هه‌ردوولا هه‌وڵى لابردنى ئه‌و ئاسته‌نگانه بده‌ن، كه بوونه‌ته به‌ربه‌ست له‌به‌رده‌م كردنه‌وه‌ى ئه‌م ده‌روازه سنوورییه، راسته له‌وانه‌یه تا ئێستا لایه‌نى خراپیى رەوشى ئه‌منیى سنووره‌كه به‌ربه‌ست بووبێت له‌به‌رده‌م كاركردن له كردنه‌وه‌ى ده‌روازه‌كه، به‌ڵام ناشكرێت وا به‌بێده‌نگى په‌راوێز بخرێت“.\nله مانگى تشرینى دووه‌می ساڵى 2016 مورته‌زا عیبادی سه‌ركونسوڵی ئێران له هه‌ولێر، له‌گه‌ڵ عه‌بدوڵا ئاكره‌یی، به‌رپرسی په‌یوه‌ندییه‌كانی حكوومه‌تی هه‌رێمی كوردستان، سه‌ردانی شارى سۆرانیان كرد به مه‌به‌ستی كاركردن بۆ كردنه‌وه‌ی ده‌روازه‌یه‌كى نێوده‌وڵه‌تى له سنووری (سیده‌كان- كێله‌شین- شنۆ) ئه‌وكات له كۆنگره‌یه‌كی رۆژنامه‌وانیدا كرمانج عزه‌ت، قائیمقامی سۆران رای گه‌یاند: "چه‌ند ساڵێكه كار له‌سه‌ر ئه‌وه ده‌كه‌ین، مه‌رزی كێله‌شین-شنۆ، له سنوورى ناحیه‌ى سیده‌كانى باشوورى كوردستان بكه‌ینه‌وه، بۆ یارمه‌تیدانی هه‌ردوولا له بواری بازرگانی و بواره‌كانی دیكه، بۆ ئه‌م مه‌به‌سته وه‌ك حكوومه‌تی هه‌رێم ئاماده‌ین هه‌ماهه‌نگی بكه‌ین بۆ كردنه‌وه‌ی ئه‌و مه‌رزه و هاتنی سه‌ركونسوڵی ئێران بۆ ناوچه‌كه سه‌ره‌تایه‌كه بۆ ده‌ستپێكردنی ئه‌م هه‌نگاوه، چونكه بۆ ئه‌وه هاتووه ئاماده‌كاریی بكه‌ین بۆ كردنه‌وه‌ی ئه‌و ده‌روازه سنوورییه".\nهه‌روه‌ها ئه‌وكات مورته‌زا عیبادی، سه‌ركونسوڵی كۆماری ئیسلامیی ئێران له هه‌ولێر رای گه‌یاند: "په‌یوه‌ندییه‌كانی هه‌رێمی كوردستان و ئێران په‌یوه‌ندییه‌كی دۆستانه‌یه، ده‌بێ هه‌ردوولامان هه‌وڵی زیاتر بده‌ین بۆ پاراستنی ئارامیی سنووره‌كان، وه‌ك چۆن له ئاڵۆزیی سنووره‌كان خه‌ڵكی ناوچه سنوورییه‌كان زه‌ره‌رمه‌ند بوونه، ده‌بێ له كردنه‌وه‌ی مه‌رزه‌كه خه‌ڵكی شنۆ و سۆران سوودمه‌ندی یه‌كه‌م بن“.\nسیده‌كان سه‌ر به قه‌زاى سۆران، له سنوورى پارێزگاى هه‌ولێر، له ساڵی 1932 بووه‌ته ناحیه و له رووی جوگرافییه‌وه گه‌وره‌ترین شاره‌دێیه له‌سه‌ر ئاستی كوردستان و عێراق و به ده‌ڤه‌ری برادۆست ده‌ناسرێ، ئه‌و شاره‌دێیه له 250 گوند پێكهاتووه، ده‌كه‌وێته سێگۆشه‌ی سه‌رسنووری هه‌رێمی كوردستان، ئێران و توركیا، هه‌روه‌ها ناحیه‌ى سیده‌كان به دووریی 144كم له ئه‌وپه‌ڕی باكووری رۆژهه‌ڵاتی پارێزگای هه‌ولێر هه‌ڵكه‌وتووه و كه‌وتووه‌ته رۆژئاوای شاری شنۆ به‌دووریی 40 كم.\nبەوێنە.. لە حاجی ئۆمەران نزیكەی 30 سانتیمەتر بەفر باریوە\nگرووپێكی زانكۆی سۆران پارچە شوێنەوار و كەلوپەلە فۆلكلۆرییەكان كۆ دەكاتەوە\nلە بارزان فێستیڤاڵێکی شاخەوانی ساز كرا\nپارەی دوو مانگی وانەبێژی بەسەر مامۆستایانی چۆماندا دابەش دەكرێت\nلە سۆران یەک مانگ دەرفەت بە سەرپێچیكارانی سەر کارەبا دەدرێت


پەیماننامەی سایكس پیكۆ بەشی دووەم\n30/11/2019 10:16 AM\nلەكۆتایی ساڵی 1915دا لەئاكامی ئەو گۆڕانكارییە سەربازی و سیاسیانەی لەڕۆژهەڵاتی ناوەڕاستدا ڕوویدا جارێكی تر پرسی دابەشكردنی ناوچەكانی ڕۆژهەڵاتی دەوڵەتی عوسمانی هاتە ئاراوە، بەریتانیاو فەرەنسا زۆر لەوە ئەترسان روسیا سنوورەكانی باشووری وڵاتەكەی لەسەر حسابی داگیركردنی ئەرمینیا و كوردستان دەست بەسەرا گرتنی تەنگە ئاوییەكان و كۆنتڕۆڵكردنی ئەستەنبوڵ فراوان بكات بۆ ئەمەش هەڕەشەیەكی گەورە بوو لە بەرژەوەندیەكانی ئەو وڵاتانە لەڕۆژهەڵاتی ناوەڕاستدا شایەنی باسە لەشكری روسی لەچەند بەرەیەكی شەڕەوە لەگەڵ دەوڵەتی عوسمانی هەر لەتراپزۆنەوە تا ئەگاتە ئازەربایجان و دەریاچەی وان بەشێك لەخاكی دەوڵەتی بندەستی عوسمانی داگیركردو چەند ناوچەیەكی لەڕۆژهەڵاتی ئەرمینیا و كوردستان لە لەشكری تورك پاككردەوە لەسەرتادا لە لەندەن لە 23ی تشرینی دووەمی1915 لەنێوان فرانسا جۆرج پیكۆ كونسوڵی گشتی پێشوی فەرەنسا لە بەیرووت و ئارتۆل نیكۆڵ سۆن یاریدەدەری هەمیشەیی وەزیری دەرەوەی بەریتانیا دەستی پێكرد، بەڵام هەر زوو سێرمان سایكس پسپۆڕی كاری ڕۆژهەڵاتی ناوەڕاست جێگەی گرتەوە هەردوولا پرۆژەی ڕێكەوتنێكیان ئامادەكرد، دواتر بەشێوەی كۆتایی لە لەندەن لە 9 تا 16 ئایاری 1916دا لەلایەن پێڵ كەمیۆن باڵیۆزی فەرەنسی ئێگریم وەزیری دەرەوەی بەریتانیا لەشێوەی ئاڵوگۆڕی یاداشتی دیپلۆماتیدا مۆركرا، بەڵام بەم پێیەیەی پرۆژەی پەیمانەكە لەلایەن هەردوو دپلۆمات سێرمان سایكس و فرانسا جۆرج پیكۆ ئامادەكرابوو ناونرا پەیمانی سایكس پیكۆ ئەم پەیمانە لەیانزە بەند پێكهاتبوو، ڕەچاوی ئەوەی كردبوو هەردوو دەوڵەتی فەرەنسا و ئینگلیز ڕاستەوخۆ ویلایەتەكانی دەوڵەتی عوسمانی لەناوچەكانی عێراق و سوریای ئەمڕۆدا داگیر بكەن، بەناوچەكانی ژێر دەستەڵاتیانەوە بلكێنن بەپێی پەیماننامەكە ئەبوو پێنج ناوچە دروست بكرێت، كە بریتی بوون لەناوچەی شین بریتی بوون لەهەرێمەكانی ڕۆژئاوای سوریا و لوبنان لەگەڵ كلكیا و عەنتاب و ئۆرفە و ماردین و دیاربكر وهەكاری، هەردوو لا ڕێكەوتبوون بدرێت بەفەرەنساو دەستەڵاتی تەواوی تێیاندا هەبێت، ناوچەی سنوور بریتی بوو لە بەشی خواروی ویلایەتی بەغداد لەگەڵ ویلایەتی بەسرەو هەردوو بەندەری حەیفا و عەكا ئەمەش بۆ ئینگلیز، ناوچەی قاوەیی پێكهاتبوو لەپاشماوەی خاكی فەلەستین كە ئەكەوێتە ژێر چاودێری نێو دەوڵەتییەكانەوە بۆ ئەمەش روسیا لەگەڵ دەوڵەتە ڕۆژئاوایەكاندا پێكدێت ناوچەی ئەی پێك هاتبوو لەبەشی ڕۆژهەڵاتی سوریاو باكووری عێراق ناوچەكانی باشووری كوردستان كە هەرێمێكی ژێر دەستی فەرەنسا بوون ناوچەی ئەی پێك هاتبوو لەئوردون و ناوەڕاستی عێراق كە ناوچەیەكی ژێر دەستی ئینگلیز دەبێت هەر لەڕێكەوتنەكەدا هەردوولا ئامادەن دان بەسەربەخۆیی پاراستنی دەوڵەتە عەرەبیەكە یا یەكتێتیەكی فیدرالی لەهەردە ناوچەی ئەی و بیدا پێك بهێنرێت و ئینگلیز پەیمانی ئەوەیدا ڕێگەبدرێت بەشێك لەئاوی دیجلە و فورات لەناوچەی ئەیەوە ببرێت بۆ ناوچەی بی، لەبەندی شەش و حەوتدا هاتبوو ئینگلیز هێڵێكی شەمەندەفەر لەحەیفاوە بەرەو بەغداد ببات فەرەنسیەكانیش بەهەمان دەستوور لە حەلەبەوە هێڵێك ڕابكێشن بەو مەرجەی ئەوەی بۆ بەغداد ئەبرێت نابێت بەخوار موسڵدا بڕوات لەناوچەی ئەیدا لەسەروو سامەڕاوە بۆ ناوچەی بی.\nدابەشكردنی ناوچەكە لەنێوان وڵاتە زلهێزەكان\nئارام عەلی: ئێمە ئەگەربێتو باسی پەیمانی سایكس پیكۆ بكەین یا باسی ئەو پەیماننانە بكەین لە ڕووی نێو دەوڵەتیەوە یان لەڕووی هەرێمیەوە لەناوچەكەدا بووە و پەیوەندی بە كوردەوە هەیە ناتوانین نەگەڕێینەوە بۆ ئەو پاشخانە مێژووییە، ئەو ڕێكەوتنە نێو دەوڵەتیانەیە پەیوەندی بەنەتەوەی كوردەوە هەیە، لەڕاستیدا كوردستان بۆ یەكەم جار لەساڵی 1514 لەشەڕی نێوان دەوڵەتی سەفەوی و دەوڵەتی عوسمانیدا لەڕووی تیۆرییەوە دابەشكرا، واتە ئەمە زەمینەیەكی مێژووی بوو پارچەكانی كوردستانی بەشێوەیەكی گشتی لەنێوان دوو هێز و دوو ئاینزای جیاوازدا دابەش كرد، بەڵام لەساڵی 1639 بەپێی پەیمانی زەهاو یان بابڵێین پەیمانی قەسری شیرین لەرووی كردەییەوە كوردستان لەنێوان ئەم دوو هێزەدا دابەشكرا، واتە ئەمە بۆ یەكەمین جار دابەشكردنی كوردستان بوو لەنێوان دوو هێز و دوو ئیمپراتۆریەتی گەورەی ڕۆژهەڵاتی ناوەڕاست كە ئیمبراتۆریەتی سەفەوی و عوسمانی بوو، بەڵام لەڕووی نێو دەوڵەتیەوە لەساڵی 1916 لەدوای ئەوەی جەنگی یەكەمی جیهانی هەڵئەگرسێ لەساڵی 1914 دوای ساڵی 1916 بەهۆی دابەشكردنی میراتی دەوڵەتی عوسمانییەوە لەناوچەكەدا و هەروەها بەهۆی ئەوەی دەوڵەتی عوسمانی كاتێك ئیتر ووردە ووردە بەرەو كەنارەكانی ڕووخان ئەچوون لێرەدا وڵاتانی زلهێز بەتایبەتی بەریتانیا و فەرەنسا بەرژەوندییەكانیان لەوەدا یەكی ئەگرتەوە كە میراتەكەی دەوڵەتی عوسمانی بەشكەن لەنێوان هەردوولادا، ئەوەبوو نوێنەرانی هەردوو وڵات لەسەرەتادا مارك سایكس كە نوێنەری بەریتانیا بوو لەگەڵ جۆرج پیكۆ نوێنەری فەرەنسا بوو بڕیاریاندا بە دابەشكردنی ناوچە كە پێیان دەوت هیلالی خەسیب، هیلالی خەسیب ئەو ناوچانە بوون كە ئەكەوتە بەشەكانی ڕۆژئاوای كیشوەری ئاسیاوە، ئەم دووانە ڕێكەوتن لەسەر ئەوەی بەپێی ئەو بەڵگەنامە و دیكۆمێنتانە كە بۆ ئەمان بەجێماوە لەنێوان ئەم دەوڵەتانەدا یا لەوەزارەتانەكانیان، وەزارەتە كۆڵۆنیالەكانیان ئەو زانیاریانەی بەجێیان هێشتووە ڕێكەوتوون لەسەر ئەوەی زۆربەی ئەو ناوچانەی میراتی دەوڵەتی عوسمانی بوون بۆ دوو نفوزی جیاواز (بەریتانیا و فەرەنسا) دابەشیبكەن دواتر ئەوەبوو روسیا هاتە ناوەوە و مسادەقەیەكی كرد، نوێنەری روسیا سازانۆڤ بوو لەبەر ئەوە ئێمە زۆرجار ئەڵێین ڕێكەوتننامەی سایكس پیكۆ ئەكرێ بشڵێین ڕێكەوتننامەی سایكس پیكۆ سازانۆڤ، چونكە روسیاش بەشێك بوو لەوە تا ساڵی 1917 كاتێك شۆرشی بەلشەوی لەروسیا سەری هەڵداو شیوعییەكان هاتنە سەركارو دەستەڵاتی سیاسی ئەو وڵاتەیان وەرگرت، ئەوەبوو روسیا لەئیتفاقیەكە كشایەوە و بەقسەی خۆیان وتیان لەڕێكەوتننامەیەكدا نابین كە دەست بەسەر میللەتانی ناوچەكانی ڕۆژهەڵاتی ناوەڕاستدا بگرێ، ئەوەبوو كشانەوە، كەواتە ڕێكەوتننامەی سایكس پیكۆ ئەو ڕێكەوتننامەیە بوو لەساڵی 1916 لەنێوان بەریتانیا و فەرەنساو روسیادا بەسترا بۆ دابەشكردنی بەشێكی زۆری ناوچەكانی ڕۆژهەڵاتی ناوەڕاست و بەخشینەوەیان لەژێر نفوسی یەكتریدا، هەروەها بەشێكی زۆری ناوچەكانی كوردستان بەپێی ئەو ڕێكەوتننامەیە كەوتە ژێر هەژموون وژێر كاریگەری ئەم وڵاتە زلهێزانەوە.\nسدیق ساڵح: بەریتانیا كەوتە لێكۆڵینەوە لیژنەیەكی دانا لیژنەكە مۆریزدی بۆنسن سەرۆكایەتی ئەكرد لەبەر ئەوە لیژنەكە بەناوی لیژنەی بۆنسن ناسراوە ئەم لیژنەیە كەوتە لێكۆڵینەوە لەسەر دارو بارو وەزعی دەوڵەتی عوسمانی و دیاریكردنی ئەو سیاستە كە پێویستە بەریتانیا لەدوای هەڵئاوسانی جەنگی یەكەمی جیهانی بیگرێتە بەر بەرامبەر بەو دەوڵەتە لەبەر ئەوە ئەم لیژنەیە كۆمەڵێك پێشنیاری خستە بەردەم حكومەتەكەی خۆی، ئەم لیژنەیە لەنوێنەری وەزارەتی جەنگ و وەزارەتی دەرەوە و وەزارەتی دەریایی وكۆمەڵێك لە وەزارەتە گرنگەكانی بەریتانیا پێكهاتبوو، مارك سایكس بۆ خۆی وەك دەوڵەتی شارەزا یەكێك بوو لەئەندامە سەرەكیەكانی ئەو لیژنەیە و دەوری زۆر سەرەكی لەگەڵاڵەكردنی ئەو پێشنیارانەدا بینی كە خرایە بەردەمی حكومەتەكەی. لێرەدا ئەمانە چوار پرسیاریان خستۆتە بەردەمی حكومەتەكەیان یەكەمیان ئیمپراتۆریەتی عوسمانی دابەشبكرێت و بەپێی ئەو دابەشكردنە ئەوان دیارییان كردبوو ئەتوانین بڵێین بەشی زۆری كوردستانی ژێر دەوڵەتی عوسمانی ئەبوو بە بەشی بەریتانیا، واتە ئەمان لەگەڵ ئەوەدا بوون دەوڵەتی عوسمانی پێویستە بكرێت بەكۆمەڵێك ناوچەی نفوس و بەشی زۆریشی بەتایبەتی ناوچە كوردییەكان بوون، پێشنیارێكی تریان ئەوەبوو هەرێمەكانی ئەم دەوڵەتانە بدرێنە دەوڵەتانی هاوپەیمانان كە بەشداری جەنگی جیهانی یەكەمیان كردبوو، پێشنیارێكی تریان ئەوەبوو دەوڵەتی عوسمانی وەكو خۆی بمێنێتەوە، بەڵام ملكەچی دەوڵەتی هاوپەیماننان بكرێت و بەپێی سیاسەتی ئەوان بجوڵێتەوە و پێشنیارێكی تریان ئەوەبوو لیژنەكە ئەمەی زیاتر پێ پەسەند بوو ئەوەبوو دەوڵەتی عوسمانی وای لێبكرێت ئەو دەستەڵاتە مەركەزییەی نەهێڵرێت و دەستەڵاتێكی ئیدارەی حوكمی دەوڵەتی عوسمانی بەئیدارەیەكی نا ناوەندی بكات، واتە بڵێین لامەركەزی، هەوڵ بدرێت هەر یەكێك لەهەرێمەكان واتە ویلایەتەكان جۆرێك لەسەربەخۆی ئۆتۆنۆمی دیارییكرا دەستەڵاتی خۆیانیان هەبێ، وەختێك ئێمە ئێستا بە بەڵگەنامەكان و ڕاپۆرتەكانی ئینگلیز ئەچینەوە بۆمان دەردەكەوێت ئینگلیز پێشوەخت بەرنامەیەكی ئامادەكراوی نەبووە، جگە لەو رێكەوتنانەی لەڕێكەوتنەكەی سایكس پیكۆدا هەبووە لەنێوان ئەو سێ زلهێزەی ئەو زەمانە ئینگلیزدوای داگیركردنی ویلایەتی بەسرە و بەغدا هەر لەدوا دواییەكانی یەكەم جەنگی جیهانیدا بەبێ شەڕ توانی ویلایەتی موسڵ كە كوردستانی باشوورە داگیر بكات، لەبەر ئەوەی زۆربەی دانیشتوانی ئەم ناوچەیە كوردە كورد خۆیشی یارمەتی دەربوو لەڕاكێشانی ئینگلیز بۆناوچەكە بەئومێدی ئەوەی بتوانێ لەسایەی دەستەڵاتی ئینگلیزدا لەم ناوچەیە قەوارەیەكی سیاسی سەربەخۆ بۆ خۆی دروست بكات، چونكە بیرمان نەچێت فەرەنسا و ئینگلیز لەدوا دواییەكانی ساڵی 1918دا ڕاگەیاندێكی هاوبەشیان بڵاوكردەوە بەپێی ئەو ڕاگەیاندنە، ڕایانگەیاند كە ئەم دوو دەوڵەتە جیهانییە هاتونەتە ئەم ناوچەیە بۆ ڕزگاركردنی میللەتانی ژێر دەستی دەوڵەتی عوسمانی تا لەژێر میروبیری دەوڵەتی عوسمانی ڕزگاریان بكەین، لەبەر ئەوە ئەتوانین بڵێین كورد بۆ خۆشی لەم ناوچەیەی خۆی واتە ویلایەتی موسڵ هاوكاری هێزەكانی ئینگلیز بوون و ناوچەكەیان تەسلیم كردن، ئەتوانین بڵێین دوو كەس دەوری زۆر سەرەكیان هەبوو لەجێ بەجێ كردنی ئەو نەخشەیە كە دواتر دەوڵەتی عێراقی لێ دروست بوو، ئەوانیش ویڵسن و سەرپێكیكۆكس بوون هەر دووكیان لەدوو ماوەی جیا جیادا حاكمی سیاسی و عەسكەری ئینگلیز بوون لەبەغدا، ئەمانە ئەتوانین بڵێین دوای هەوڵێكی لێبڕاوانە قەناعەت بە حوكمەتەكەی خۆیان ئەكەن كە ئینگلیز بەتەمایە بۆ عەرەبی سوونە لەعێراقدا دەوڵەتی:َ دروست بكات، پێویست نەك هەردوو ویلایەتی بەسرەو بەغدا بگرێتەوە بەڵكە ویلایەتی موسڵیشی بخرێتە سەر، ئەگەر ویلایەتی موسڵی نەخرێتە سەر وەكو جەستەیەكی بێ سەر وایە، چونكە ویلایەتی موسڵ هەم دەوڵەمەندە بە نەوت هەم ئەتوانێت پێویستییەكانی ئەو دەوڵەتە تازەیە لەرووی دانەوێڵەوزۆر بەروبوومی كشتوكاڵی تر دابیبن بكات، لەبەر ئەوە ئەوانە توانییان قەناعەت بەدەوڵەتەكەی خۆیان بكەن لیژنەیەك بۆ ئەمە پێكهێنرا لیژنەكە لەسەرەتاوە نوێنەری فەرەنسا جۆرج پیكۆ بوو نوێنەری بەریتانیاش ئارتل لیكنسل بوو كە سكرتێری وەزارەتی دەرەوەی بەریتانیا بوو، ئەم لیژنەیە دەستی كرد بەكۆبوونەوە، بەڵام پاش ماوەیەكی كەم ئارتل لیكنسل لەو لیژنەیە كێشرایەوە و مارك سایكس بوو بە نوێنەری بەریتانیا لە لیژنەكەدا، ئەم لیژنەیە دوای كۆبوونەوە و گۆڕینەوەی یاداشتی دیبلۆماسی هاتنە سەرئەوەی كە دەوڵەتی عوسمانی دابەشكردنەكانی لەپاش بڕانەوەی جەنگ بەم شێوەیە بێت كە خۆیان دیاریانكردووە.\nئارام عەلی: ئێمە باسی ڕۆژهەڵاتی ناوەڕاست دەكەین، ڕۆژهەڵاتی ناوەڕاست ئەو كاتانە وڵاتی شام بوو، لوبنان بوو فەلەستین بوو ئوردون بوو سووریا بوو، هەروەها ئەو ناوچانەی زیاتر نزیكی ئەوێش زیاتر عێراق بوو بەتایبەتی ناوچە كوردییەكانی خۆمان بڵێین ناوچەكانی تری باكووری كوردستان و ناوچەكانی ڕۆژئاوا وناوچە سنوریەكانی تر كە پەیوەندی بەكوردستانەوە هەبوو، فەرەنسا هەندێك ناوچەی بەركەوت وەكو سوریا و لوبنان و موسڵ و هەروەها هەندێك ناوچەكانی نزیك كەنداوی عەرەبی، بەریتانیا ئەو كاتانە ویلایەتی بەغدا لەگەڵ ویلایەتی بەسرە هەبوون یان پێیان ئەوت دۆڵی ڕافیدەین لە خانەقینەوە بەرەو ناوچەكانی باشووری كوەیت درێژ ئەبوەوە ئەمانەش زیاتر بەر نفوسی بەریتانیا ئەكەوت، بەڵام ئەوەبوو دواتر بەپێی ڕێكەوتنێكی نهێنی كاتێك كە روسیاش كشایەوە لەڕێكەوتننامەكە روسیاو فەرەنسا ڕێكەوتنێكیان كرد لەنێوان خۆیاندا ناوچەكانی ویلایەتی موسڵ بەفەرەنسا گۆڕییەوە كە لە ژێر دەستەڵاتیدابوو بەهەندێك لەناوچەكانی تری كوردستان بەتایبەتی ناوچەكانی باكووری كوردستان درا بەفەرەنسیەكان بەپێی ئەوە بەشێكی تری كوردستان كەوتە ژێر نفوس وكاریگەری و هەژموونی داگیركاری وڵاتی بەریتانیای ئەو كاتەوە.\nروسیاش پشكی بەركەوت\nسدیق ساڵح: فەرەنسا كەم وزۆر ئەتوانین بڵێین خوارووی ئەنادۆڵ خوارووی كوردستانی باكووری ئێستا و سوریا و لوبنانی بەركەوت، لەگەڵ ئەوەشدا ویلایەتی موسڵیشی بەركەوت، مەبەستی بەریتانیا لەدابەشكردنەكە ویلایەتی موسڵیشی دایە هەر ئەوەبوو بەهەمان ئەو عەقڵیەتەی پێشوو لەمپەڕێك دروست بكات لەنێوان ناوچەكانی ژێر دەستەڵاتی بەریتانیا خۆی و دەوڵەتی روسیای تەزاریدا، هەتا نەتوانرێ بەئاسانی پەل بهاوێژێ و ببێ بەمایەی تێكدانی سەلامەتی ڕێڕەوە بازرگانییەكانی خۆی بەرەو هیندوستان و كۆڵۆنییەكانی تری بەرەو ڕۆژهەڵات بەریتانیا ئەتوانین بڵێین بۆ خۆیشی بەپێی ئەو نەخشەیە بووە كە بۆ خۆیانیان داڕشتبوو خوارووی سوریا لەگەڵ ویلایەتەكانی بەسرەو بەغدا بۆ خۆی هێڵرایەوە و لەهەمان كاتدا مەرجی بەریتانیاش ئەوەبوو كە ئەو دەستەڵاتی بەسەر بەندەرەكانی عەكا و حەیفا هەبێ لەسەر دەریای سپی ناوەڕاست لەهەمان كاتدا ئەو هێڵی ئاسنەی لەوڵاتی میزۆپۆتامیاوە ئەهێنرێت بۆسەر بەندەری عەكا وحەیفا ئەمەش هەر دیسان بەشێك بێت لەو قەڵەمڕەوانە بەوڵاتی بەریتانیا بەم شێوەیە، ئەم دوو وڵاتە واتە بەریتانیا و فەرەنسا ئەم ڕێكەوتنەیان لەنێوان خۆیاندا ئیمزا كرد، پاشتریش چون بۆ سانپتروزبورگ لەگەڵ نوێنەری روسیای تەزاریدا كۆبوونەوە كە نوێنەرەكەیان سازانۆڤ بوو بەپێ ئەو ڕێكەوتنە دیسان ئەم دەوڵەتە لەگەڵ روسیادا كردیان، ئەتوانین بڵێین بەشێكی زۆری كوردستانی باكوور ویلایەتەكانی وان و بایەزیدو ئەرزرۆم بەر روسیا كەوتن، ئەتوانین تەنانەت هاتن بەرەو خوارەوە بەرەو موش و ئورفەو بەشێك لەو ناوچانەش بوون بەپشكی روسیا لەو دابەشكردنە جیهانیەی ئیمپراتۆریەتی عوسمانیدا، ئەم دۆخە دیسان بەو شێوەیە مایەوە هەتا جەنگ كۆتایی پێهات، كاتێ جەنگ كۆتایی پێهات دیارە دەوڵەتی عوسمانی دەوڵەتێكی دۆڕاو بوو لەو جەنگەدا، چونكە وڵاتانی تەوەرە لەو جەنگەدا دۆڕان و ئیتر وادەی دابەشكردنی دەوڵەتی عوسمانی هات، ئیتر لەو یەك پارچەییە نەمێنێتەوە.\nئارام عەلی: بەریتانیا و فەرەنسا لەوە ئەترسان هەژموونی شیوعی گەراییە كۆمۆنیستی و چەپ زیاتر بڕوات و ئەو ناوچانەی تری نفوسی بەریتانیاو وڵاتانی زلهێزەیە لەرووی ئەو وڵاتانەی براوی جەنگی یەكەمی جیهانی بوون ئەو ناوچانە بگرێتەوە، ئێمە بیریشمان نەچێ كۆی ئەو ڕێكەوتننانەی لەدوای ساڵی 1916ەوە دێن بەشێكی زۆری هەمان درێژكراوەی ڕێكەوتننامەی سایكس پیكۆن، چونكە ڕوسیا ڕۆڵێكی زۆر كاریگەری هەبوو لەناوچەكەدا، چونكە بمانەوێ و نەمانەوێ ئەو خەڵكانەی كە شۆڕشیان ئەكرد دژی دەوڵەتی عوسمانیەكان بەشێكی زۆری نفوسی روسیای تیابوو، لەو كاتانەدا بەریتانیا و روسیا ترسان لەوەی كە نفوسی شیوعییەكان تەشەنە بكات و بڵاوبێتەوە و ناوچەكانی تر بگرێتەوە، ئێمە بەڕاستی جۆرێك لەمامەڵەكردنی نا ئەخلاقیانە ئەبینین لەگەڵ دابەشكردنی نفووس و جوگرافیاو شوێنە جیاوازەكان یا سنووری ناوچەكانی ڕۆژهەڵاتی ناوەڕاستدا ناوچەكانی وڵاتی شام و فەلەستین بەكوردستانیشەوە روسیا وتی ئێمە نایەین لەسەر دابەشكردنی خاكی میللەتانی ژێر دەستەڵاتی دەوڵەتی عوسمانی كە وەكو میرات بەجێ ماوە شەڕی لەسەر ئەكرێت ئێمە بەشداری لەوەدا ناكەین، ئەمە لەلایەك لەلایەكی تر كاریگەری شۆرشی بەلشەفیەكان لەساڵی 1917 دا لینین دەستەڵاتی گرتە دەست، روسیا ئەوكاتە مەشغوڵی سیاسەتە ناوخۆییەكانی خۆی بوو، قورسایی سیاسەتەكانی گواستەوە بۆناوخۆی وڵاتەكەی، كاتێك كە باسی وڵاتانی زلهێز ئەكەیەن هەر لەڕووی نێو دەوڵەتیەوە باسی ئەو داگیركاریانە یا كۆڵۆنیالیزمەكان ئەكەین بۆ ناوچەكانی تر ڕاستەوخۆ بەرژەوەندی ئابووریمان دێتە پێش چاو، هەتا بەم لەحزەی ئێستاشەوە كوردستان خاوەنی سەرخان و ژێرخانی ئابوورییەكی بەهێزە بەتایبەتی سامانێكی سروشتی نەوت وكانزایی لەژێر خاكی هەیە، واتە بەپلەی یەكەم بۆ داگیركردنی ئەو ناوچانە زیاتركاریگەری بردنی سامانی ئەم وڵاتە بوو كە بریتی بوو لە نەوت، ڕاستە ئێمە باسی نەوت ئەكەین ئەڵێین لەساڵی 1927 ەوە بۆ یەكەم جار نەوتی كەركوك دۆزراوەتەوە یان پاڵاوگەی نەوت دانرا، بەڵام بەشێوەیەكی گشتی ئێمە باسی ئەو ناوچانە دەكەین بەتایبەتی بەریتانیا كاتێك كە لەگەڵ فەرەنسا ڕێكەوتن ئەكات و هەندێك ناوچەی وەك مەنغۆلیا و ئەو ناوچانە ئەدات بەفەرەنسا، بەریتانیا چی ئەكات؟ دێت لەبەرامبەر ئەوەدا ویلایەتی موسڵی لێ ئەستێنێت ویلایەتی موسڵ یەكێك بوو لەسەرچاوە گرنگ و بەهێزەكان و زۆرترین ژێرخانی ئابووری نەوتی ئەم ناوچانەی لێ بوو ئەو كاتانە هێشتا موسڵیش ویلایەتێك بوو دواتریش ئەوەبوو بەپێی ئەو رێكەوتننامەیەی كرا مەلیك فەیسەڵیان هێنا بۆ عێراق و دواتر ویلایەتی موسڵ لكێنرا بەعێراقی عەرەبیەوە.\nئەمریكاش هاتبووە پێش\nم.سدیق ساڵح: ویلایەتی موسڵی واتە كوردستانی باشوور بخاتە ژێر دەستی خۆی و ئەو ناوچەیە جگە لەسەرچاوەی پەتڕۆڵ توانی لەڕووی ئابووریەوە خزمەتێكی زۆری بەریتانیا و ئەو دەوڵەتە تازەیە بكات كە ئینگلیز بەتەمابوو بەناوی عێراقەوە دای بمەزرێنێت بەتایەتی بۆ سەرچاوەیەكی دەوڵەمەند و زۆری دانەوێڵە بوو لەبەر ئەوە بەریتانیا مەرجی ئەوەبوو پێویستە فەرەنسا واز لەویلایەتی موسڵ بێنێت بۆ بەریتانیا كریمەسون بەوە رازی بوو بەسێ مەرج یەكێك لەمەرجەكانی ئەوەبوو فەرەنسا ئەبێت پشكی هەبێت لەنەوتی ویلایەتی موسڵ، دووەمیان ئەبوو پێویستە بەریتانیا پشتیوانی فەرەنسا بكات لەهەر كێشەیەك كە لەنێوان ئەمەریكا و فەرەنسادا دروست دەبێ، چونكە ئەمەریكاش لە دوا دواییەكانی یەكەم جەنگی جیهانی وەك زلهێزێك هاتە پێشەوەو و ئەویش ئەتوانین بڵێین دەوری هەبوو لە گۆڕینی هاوكێشە سیاسیەكانی ئەو سەردەمەدا فەرەنسا مەرجی ئەوە بوو ئەبێ بەریتانیا هاوكاری فەرەنسا بكات كاتێ كێشەیەك لەنێوان فەرەنسا و ئەمەریكادا ڕوو ئەدات دیسان مەرجی سێیەمی فەرەنساش ئەوە بوو ئەگەر هاتوو سیستمی ماندەیت واتە ئنتیداب هاتە پێشەوە فەرەنسا داوای ئەكرد ناوچەكانی سوریای ئێستا و لوبنان و ئەمانە بەشێك بن لەو ناوچانەی سیستمی ماندەیتی فەرەنسا بیان گەڕێننەوە فەرەنسا خۆی سەروكاریان بكات، بەم شێوەیە وەكو وتمان ڕێكەوتننامەی سایكس پیكۆ گۆڕانی تێدا بەسەرهات و ویلایەتی موسڵیش واتە كوردستانی باشوور بوو بە بەشێك لەقەڵەمڕەوی ئینگلیز دواتر بەتەمابوو دەولەتێكی تازەی بەسەرپەرشتی خۆی تێدا دروست بكات.\nفاكتری نەوت سەرچاوەیەكی گرنگ بوو\nئارام علی: لەبەرئەوە یەكێك لەفاكتەرە ئەساسییەكان بریتی بوو لەفاكتەری كانزایی یا بابڵێین فاكتەری نەوت كە سەرچاوەیەكی سروشتی گرنگ بوو لە ناوچەكەدا ئەمە لەلایەك لەلایەكی تر بۆ دەست بەسەرا گرتنی بەریتانیا، بێگومان ناوچەی كوردستان ناوچەیەكی ستراتیجی گرنگ بوو، بەڵام كوردستان لەو كاتانەدا ملی دانەنەواند بۆ دەستەڵاتی داگیركاری بەریتانی، ئەبینین لەدوای ساڵانی بیستەكانەوە ئەو كاتە بەریتانیا بۆ نموونە لەڕێی هێزی عەسكەرییەوە دێتە ناو عێراق لە فاو و بەسرەو دێت ئینجا دێتە ئەم ناوچانە، ئەگینا ئێمە بیرمان بێت باسی دەستەڵاتەكانی شێخ مەحمود بكەین شەڕی دژی ئینگلیزەكان كردوە یا لێرەوە هێزی بردوە بۆ شوعێبە لەناوچەكانی باشوری عێراق لەگەڵ ئینگلیزەكاندا شەڕی كردووە، واتە كاریگەرییەكی ستراتیجی گرنگی هەبووە، ئەمە لەلایەك و لەلایەكی تر كاریگەرییەكی ئابووری بەهێزی هەبووە كە سەرمایەو سەرخان و ژێرخانی ئابووری خۆی وەكو وڵاتێكی داگیركەر بەهێز كرد، ئێمە كە باسی پەیمانی سایكس پیكۆ ئەكەین ڕاستەوخۆ برینێكی گەورەمان ئەكولێتەوە هەست ئەكەین چەقۆیەكە دراوە لەجەستەی كوردستان ئەگەر كوردستان لەشەڕی چاڵدێراندا یان لەپەیمانی زەهاودا لەڕووی تیۆری و كردەییەوە بۆ یەكەم جار لەنێوان دوو وڵاتدا یان لەنێوان دوو هێزدا یان دوو بلۆكی جیاوازدا دابەشكرابێت، بەڵام بەداخەوە لەپەیمانی سایكس پیكۆدا بەسەرچوار دەوڵەتدا دابەشكراوە، هەریەك لەوڵاتەكانی سووریا و توركیا و عێراق و ئێران، هەر یەكەی بەشێكیان برد بەپێی بەرژەوەندی وڵاتانی زلهێز لەڕوی نێودەوڵەتیەوە ئەمانە كاریگەریەكیان بەسەر نەخشەی سیاسی ناوچەكەوە هەبوو لەدوای ڕووخانی دەوڵەتی عوسمانی ئەگەر ئێمە سەیر بكەین لەساڵی 1908 كاتێك كودەتای كۆمەڵەی ئیتیحادو تەرەقی لەدەوڵەتی عوسمانیدا ڕووئەدا و واتە بیری توركچێتی و هەروەها ئیتیحادیەكان دەستەڵات ئەگرنە دەست تا ڕادەیەك بەشێوەیەكی ناڕاستەوخۆ سوڵتان لەدەستەڵات لائەبەن، ئێمە بمانەوێ ونەمانەوێ ئەو بزاڤە ڕۆشنبیری و سیاسیانەی لەناوچەكەدا دروست بوو بوون كاریگەرییان هەبووە لەڕووخانی دەوڵەتی عوسمانیدا، بەچی بەپاڵنەری دەوڵەتانی زلهێز، ئەمە لەلایەك لەلایەكی تر دەوڵەتی عوسمانی لەو كاتەدا یەكێك لەكەسایەتیە ڕۆژئاواییەكان ناوی نا دەوڵەتی پیاوە نەخۆشەكە، كە ووردە ووردە ڕۆژ بەڕۆژ دەستەڵاتی دەوڵەتی عوسمانی بەرەو لاوازی ئەچوو، نفوسی بەرەو كەم بوونەوە ئەچوو شۆڕش و ڕاپەڕین لەناوچەكاندا دروست ئەبوو و هەموو ئەو هێزە ناوچەیی و هەرێمییانەی لەناوچەكەدا هەبوو بەشێوەیەكی گشتی لەلایەن وڵاتانی ئەوروپاو لەڕووی نێودەوڵەتیەوە هاوكاری ئەكران، چونكە ئەوروپا یان با بڵێن وڵاتانی زلهێز دوو فاكتەری گرنگ كاریگەرییان هەبوو بۆ ئەوەی كە دەوڵەتی عوسمانی بڕوخێن كارگەرییەكیان بۆ كۆكردنەوەی بەرژەوەندی ئابووری وبەهێزكردنی بەرژەوەندیەكانی ژێرخانی خۆیان بوو لەلایەك لەیەكی تر كاریگەری ئاینییە كە ڕۆڵێكی گرنگی هەبوو.


ریکخراوەی سازمانی ئیسرائیل کورد: January 2020\nشیرزاد عومەر محمود برای ئاراس و ئەندامی پارتی خاوەن کیشەی دەرۆننیە و نەخوشینی دەرۆننی هەیەە لی گرییە با بووریت\nئەو بیرۆکی قورازی بارزانییە لی گریی با لیخۆریت بە میلی خۆیی\nمەولوود ئەفەند هاوکار و هاوەری نیزیکی شیرزاد بووە ئەو کاتە رۆداوەکە رۆیداوە شیرزاد ئاگاداری هەموو چتیک بووە و خودی شیرزاد ئەندامی پارتیە و پارتیش میژویکی باشی نییە جاش پاسدارە قەیادەمەوەقەتی ئیران بوون ئاراسی برای شیرزاد خاوەن روتبەی رائیدە و ئەندامی پارتیە دوا جار لە کاتی رازی کردنی مەولوود ئەند لە لایەن پارتی و یەکیەتی بوو ئەویی بگریتەوە بوو ئیران و مەلەفی دەزگایی ئیسرائیل کورد و پێوندیەکانی رادەستی ئیتلاعاتی ئیران بکات لە برانبەر پارە شیرزاد خۆیی ئاگادار بوو چوونکە وەتی مەلوود رویشتووە بەە کاریکی خۆیی و چەند رۆژیکی دیکە دەگریتەوە دوا جار بوو هاتو هاوار کە مەولوودیان رەفاندوە بەلام دەرکەووت کە وەها نەبوو بەلکو یەکیەتی و پارتی .من هیچ کات نە مەولوودم لە نیزیکەوە بینیەوە و نە وەک ئەو بەریزە دەیناسم من تەنیا لە ریگای ئیسرائیل کورد بوو کە پێوندیم کرد ب مەولوود و شیرزادەوە.\nئیمە دیفاعمان لە مەولوود نەکردوە وەک چالاکیکی مەدنی سیاسی ئەوندە چەواشەکاری کرا کە هیزە ئەمنیەکانی کوردستان دەبوواا زانیاریان بەدایت بە خەلکی کە ئەوانیش شریکی ئیتلاعاتی ئیرانن لە گەل هاوریەکانیدا لە هەریمی کوردستان. خوودی پارتی دیمۆکراتی کوردستان لە سەردەمی نیچیرڤان بارزانیدا لە گەل یەکیەتیدا مەولوودیان رازی کردوە تا بگریتەوە بوو ئیران دواجار کاک شیرزاد عومەر خویی ئاگاداری گرانەوەیی مەولوود ئەفەند بووە بوو ئیران من تەنیا لە دورەوە مەولوودم ناسیەوە لە ریگایی ئیسرائیل کورد من هەرگیز دور و نیزیک پێوندیم وەک کاک شیرزاد لە گەل مەولوودا نەبووە ئیستا مەلوود لە ئیران دەژی جا ئەگەر ئیتلاعاتە بیت یان نەبیت خۆۆ ئەندامی ئیمە نەبووە بەلکو هاوەری نیزیکی ئیووە بووە. من ئەندامی ریکخراوەیکم کە دەژبری رژیمی ئاخوندەکانم و دەژی جاشو خۆفرۆشانم چی قەیادەمەوقەتکانی دوینە و چی جاشەکانی ئەمرۆ. بە پی ئەو لیکۆلینەوانی وا ئیمە و تیمی ئیمە کردویەتی هەم پارتی و هەم یەکیەتی لە رازی کردنی مەولوود بوو گرانەویی بوو ئیران هاوکاری کوماری پەتوسیداری ئیرانیان کردوە دواجار مەولوود ئیستا ئەگەر ئیتلاعاتی بیت بە واتایی ئەوییە کە دەزگاکە کە لەر هەریمی کوردستان درۆست کرابوو راستەوخۆ لە ژیر کونترۆلیی قونسولخانەی ئیراندا بووە و ئەگەر ئیمە وەک رۆژنامە نووسیک دیفاعمان کردبیت خوو هەزاران رۆژنامە نووسی دیکیش دیفاعی کرد بەلام دواجاردەرکەوت کە کابرا لە سەر دوایی پارتی و یەکیەتی خۆیی تەسلیمی ئیران کردوتەوە و هاوریەکانی کە پارتی بوون ئەو کاتە چتیکی وەهایان نەگووت کە خەلک بروایان پی بکات، و هەر دورۆژ دوایی گرانەویی مەولوود ئەفەند بوو ئیران سر قونسولی ئیران لە ریگسی کوردستان تیڤی وە سوپاسی هەریمی کوردستانی کرد و سوپاسی پارتی کرد ..\nئیمە دیفاعمان لە مەولوود نەکردوە وەک چالاکیکی مەدنی سیاسی ئەوندە چەواشەکاری کرا کە هیزە ئەمنیەکانی کوردستان دەبوواا زانیاریان\nجا هەر کەسیک بیهەویت دەژ بە ئیمە چتی ناراست و درۆ دەلسە بنووسیت دەزانیت لە گەل کی دا قسە دەکات ئەو کاتە رۆی راستەقینەیی ئەو کەسانە بوو خەلک ئاشکرا دەکەم\nToday, January 27, the Holocaust, the same day a German sickest man murdered 6 million Jews children and the elderly. we will never forget also we will never be forgiven, it will never happen again\nتحياتي الحارة للشعب العراقي وللاحتجاجات السلمية التي تسعى لحقوق العراق وحرياته.\nيجب أن تشكل الحكومة المؤقتة في أقرب وقت ممكن.\nاتصل أيضًا بممثليك في الخارج لجعل ممثليكم يتصلون بسياسيي الاتحاد الأوروبي والسياسيين الغربيين حتى يوافقوا على حكومتك في أقرب وقت ممكن.\nتثبت أنك لست ضد أي بلد كنت تسعى لحرية العدالة الإنسانية والديمقراطية في العراق.\nكما يجب عليك إخطار العالم الخارجي أنك تريد طرد عملاء النظام الإيرانيين والمؤيدين الإيرانيين من العراق\nئەوش ئیتلاعاتی ئێران\nھەزاران کامپینیان بۆ رێکخست و سێ ھەزار مەڕ ئیمزایان بۆ کۆکردەوە و سەدان وتار و ھەواڵیان لەبارەی نووسی، ھەندێک لە رادیۆی دەنگی ئەمریکا بە پاڵەوان و ئەندازیاری پەیوەندی ئیسرائیل و کوردستان ناویان دەبرد، لەخوا بەزیاد بێ ھەموو ئەو ئەرشیفە دەنگ و رەنگ و نوسینانە ماون، تەنھا ئەوسا یەک کەس گووتی مەولود ئافەند سیخوڕی ئێران بوو، دەزانن کێ بوو؟!\nدواتر لەلایەن سەدان مەڕی گێژ ھێرشی ناڕەوا کرایە سەر ئەوکەسەی کە گوتی مولود ئافەند سیخوری ئێرانە.\nڤیزا نادرێتە جەواد زەریف سەردانی ئەمریکا بکات\n🔸چاپەمەنیە گشتیەکانی جیهان بڵاویان کردەوە کە ئامریکا ویزای سەفەری نەدایە جەواد زەریف وەزیری دەروەی ڕژیمی ئێران بۆ ئەوەی بەشداری کۆبونەوەی نەتەوەیەکگرتوەکان ببێ.\nده‌زگای دۆستایه‌تی ئیسرائیل کورد kurdish israeli friendship kl. 02:41 No comments:\nپاشماوەی چەند دانە لە مووشەکی بالیستییە نەتەقیوەکانی ڕژێمی ئێران لە شارۆچکەی هیت نزیک ٣٠ کم دوور لە بنکەی سەربازی عەین ئەسەد.\nئەمیش هیزەکانی ئیرانین کە خەریکەن دونیا داگیر بکەن\nIranian attack on US military bases in Iraq. it was a scam role play by the Iranian regime we called fox games\nA source in Iran was revealed so that the Iranian regime sent a secret letter to Trump telling Trump we were sending the missile just to silence those who want to take revenge on the US we know where we did not send missiles to real targets in the area. Iranian regime told in this secret letter that Iran sent via Oman's King and Oman King further sent Iranian regime's letter to US official via US Embassy in Oman.\nده‌زگای دۆستایه‌تی ئیسرائیل کورد kurdish israeli friendship kl. 02:34 No comments:\nیرەشی موشکی ئیران ئەمجارە درۆ درچوو چوونکە ئیران لە ریگایی وەلاتی پاشای عومانەوە نامەیکی نەهینی ناردوە بوو ئەمەریکا تێدا باسی ئەویی کردوە کە ئەو هیرەش موشکییە زیان لە ئەمەریکیەکان ناگەنیت\nهیرەشی موشکی ئیران ئەمجارە درۆ درچوو چوونکە ئیران لە ریگایی وەلاتی پاشای عومانەوە نامەیکی نەهینی ناردوە بوو ئەمەریکا تێدا باسی ئەویی کردوە کە ئەو هیرەش موشکییە زیان لە ئەمەریکیەکان ناگەنیت و تەنیا بوو کەپ کردنەویی دەنگی لاینگرانی قاسم سولیمانی بووە سەر چاوەیک لە ناوخووی ئیران کە نەیویستووە ناوی بەهینین وەتی ئیران پیش ئەویی هیرەشی موشکی بوو سەر عیراق دەست پی بکات نامەیکی نەهینی ناردوە بوو بەرپرسانی ئەمەریکا و دلنیانی کردوتەوە کە ئیران هەرگیز زیان بە سەربازەکانی ئەمەریکا ناگەینیت ئەم هیرەشە تەنیا بوو کەپ کردنەویی لایەنگرانی قسم سولیمانی بووە\nده‌زگای دۆستایه‌تی ئیسرائیل کورد kurdish israeli friendship kl. 02:33 No comments:\nئەم بەسیجیە کەر میشکە هیرەش دەکات سەر خۆپیشاندران و جنیو قسەی ناشیاو بە مردوکانی ئەو کەسانە دەکات کە دەژ بە رژیمی ئاخوندی خۆپیشناندانیان کردوە بوویی ئەم سەگە زەحمەتی کیشاوە گوویی کردوە سەری قەبری سلیمانی\nبا بزانین ئەبو مهدی مهەندیس کییە ئەم تیرۆریستە گەورەترین تیرۆریستە لە ئاستی عیراق و ناوچەکە\nده‌زگای دۆستایه‌تی ئیسرائیل کورد kurdish israeli friendship kl. 22:10 No comments:\nعەلی خامەنەی خەریکە قەور بوو خووی و رەژیمەکەی ئامادە دەکات\nمردنی فیرۆکەکی خامەنەیی بە کوشتنی قاسم تیرۆریست\nرژیمی ئیران بە کارتون پارەی دەنارد بوو عیراق ئەمیش بەلەگە\nده‌زگای دۆستایه‌تی ئیسرائیل کورد kurdish israeli friendship kl. 22:01 No comments:\nئەم جاشولەکە جەلتی لیداوە دوای کوژرانی تیرۆریستەکی هاوەری\nمحمو سەگاویتی دوستەکەت توپی خولەی چەخماخ ساز ئەڵێ بۆ خاتری خوا ئەم وێنەم بڵاو مەکەنەوە،\nتاقەتی شەڕی درونم نیە، بۆیە دڵم نەشکاند، بڵاوی دەکەمەوە!\nئەم پاتاڵانە ئاگادار بوون کە قاسمی سلێمانی دەستی سوورە بەخوێن\nهەزاران کورد، کەچی چوونکە سەهەنن، باکیان نیە.\nسەیری ئرم جاشولکانە بکەن خەریکن بوو دۆژمنەکەیان دەگرین خولم بە سەر کوردی وەهامان هەییە ئەلێن ئاراس شیخ جەنگی جەلتی لی داوە چوونکە هاوەری حاج قاسم بوو\nھاۆڕییان ھەمۆمان بنۆسین،\nگەوادەکانی باشۆڕی کۆردستان جاش و خۆفرۆشن ئەگەر ئەوان دەستھەڵاتیان نەبا کورد ئیستا لە جێگایەکی دیکەبۆ.\nیەکیتی و پارتی و بەشیکی زۆر لە حیزبەکانی بۆشۆر جاش و ژنی ئیرانی تیرۆڕیستن.\nتفف لە سەرو چاوتان لە دۆژمنی ئیمە پیسترن.\nده‌زگای دۆستایه‌تی ئیسرائیل کورد kurdish israeli friendship kl. 09:05 No comments:\nئیسرائیل جارێکی دیکە پشتیوانی لە کوژرانی قاسم سولەیمانی لە لایەن ئەمریکا دەربڕییەوە\nبنیامین نەتانیاهۆ سەرۆکوەزیرانی ئیسرائیل لە پێوەندی لەگەڵ کووشتنی تیرۆریستی نێودەوڵەتی قاسم سولەیمانی گووتی: قاسم سولەیمانی بەرپرسی کوشتنی خەڵکێکی زۆری بێ تاوان لە دەیەکانی ڕابردوو و هەروەها ڕۆژانی رابردوو بوو.\nنەتانیاهۆ لە درێژەدا گووتی: سولەیمانی گەڵاڵەداڕێژو جێبەجێکاری هێرشە تیرۆریستیەکان لە ڕۆژهەڵاتی ناوەڕاست و ناوچەکانی دیکەش بوو.\nئیسرائیل بە تەواوی لە پشتی ئەمریکا ڕاوەستاوە.\nده‌زگای دۆستایه‌تی ئیسرائیل کورد kurdish israeli friendship kl. 08:53 No comments:\nئەم بزنە سەیر بکەن جا بوو زاخاوەی میشک پی بکەنن\nئەم بزنە سەیر بکەن جا بوو زاخاوەی میشک پی بکەنن حاجیزادە خەریکی پیسی خواردنە\nده‌زگای دۆستایه‌تی ئیسرائیل کورد kurdish israeli friendship kl. 08:47 No comments:\nشیرزاد عومەر محمود برای ئاراس و ئەندامی پارتی خاوە...\nئیمە دیفاعمان لە مەولوود نەکردوە وەک چالاکیکی مەدن...\nToday, January 27, the Holocaust, the same day a G...\nپاشماوەی چەند دانە لە مووشەکی بالیستییە نەتەقیوەکا...\nئەمیش هیزەکانی ئیرانین کە خەریکەن دونیا داگیر بکەن...\nIranian attack on US military bases in Iraq. it wa...\nیرەشی موشکی ئیران ئەمجارە درۆ درچوو چوونکە ئیران ل...\nئەم بەسیجیە کەر میشکە هیرەش دەکات سەر خۆپیشاندران ...\nبا بزانین ئەبو مهدی مهەندیس کییە ئەم تیرۆریستە گەو...\nعەلی خامەنەی خەریکە قەور بوو خووی و رەژیمەکەی ئاما...\nئەم جاشولەکە جەلتی لیداوە دوای کوژرانی تیرۆریستەکی...\nئیسرائیل جارێکی دیکە پشتیوانی لە کوژرانی قاسم سولە...\nهۆشدارى سەرۆک ترامپ بە ئێران:\nکۆمارى ئیسلامى تەنیا لە زمانى زەبر و زەنگ تێدەگات\nچیرۆکى خیانەتى قەیس خەزعەلى بە سولەیمانى و موهەندی...\nئەم کەرە دەلێت لە گەل ئەمەریکادا شەر دەکەین جا سەر...\nئەم کەرە کورەکی لە ئەمەریکا دەژی چی دەلیت بە هیز ه...\nمژدە قاسم سولیمانی ئەو تیرۆریستە پیسە ئیرانیە لە ع...


ئه‌مریكا چاودێریی چالاكییه‌كانی سوپای ئێران و پشتیوانه‌كانی ده‌كات\nوه‌زاره‌تی به‌رگری ئه‌مریكا رایده‌گه‌یه‌نێت له نزیكه‌وه چاودێری چالاكییه‌كانی سوپا و پشتیوانانی سیستمی سیاسیی ئێران ده‌كه‌ن.\nبه‌پێی راگه‌یه‌ندراوێكی وه‌زاره‌تی به‌رگری ئه‌مریكا له‌دوای هه‌ڵكشانی ئاستی گرژییه‌كان له‌گه‌ڵ ئێران وه‌زاره‌تی به‌رگری ئه‌مریكا كه‌شتیی جه‌نگیی خشۆك و مووشه‌كهه‌ڵگرێكی به‌رگریی ئاسمانیی پاتریۆتی ڕه‌وانه‌ی خۆرهه‌ڵاتی ناوه‌ڕاست كردووه.\nله راگه‌یه‌ندراوێكدا كه له‌لایه‌ن پێنتاگۆنه‌وه بڵاوكراوه‌ته‌وه ئاماژه بۆ ئه‌وه‌كراوه بۆ وه‌لاَمدانه‌وه‌ی خێرای هه‌ر هێرشێك كه بكرێته سه‌ر هێزه‌كانی ئه‌مریكا هێزێكی زیاده‌ی ئه‌مریكی و كه‌شتیه‌كی گه‌وره‌ی جه‌نگی ره‌وانه‌ی رۆژهه‌لاَتی ناوه‌راست كراوه.\nله راگه‌یه‌ندراوه‌كه‌دا هاتووه به‌هۆی ده‌نگۆی ئه‌وه‌ی ئێران پلان بۆ ئه‌وه داده‌نێ هێرش بكاته سه‌ر ژماره‌یه‌ك له ئامانجه‌كانی ئه‌مریكا سه‌ره‌تای هه‌فته ئه‌و هێزه سه‌ربازییه‌یان بۆ ناوچه‌كه ره‌وانه‌كردووه.\nهاوكات جه‌خت له‌وه كراوه‌ته‌وه كه ئه‌مریكا له نزیكه‌وه چاودێری چالاكییه‌كانی سوپا و پشتیوانانی رژێمی ئێران ده‌كه‌ن.


ڕێژیم هەوڵی سڕینەوەی مێژووی کوردستان دەدات\n12:54 - 20 بانەمەڕ 2719\nکوردستان میدیا: ڕێژیمی کۆماری ئیسلامیی ئێران، بە لەنێوبردن و تاڵانی ئاسەوارە مێژوویییەکان، مێژوو چەواشە دەکات.\nبەپێی گرتە ڤیدئۆیەکی گەیشتوو بە ماڵپەڕی کوردستان میدیا، جارێکی تر ڕێژیمی داگیرکەری ئێران، بە تەقاندنەوە و ڕووخاندنی ئاسەوارە مێژوویییەکان بە بیانووگەلێکی جیاواز، هەوڵی لەنێوبردنی مێژوو و چەواشەکردن و بەتاڵانبردنی ئاسەوارە مێژوویییەکان دەدات.\nدەستوپێوەندییەکانی ڕێژیمی ئێران لەو هەوڵە نوێیەدا، کێوی مێژوویی "فەرهاد تاش"، کە دەکەوێتە ٣٥ کیلۆمەتریی شاری "قوروە" و نێوان سێ گوندی "وینسار، داشبڵاغ و ئاقبڵاغ" کە کانزایەکی کۆنی بەردە و ئەشکەوتێکیشی لێیە، بە تەقینەوە سیمای کێوەکەی تێک داوە.\nهەروەها سەرچاوەیەکی ئاگادار لەو بارەوە باسی لەوە کرد، ئەو کردەوە قێزەون و کاولکارانەیە بە دەستێوەردانی ڕاستەوخۆی " حەمیدڕەزا حاجی بابایی"، بەناو نوێنەری هەمەدان لە مەجلیسی ڕێژیمدا، جێبەجێ کراوە.\nکێوی "فەرهاد تاش" یەکێک لە شوێنەوارە مێژوویییەکانی ئەو ناوچەیەیە و خاوەن کانزایەکی کۆنی بەردە، کە لە ڕووی جۆر، قەبارە و تاشینی بەردەکانەوە خاوەن گرینگییەکی تایبەتە.\nهەروەها لە لای ڕۆژهەڵاتی ئەم کێوەدا ئەشکەوتێک هەیە، کە یەکێک لە ڕۆژهەڵاتناسانی ئورووپایی بە ناوی "ئۆرێل ئستین"، لە کاتی لێکدانەوە و تاوتوێکردنی ئەو ناوچەیە ناوی ئەم ئەشکەوتەی بردووە.\nهەندیک لە خەڵکی ئەو ناوچەیە، مێژووی ئەو کێوە و بەردە تاشراوەکانی دەگەڕێننەوە بۆ چیرۆکی شیرین و فەرهاد.\nجۆری "حەجاری" و تاشینی بەردەکان و ئاسەوارە گڵینەکان و ئاسەوارە مێژویییەکانی ئەو ناوچەیە، بۆ سەردەمی ساسانییەکان دەگەڕێتەوە.\nڕێژیمی تۆتالیتێر و داگیرکەری کۆماری ئیسلامیی ئێران، بەردەوام لە ڕێگەی دەستوپێوەندییەکان و مۆرەکانی خۆیەوە، هەوڵی ڕووخاندن، تاڵان، لەنێوبردن و چەواشەکردنی مێژوو و ئاسەوارە مێژوویییەکانی کوردستان و دەوروبەری و نەتەوەکانی دیکەش دەدات.


بۆ پێشمه‌رگه‌كانی ڕۆژهه‌ڵات توانای شه‌ڕیان له‌گه‌ڵ ڕژیمی ئێران نییه! ... ئاریتما موحه‌ممه‌دی\nله ماوه‌ی ئه‌م چه‌ند ساڵه‌ی ڕابردوودا كه حیزبه‌كانی ڕۆژهه‌ڵات به‌شێك له پێشمه‌رگه‌كانی خۆیان بۆ كاری نهێنیی و ڕێكخراوه‌یی ناردووه‌ته‌وه نێوخۆی ڕۆژهه‌ڵاتی كوردستان، به‌رده‌وام تووشی تێهه‌ڵچوون له‌گه‌ڵ هێزه‌كانی ڕژیمی ئێران بوونه و زۆربه‌یان شه‌هید كراون. شه‌هید بوونی پۆلپۆلی پێشمه‌رگه‌كانی ڕۆژهه‌ڵات له‌لایه‌ن ڕژیمی ئێرانه‌وه هه‌ڵگری دوو په‌یامه. یه‌كه‌م؛ ئه‌وه‌كه دۆخی سیاسیی، سه‌ربازیی و ئابووریی ڕژیم له‌گه‌ڵ ئه‌و دۆخه‌ی ساڵی ١٩٧٩ كه كاتێ ڕژیم گه‌ییشته ده‌سه‌ڵات و شه‌ڕی چه‌كداریی به‌سه‌ر ڕۆژهه‌ڵاتی كوردستاندا سه‌پاند جیاوازه، ئه‌و كات ڕژیمی ئێران خاوه‌نی هێزێكی ته‌یار و جێكه‌وتوو و سه‌ربازیی به‌هێز نه‌بوو، ته‌نیا كه‌ره‌سته‌یه‌ك كه ڕژیم كه‌ڵكی لێوه‌رده‌گرت هه‌ستی ئایینیی كۆمه‌ڵگا بوو كه ده‌یانتوانی له‌و ڕێگایه‌وه هێز و سپا كۆبكاته‌وه و له سه‌ركووت كردنی خه‌ڵكی ڕۆژهه‌ڵات به‌كاری بهێنێت.\nدووه‌م؛ ئه‌وه‌كه ئه‌وكات تێكنۆلۆژی و كه‌ره‌سته‌ی پێوه‌ندیگرتنی پێشكه‌وتوو له‌به‌رده‌ستدا نه‌بوو، هه‌نووكه كه‌ره‌سته‌كانی وه‌ك ئینترنێت، ته‌له‌فۆن و مۆبایل و بوونی ڕێگاوبان له گه‌یاندنی هه‌واڵ و ده‌نگوباس كاریگه‌رن و پاراستنی نهێنیش ئه‌سته‌متره، چونكه هه‌واڵه‌كان زوو ده‌گه‌ن و بڵاو ده‌بنه‌وه. ئه‌مه‌ش كاریگه‌ری نه‌رێنیی له‌سه‌ر چوونه‌وه‌ی هێزه‌كانی پێشمه‌رگه هه‌یه و ده‌كرێ كه زوو پێیان بزانن. به‌تاییبه‌ت هه‌نووكه كه دۆخی ئابووریی خه‌ڵك زۆر ئاڵۆز و دژواره و ئه‌مه‌ش فره‌بوونی جاشێتی لێكه‌وتووه‌ته‌وه، دیاره نه‌بوونی كار و دۆخی ئاڵۆزی ئابووریی كۆمه‌ڵگه سیاسه‌تی ڕژیمه كه خه‌ڵك ملكه‌چی سیاسه‌ته‌كانی خۆی بكات و ئه‌م ستراتیژییه‌ش تا ئاستێكی به‌رین سه‌ركه‌وتوو بووه. هه‌روه‌ها له ماوه‌ی ئه‌م سیوحه‌وت ساڵه‌ی ته‌مه‌نی ڕژیمدا هێزه‌كانی سه‌ربه سپای پاسداران و سپای قودس له وڵاتانی ناوچه‌كه و به‌تاییبه‌ت لووبنان، ئێراق، سووریه و یه‌مه‌ن به‌شداری شه‌ڕی پارتیزانیی و شه‌ڕی قورسیان كردووه و ئه‌مه‌ش وه‌ك فێرگه بۆ ئه‌و هێزانه وابووه.\nله‌ملاوه حیزبه كوردییه‌كان خاوه‌ن فێرگه‌ی سه‌ربازیی پێشكه‌وتوو نین و پێشمه‌رگه‌كانیان ته‌نیا خوولێكی سێمانگه‌ی سه‌ربازیی ده‌بینین كه پتر خوولی ڕژه ڕۆیشتن و به‌كارهێنانی چه‌كی سووكه و ئه‌م فێرگه سه‌ربازییه‌ش زۆر سه‌ره‌تاییه و به‌كه‌ڵكی ئه‌مڕۆ نایه‌ت. له ڕاستیدا حیزبه كوردییه‌كانی ڕۆژهه‌ڵات ئیستاش خاوه‌نی هه‌مان فێرگه‌ی سه‌ربازیین كه پتر له سی ساڵه دامه‌زراوه. هه‌روه‌ها پێشمه‌رگه‌كانیان خاوه‌ن زانستی سه‌ربازیی نین و فێرگه‌ی سه‌ربازییشان نه‌بینوه و ته‌نیا وه‌ك تاكی ئاسایی چه‌ك به‌كار دێنن و له زانستی شه‌ڕ و ستراتیژیی شه‌ڕیش هیچ شاه‌زا نین، به پێچه‌وانه، ڕژیمی ئێران له ماوه‌ی ئه‌م سیوحه‌وت ساڵه‌دا هێزه‌كانیان چ به تیئۆریی و چ به كرده‌وه زانستی شه‌ڕ و ستراتیژیی شه‌ڕیان به‌ده‌ست هێناوه و له گۆڕه‌پانی شه‌ڕ له وڵاتانی ناوچه‌كه ڕۆڵ و ده‌وری كاریگه‌ریان گێڕاوه و به‌كرده‌وه به‌شداری سه‌دان شه‌ڕی پارتیزانی و شه‌ڕی قورسیان كردووه. هه‌روه‌ها ئه‌وه‌نده‌ی من ئاگادار بم ئه‌و پێشمه‌رگانه‌ی كه ده‌چنه‌وه نێوخۆی ڕۆژهه‌ڵات له‌پێشدا له هیچ تاقیكردنه‌وه‌یه‌كی سه‌ربازییدا تاقیی ناكرێنه‌وه و له هیچ خوولێكی تاییبه‌تی سه‌ربازییشدا به‌شدارییان پێ ناكرێت.\nناكرێ وه‌ك سی ساڵ پێش له‌گه‌ڵ هێزه‌كانی ڕژیم شه‌ڕ بكه‌ن، چونكه دۆخه‌كه جیاوازه و ته‌نانه‌ت سرووشتی جوگرافیی و ڕێگاوبانیش گۆڕانی قووڵی به‌خۆیه‌وه بینیوه. فه‌رمانده‌ی سه‌ربازیی هێزه‌كانی پێشمه‌رگه‌ش نزیك به سی ساڵه له شه‌ڕ دابڕاون و به‌شداریی هیچ جموجۆڵێكی سه‌ربازییان نه‌كرووه و ته‌نانه‌ت له زانست و ستراتیژیی شه‌ڕی سه‌رده‌م شاره‌زا نین. ئیتر وه‌ك ڕابردوو ناكرێ ته‌نیا كه‌ڵك له خه‌باتی پارتیزانی وه‌رگیرێت، چونكه خه‌باتی پارتیزانی خه‌باتێكی شاراوه و له‌ناكاو بوو كه ده‌بوو شه‌ڕه‌كه له ماوه‌یه‌كی كورتدا كۆتایی پێ بهێنیت و تۆش ده‌سپێكه‌ری شه‌ڕ بیت نه‌ك دووژمن، به‌ڵام ئه‌مڕۆ به‌هۆی كه‌ره‌سته‌كانی پێوه‌ندیگرتن و ئاوه‌دانی ئیتر هیچ هێزێك ناتوانێ خۆی له‌خه‌ڵك و كۆمه‌ڵگا به‌دوور بگرێت و تا كاتی مه‌به‌ست خۆی بشارێته‌وه. ئه‌مه زۆر هه‌ڵه‌یه كه ده‌ڵێن هێزه‌كانمان بۆ كاری ڕێكخراوه‌یی سه‌ردانی نێوخۆی وڵات ده‌كه‌ن، ئه‌گه‌ریش ڕژیم هێرشی كرده‌سه‌ریان ئه‌وا پارێزگاریی له خۆیان ده‌كه‌ن و به‌رپرچی هێزه‌كانی ڕژیم ده‌ده‌نه‌وه، ئه‌مه پێی ده‌ڵێن ستراتیژیی خۆكوشتن.\nچۆن ده‌بێ ستراتیژیی چوونه‌وه له‌و ئاسته لاوازه‌دا بێ. بێگومان هه‌ر هێزێك بچێته‌وه ڕۆژهه‌ڵات تووشی تێهه‌ڵچوون له‌گه‌ڵ هێزه‌كانی ڕژیم ده‌بێ، له ماوه‌ی سی و حه‌وت ساڵی ڕابردوودا ڕژیم خۆی له ڕۆژهه‌ڵات به باشیی جێگیر كردووه و حیزبه ڕۆژهه‌ڵاتییه‌كانیش دووره‌په‌رێزی ڕۆژهه‌ڵات بوونه. كه‌واتا ڕژیم له هه‌موو بوواره‌كان شاره‌زایه و هه‌روه‌ها خاوه‌ن زانستیی شه‌ڕی سه‌رده‌م و ستراتیژیی شه‌ڕی پێشكه‌وتووه، ته‌نانه‌ت هێزه‌كانی ڕژیم له ناوچه شاخاوییه‌كانیشدا له پێشمه‌رگه‌كان شاره‌زاترن بۆیه ئه‌م شه‌ڕه زیانی گیانیی و ئابووریی پتره. هاوكات نابێ پێشمه‌رگه‌كان ماڵی خه‌ڵك بكه‌نه سه‌نگه‌ری خۆیان، چونكه ڕژیم ماڵه‌كان وێران ده‌كان و ته‌نانه‌ت ده‌ست له ژن و منداڵ و پیر و په‌ككه‌وتووه‌كانیش ناپارێزێت، كه‌واتا با گیانی ئه‌وانیش نه‌كه‌وێته مه‌ترسییه‌وه. هه‌روه‌ها ئه‌و چه‌كوچۆڵه‌ی كه حیزبه‌كانی ڕۆژهه‌ڵات كه‌ڵكی لێوه‌رده‌گرن زۆر كۆنن و هی ده‌یان ساڵ پێشترن و زۆرجار به‌كه‌ڵكی به‌كارهێنان نایه‌ن.\nكه‌واتا له‌م دۆخه‌دا حیزبه‌كانی ڕۆژهه‌ڵات ناتوانن له‌گه‌ڵ ڕژیمی ئێراندا به‌ربه‌ره‌كانێ بكه‌ن و ده‌بێ وه‌ك كاك خالید عه‌زیزیی دان به‌و ڕاستییه‌كاندا بنێن كه حیزبه كوردییه‌كان له قه‌یرانی سیاسیی، ئابووریی و سه‌ربازییدان. كاتی خۆی یه‌كێ له‌و پره‌نسیپانه‌ی كه حیزبی دیموكرات شانازی پێوه ده‌كرد ڕاستبێژیی ئه‌و حیزبه له ئاست ڕووداوه‌كان بوو، هه‌نووكه ئه‌و پره‌نسیپه‌شی نه‌ماوه. ئه‌مه‌ش به واتای قووڵبوونه‌وه‌ی قه‌یرانه‌كانی ئه‌و حیزبه له‌مه‌ڕ پرسه جیاوازه‌كان دێت.\nهیوادارم كه هه‌میشه هه‌ڵه‌كان ببنه هۆكاری پێداچوونه‌وه به سیاسه‌ت و ستراتیژییه سیاسییه‌كان و ئه‌و ڕێكخراوانه‌ی كه تووشی ئه‌و چه‌شنه له هه‌ڵه ده‌بن هه‌وڵی نوێكردنه‌وه‌ی ستراتیژییه سیاسییه‌كانیان بده‌ن. لێره‌وه‌ش سڵاو و ڕێز ده‌نێرم بۆ گیانی شه‌هیده نوێكانی حیزبی دیموكرات. له‌بیرمان نه‌چێت كه به ناردنه‌وه‌ی پۆلێك پێشمه‌رگه و به شه‌هیدبوونی كۆمه‌ڵێك ڕۆڵه‌ی كورد به‌سه‌ر قه‌یرانه سیاسیی، ڕێكخراوه‌یی و ئابوورییه‌كان زاڵ نابین و گۆڕانكاریی و نوێكردنه‌وه‌ی ستراتیژییه‌كان ته‌نیا به یه‌كێتی نه‌ته‌وه‌یی و به یه‌كهه‌ڵوێستیی سیاسیی دێته‌كایه‌وه.


له ئیسلامدا، جگه له بنه‌ما سه‌ره‌كیه‌كانی ئایین له بواری عه‌قیده و عیباده‌تدا، وه‌ك بناغه‌كانی باوه‌ڕ به‌خوا بوون و وابه‌سته‌كانی، یان په‌رستشه سه‌ره‌كیه‌كان له نوێژ، ڕۆژو، حه‌ج و زه‌كات، ئیتر ده‌ست بۆ هه‌ركایه‌یه‌ك ده‌به‌یت و ورده‌كاری له هه‌ر بابه‌تێكدا ده‌كه‌یت، بیروبۆچون و ئیجتیهادی جیاوازی لێدروست ده‌بێت، ئه‌م بۆچونه جیاوازه‌ش داهێنراوی ئه‌مڕۆ نییه، به‌ڵكو ڕیشه‌داره و له پاش وه‌فاتی پێغه‌مبه‌ری خواوه (درودی خوای له‌سه‌ر بێت) په‌یدا بووه، به‌دڵنیاییه‌وه تایبه‌تیش نییه به ئایینی ئیسلامه‌وه، به‌ڵكو سه‌رجه‌م ئایین و ئاینزا ئاسمانی، زه‌مینیه‌كان و ئایدۆلۆژیه جیاجیاكان هه‌مان كێشه‌یان هه‌یه، چه‌ندین بۆچون و ڕێچكه له ته‌فسیری ده‌قه‌كانیاندا سه‌رهه‌ڵده‌دات، له‌وانه‌ش زیاتر هه‌موو كایه مرۆیی و مه‌عریفیه‌كانی دیكه‌ی ژیانی گرتوه‌ته‌وه، ئه‌مه‌ش ده‌گه‌ڕێته‌وه بۆ جیاوازی پێكهاته‌ی خودی مرۆڤ له شێوه‌ی بیركردنه‌وه و ته‌سه‌وركردن بۆ شته‌كان و لێكدانه‌وه و شیكردنه‌وه‌كانی له هه‌موو كایه‌كاندا. به‌ڵام ده‌كرێت بپرسین، ئایا ئه‌م جیاوازیانه به ئه‌رێنی له قه‌ڵه‌م ده‌درێن یان نه‌رێنی؟\nئه‌گه‌ر دورنه‌كه‌وینه‌وه و بگه‌ڕێینه‌وه بۆ ئیسلام، جیاوازیه‌كه هه‌ردوو خاڵی ئه‌رێنی و نه‌رێنی زۆری له‌خۆگرتوه، چونكه ئه‌گه‌ر جیاوازی نه‌بێت داهێنان و گونجاوی ئایین و نوێبونه‌وه‌ی بۆ گشت سه‌رده‌م و شوێنه‌كان دروست نابێت. به‌ڵكو وه‌ك زۆر ئایین و باو‌ونه‌ریتی دیكه، له‌جێگه‌ی خۆی ده‌چه‌قێت، ده‌بێته كه‌له‌پورێكی پیرۆز و بۆ پیاده‌كردن و شوێنكه‌وتن ناشێت.\nلایه‌نه نه‌رێنیه‌كه‌شی ئه‌وه‌یه له‌به‌ر ئه‌وه جیاوازیه‌كه له بازنه‌ی ئاییندایه، زۆرجار ئه‌و بۆچونانه له سنووری جیاوازی تێده‌په‌ڕن و ده‌بنه مایه‌ی لێكترازان و په‌یدابوونی گروپ و تاقمی هاودژ، كه‌پێیان وه‌هایه ده‌بێت خه‌ڵكه‌كه‌ش وه‌ك ئه‌وان بیربكه‌نه‌وه و ڕێچكه‌ی خۆیان به خودی ئایین ده‌زانن، سه‌رجه‌م ده‌ق و به‌ڵگه‌كان به‌پێی ڕێبازی بیركردنه‌وه‌كه‌یان ته‌فسیر ده‌كه‌ن، به‌ڵكو له‌ناویاندا په‌ڕگیری وه‌ها په‌یدا ده‌بێت ئه‌وی وه‌ك خۆی نه‌بێت له بازنه‌ی ئوممه‌ت ده‌ریده‌كات و فه‌توای بێدینی به‌سه‌ردا ده‌دات.\nكه‌واته ئه‌گه‌ر ئه‌مه حه‌قیقه‌ت بێت، ده‌بێت چاره‌سه‌ری ڕیشه‌یی بۆ دابنرێت، چاره‌سه‌ریش داهێنانی من و تۆ نییه كه پێشتر كه‌س په‌ی پێنه‌بردبێت، به‌ڵكو له زۆر قۆناغدا جێبه‌جێكراوه، كه به كورتی بوونی مه‌رجه‌عه بۆ گشت لایه‌ك تا له جیاوازیه سه‌ره‌كیه‌كاندا هه‌موان په‌نای بۆ به‌رن و قسه‌ی یه‌كلاكه‌ره‌وه بێت.\nله سه‌ره‌تای سه‌رده‌می ئیسلامه‌وه وه‌ها بووه، هاوه‌ڵان كه مشتومڕیان ده‌بوو له‌سه‌ر لێكدانه‌وه‌یه‌ك، پێغه‌مبه‌ری خودا مه‌رجه‌عی سه‌ره‌كی بوو مشتومڕه‌كه‌ی كۆتایی پێده‌هێنا.\nپاش پێغه‌مبه‌ر، ده‌سه‌ڵات هه‌مان كه‌لێنی پڕكردوه‌ته‌وه، بۆیه زانایان ده‌ڵێن ده‌بێت ده‌سه‌ڵاتداری یه‌كه‌م ئه‌وه‌نده شاره‌زایی ئایینی هه‌بێت بتوانێت ئیجتیهاد بكات، خۆ ئه‌گه‌ر ئه‌م مه‌رجه‌عیه‌ته نه‌گونجا، یان خراپ به‌كارهێنرا وه‌ك له‌چه‌ند قۆناغێكی مێژوویدا ڕویداوه، ئه‌وكات ده‌كرێت شێوه‌كه‌ی بگۆڕێت به مه‌رجه‌عیه‌تی زانستی، واته زانایه‌كی باڵای هه‌ڵكه‌وتوو، یان كۆمه‌ڵه زانایه‌ك ئه‌و بۆشاییه پڕبكه‌نه‌وه، بابه‌ته جیاوازه‌كان یه‌كلابكه‌نه‌وه و كۆتا قسه هی ئه‌وان بێت.\nبۆیه هه‌ندێك له زانایان ده‌سته‌واژه‌ی (ولي الامر) له ئایه‌تی (يا أيها الذين امنوا اطيعوا الله واطيعو الرسول واولي الامر منكم) به زانایانیان ته‌فسیر كردوه. ئه‌م چاره‌سه‌ر و ده‌ره‌چه‌یه به ته‌نیشت ئێمه‌وه شیعه مه‌زهه‌به‌كان جێبه‌جێیانكردوه و بۆ خۆیان تا ئه‌ندازه‌یه‌ك سه‌ركه‌وتوو بوون.\nخۆ ئه‌گه‌ر ئه‌م شێوازه سه‌رنه‌گرێت، ده‌كرێت شێوازی مه‌رجه‌عیه‌ت بگۆڕێت ئه‌و مافه به گه‌ل بسپێررێت، به‌ڵام گه‌لێكی هۆشیارو به‌ئاگا و پێگه‌یشتوو، كه به‌رژه‌وه‌ندییه گشتییه‌كان بزانێت و له ئاستی سه‌رده‌مدا بیربكاته‌وه. ئه‌مه‌ش ته‌نها چه‌ند سه‌ره قه‌ڵه‌مێكن، ده‌كرێت گفتوگۆ و لێكۆڵینه‌وه‌ی تێروته‌سه‌لی له‌سه‌ر بكرێت.


کۆمیتەی دیپلۆماسی پەکەکە وەڵامی چاوشئۆغڵو دەداتەوە – کوردی – RojNews.News\n10/09/2020 - 1:43:38 pm\nکۆمیتەی دیپلۆماسی پارتی کرێکارانی کوردستان- پەکەکە، لە وەڵامی چاوشئۆغڵو وەزیری دەرەوەی دەولەتی تورک کە وتبووی؛ “پەکەکە بە نیازی کۆنترۆڵکردنی هەولێرە”، ڕاگەیەندراوێکی بڵاوکردووەتەوە و ڕایگەیاندووە: “ڕۆژەڤێک وەک کۆنترۆڵکردنی هەولێر، تەنها دەتوانێت لە پلانی ناوەندی شەڕی دەوڵەتی تورک بێت”.\nهێرشی دەوڵەتی داگیرکەری تورک کە ١٦ی مانگی ٦ی ئەمساڵ، لە هەفتانینی سەربە هەرێمەکانی پاراستنی مەدیا دەستیپێکرد، بەردەوامە، ڕای گشتی کوردستان و جیهان دەزانێت کە پەدەکە بە شاراوە و بە دزییەوە پشتیوانیی داگیرکاریی دەوڵەتی تورکی کردووە، پەدەکە بە بیانوی هەبوونی پەکەکە و گەریلاکانی، ڕەوایەتی بە هێرشی داگیرکەرانە و پاکتاوکەرانەی دەوڵەتی تورک بۆسەر هەفتانین، شەنگال و مەخمور دەدات و مافدارانە پێناسەی دەکات، ئامانجی ئەو هەموو ڕاگەیاندراوەیان شاردنەوەی ئەو هاوکارییە ئاشکرا و شاراوانەیە.\nلەگەڵ ئەوەشەدا ئاشکرایە، بە هەڵە زانینی بەرخودانی چەکداری و تێکۆشان لەدژی ئەو داگیرکەرییە، کە پەدەکە پڕوپاگەندەى بۆ دەکات و دەڵێت، ئەوە بەرخودانە زیان لە دەستکەوتەکانی کورد دەدات، بێگومان پڕوپاگەندە و کارێکی چەواشەکارانەیە، پەکەکە و گەریلا مسۆگەری و دڵنیایین بۆ هەموو دەستکەوتەکانی کوردستان، ئەمە بۆ ئەوەیە کە هاوکارییەکانی خۆیان لەناو هاوپەیمانی تەنگاوکردن و بێکاریگەرکردنی پەکەکە بیشارنەوە، پەدەکە بە ساڵان دژی مشەخۆری تێکۆشانی پێشمەرگایەتیی کردووە، ئەگەر پەدەکە ئەمڕۆ تێکۆشان و بەرخۆدانی پێشمەرگە بە هەڵە دەبینێت، پێویستە ئاشکرای بکات، ئەگەریش نا، پێویستە ئەمڕۆ سیاسەتی پێچەوانە نیشاندانی بەرخۆدانی گەریلا و ڕشکردنی ڕەتبکاتەوە.\nڕاگەیاندنی ئەوەیکە؛ “پەکەکە بەنیازە هەولێر کۆنترۆڵ بکات”، لە زاری مەولود چاوشئۆغڵو وەزیری دەرەوەی دەوڵەتی فاشیستی تورک، بێچارەبوونیان لە بەرامبەر بەرخۆدانی گەریلا نیشان دەدات، پەکەکە وەک پارتێکی کوردستانی، هەبوونی خۆی لە هەموو مەیدانەکانی کوردستان بەردەوام دەکات، هەولێر پایتەختی کوردستانە، سلێمانی دووەم شاری گەورەیە، هەم ئەو شارە و هەمیش گەلەکەمان لە باشووری کوردستان، ڕێزێکی زۆر گەورە لە تێکۆشانی پەکەکە و گەریلا قارەمانەکان و لایەنگرەکانیان دەگرن، پەکەکە بەڵێن و پەیمانی داوە، کە گەلی کوردستان لە هەموو ناوچەکاندا بە هەموو هێزی خۆییەوە بپارێزێت و بەو بەرپرسیارییەوە بجوڵێتەوە، لەبەر ئەوەش دەکرێت داگیرکردنی هەولێر تەنها لە ناو پلانی ناوەندی شەڕی تایبەتی دەوڵەتی تورک-دا بێت، ئامانجی ئێمە وەک پەکەکە ئەوەیە، کە کۆتایی بە داگیرکاریی دەوڵەتی تورک لە کوردستان بێنین و کوردستان ئازاد بکەین، ئەو گەمانەى دەوڵەتی تورکی دوژمنی کورد لە ئێستاوە پووچەڵکراوەتەوە و لە پێش هەموو شوێنێکیش لە هەولێر و سلێمانی و هەموو باشووری کوردستاندا ئیدانە کراوە.\nلەسەر ئەو بنەمایە و لەو چوارچێوەیەدا، داوا لە هەموو پارتە سیاسییە کوردییەکان و گەلەکەمان دەکەین، لەدژی دەوڵەتی فاشیستیی تورک و لەدژی ئەوانەى کە بە شێوەى ئاشکرا و شاراوە هاوکاری دوژمنانی کورد دەکەن، هەڵوێست نیشان بدەن.\nکازمی و مەسعود بارزانی کۆبوونەوە


هەپەگە كوژرانی 13 سەربازی توركیای لە بەدلیس و خواکورک راگەیاند\nهەپەگە رایگەیاند، لە چەند چالاكییەكی گەریلادا دژ بە سوپای توركیا لە باكورو باشوری كوردستان 13 سەربازی توركیا كوژراون كە یەكێكیان پلەكەی ئەفسەرەو حەوتی دیكەش بریندار بون.\nئاوێنە: ناوەندی راگەیاندنی هێزەکانى پاراستنى گەل (هەپەگە)، ئەمڕۆ یەكشەممە، لەڕاگەیەندراوێكدا ئاشكرایكرد"ماوەیەکە سوپای تورکی داگیرکەر بۆ ئاسایشی رێگای بەدلیس و هیزان لەسەر گردێکدا خاڵێکى پشکنینی داناوە. هێزەکانمان چاودێریى جموجوڵی سوپای تورکی داگیرکەریان لەو گردەدا کرد و دوای ئەوە رۆژی ١٩ی تەمموزی ٢٠١٩ لە کاتژمێر ١٩:٠٠دا لە دژی بارهەڵگرێکى سوپای تورکی داگیرکەر کە بۆ ئەو گردە دەچو چالاکییەکی سابوتاژیان ئەنجامدا. ئەو بارهەڵگرەی سوپای تورکی داگیرکەر بە تەواوی تێکشکا و فەرماندەى جەندرمەى ناوچەى ناوەندیى بەدلیس ئەفسەر زەفەر ئاککوش و شەش سەربازی دوژمن کوژران و پێنج سەربازی تریش بریندار بون."\nهێمای بۆ ئەوەش كردوە كە دواى چالاکییەکە سوپای تورکیا بە کۆپتەر و ئۆتۆمبێلی زرێپۆش دەستیان بە بۆردومانکردنى سنوری چالاکییەکە کردوە بەڵام هێزەكەی گەریلا لەو چالاکییەدا بە بێ زیان و بە سەلامەتى گەیشتونەتەوە بنکە و بارەگاکانی خۆیان.\nبەپێی بەیاننامەكە لە ١٨ی تەمموزی ٢٠١٩ لە دۆڵی چینگەنە هێزەکانیان لە دو قۆڵەوە لەهێزێكی سوپای توركیایان داوە و لەو چالاکییەدا چوار سەربازی تورکیا کوژران و سەربازێکى تریش بریندار بوە.\nئاماژەی بەوەشداوە كە هەر لەو چالاكییەدا هێزەکانیان فڕۆکەیەکى بێفڕۆکەوانى جۆری درۆنی سوپای تورکیایان کردۆتە ئامانج و تێکیانشکاندوە.\nوتوشیەتی"سوپای تورکی داگیرکەر بەهۆی ئەو چالاکییەى هێزەکانمان، کە گورزی قورسیان بەرکەوت، ناچاربون لەو سنورەدا بکشێنەوە."\nهەر بەپێی راگەیەندراوەكە گەریلا سەر لەبەیانی رۆژی ٢٠ی تەمموزی ٢٠١٩ لەگردی كۆپتەر چالاكییەكی لە دژی یەکەى ئۆپەراسیۆنى سوپای تورکیا ئەنجامداوەو لەو چالاکییەدا دو سەرباز کوژراون و سەربازێکى تریش بریندار بوە.\nجەختیشی كردۆتەوە كە هێزەکانیان لەو چالاکییەدا هیچ زیانێکیان نەبوە و بە سەلامەتى گەیشتونەتەوە بنکە و بارەگاکانى خۆیان.\nهەپەگە لەڕاگەیەندراوەكەیدا ئەوەشی ئاشكراكردوە كە رۆژی ١٨ی تەمموزی ٢٠١٩ لە کاتژمێر ٠٨:٠٠ دا فڕۆکە جەنگییەکانى سوپای تورکیا ناوچەى "تالە"یان لە "گەڤەر"ی جۆلەمێرگ بۆردومانکردو لەو بۆردومانەدا دو گەریلا شەهید بون.


:: PM:05:46:28/03/2021 \nگوته‌بێژی وه‌زاره‌تی ته‌ندروستی حكوومه‌تی هه‌رێمی كوردستان دووپات له‌وه ده‌كاته‌وه كه دۆخه‌كه مه‌ترسیداره و رێككاره‌كانی وه‌زاره‌تی ته‌ندروستیش هه‌مان ئه‌و رێككارانه‌یه كه بۆ كۆڤید19 گرتبوویه به‌ر. هاوكات باس له‌وه ده‌كات كه حكوومه‌تی هه‌رێمی كوردستان هیچ لارییه‌كی نابێ له هه‌ر پێشنیارێك كه وه‌زاره‌تی ته‌ندروستی بۆ دۆخی ئێسته بیكات.\nدوای راگه‌یاندنی ئاماری 24 سه‌عاتی ڕابردووی تووشبوون به كۆرۆنا، "وشه" پێوه‌ندی به د.ئاسۆ حه‌وێزی گوته‌بێژی وه‌زاره‌تی ته‌ندروستی حكوومه‌تی هه‌رێمی كوردستانه‌وه كرد و لێی پرسی، ئه‌و ئاماره‌ی كه 926 حاڵه‌تی كۆرۆنا تۆمار كراوه پێمان ده‌ڵێ دۆخه‌كه مه‌ترسیداره؟ د.ئاسۆ گوتی، به‌ڵێ، دۆخه‌كه زۆر مه‌ترسیدارتره له‌وه كه ده‌یبینین، ره‌وشی ته‌ندروستی هاووڵاتییان له‌به‌رده‌م هه‌ڕه‌شه‌یه‌كی گه‌وره‌یه به‌هۆی كۆرۆناوه.\nرێككاره‌كانی وه‌زاره‌تی ته‌ندروستی چین؟\nد.ئاسۆ حه‌وێزی له به‌شێكی تری قسه‌كانیدا سه‌رنجی خسته سه‌ر هه‌وڵه‌كانی وه‌زاره‌تی ته‌ندروستی گوتی، هه‌موو هه‌وڵێك ده‌ده‌ن بۆ به‌رنگاربوونه‌وه‌ی كۆرۆنا، رێككاره‌كانی وه‌زاره‌تی ته‌ندروستی هه‌مان ئه‌و رێككارانه‌ی پێشوون كه بۆ كۆڤید19 گرتبوویه‌به‌ر.\n"به‌ڵام پێویسته هاووڵاتییانیش پابه‌ندی رێككاره ته‌ندروستییه‌كان بن، چونكه ئه‌مجاره جیاوازه و له خێزانێكدا هه‌مووان پێكه‌وه تووشی كۆرۆنا ده‌بن كه دواتر پاڵه‌په‌ستۆی زۆر ده‌خاته سه‌ر كه‌رتی ته‌ندروستی" د. ئاسۆ وای گوت.\nئه‌و ژمارانه‌ی راده‌گه‌یه‌نرێ راست نییه!\nگوته‌بێژی وه‌زاره‌تی ته‌ندروستی حكوومه‌تی هه‌رێمی كوردستان ئاماژه‌ی به‌وه كرد ئه‌و ئامارانه‌ی كه وه‌زاره‌تی ته‌ندروستی حكوومه‌تی هه‌رێمی كوردستان بڵاوی ده‌كاته‌وه ته‌نیا ئه‌وانه‌ن كه پشكنین ده‌كه‌ن، به‌ڵام له‌پشتی ئه‌وه‌وه گومان ده‌كرێ ڕێژه‌كه زۆر زیاتر بێ.\nهه‌روه‌ك روونی ده‌كاته‌وه كه به‌شێكی زۆری هاووڵاتییان كاتێك تووشی ڤایرۆسه‌كه ده‌به‌ن هه‌ر پشكنین ناكه‌ن و خۆمان له ماڵه‌وه چاره‌سه‌ر ده‌كه‌ن.\nده‌وامی فه‌رمانگه‌كان ڕاده‌گیرێ؟\n"وشه" له‌باره‌ی ڕێككاره‌كانی حكوومه‌ت به‌پێشنیاری وه‌زاره‌تی ته‌ندروستی پرسیاری زیاتری كرد كه ئایا ده‌وامی فه‌رمانگه‌كانی حكوومه‌ت راده‌گیرێ یا پێشنیارێكی وا كراوه؟ له وه‌ڵامدا د.ئاسۆ گوتی، پێشتر هه‌ر رێككارێك پێویست بووبێت یا وه‌زاره‌تی ته‌ندروستی داوای كردبێ حكوومه‌تی هه‌رێمی كوردستان هیچ لارییه‌كی نه‌بووه، به‌تایبه‌ت له پێشوو كه داوامان كرد كاتی ده‌وامی فه‌رمانبه‌ران كه‌م بكرێته‌وه.\nزیاتر گوتی، دۆخه‌كه مه‌ترسیداره، ئه‌گه‌ر پێویست بكات و بزانرێ كه ده‌وامی فه‌رمانبه‌ران هۆكاری زۆربوون و بڵاوبوونه‌وه‌ی كۆرۆنایه ئه‌وه به دڵنیاییه‌وه ده‌وامی فه‌رمانبه‌ران كه‌متر ده‌كرێته‌وه یان نۆره زیاتر ده‌كرێ.\nد.گۆران عه‌بدوڵا پزیشكی گشتیی كه له ده‌ره‌وه‌ی وڵات داده‌نیشێت و چاودێری دۆخی كۆرۆنا له كوردستان ده‌كات، له واڵی تایبه‌تی خۆی له تۆڕی كۆمه‌ڵایه‌تی فه‌یسبووك نووسیویه‌تی" هه‌ركه‌سێك له كوردستان كه بمرێ گومان بكه‌ن به كۆرۆنایه".\nله ماوه‌ی رابردوو حكوومه‌تی هه‌رێمی كوردستان فریا كه‌وت و به خێرای پێشی له بڵاوبوونه‌وه‌ی كۆرۆنا گرت، به‌ڵام دوای ئاسایبوونه‌وه‌ی ژیان ئێسته جارێكی تر به خێرایی كۆرۆنا بڵاو بووه‌ته‌وه و هاووڵاتییانیش پابه‌ندی ڕێككاره ته‌ندروستییه‌كان نین.\nد. سامان به‌رزنجی وه‌زیری ته‌ندروستی حكوومه‌تی هه‌رێمی كوردستان ئه‌مڕۆ باسی له‌وه كرد كه هه‌ندێك خه‌ڵك كۆبوونه‌وه و گردبوونه‌وه ده‌كه‌ن وه‌ك ئه‌وه‌ی كۆرۆنا هه‌رنه‌بێت، به‌ڵام ئه‌وه زۆر هه‌ڵه‌یه و كۆرۆنا مه‌ترسییه‌كی گه‌وره‌ی دروست كردووه.\nله هه‌رێمی كوردستان تا ئێسته 119 و 480 كه‌س تووشی كۆرۆنا بوون و له‌و ڕێژه‌یه 108 هه‌زار و 483 كه‌س چاك بوونه‌ته‌وه و سێ هه‌زار و 643 كه‌س مردوون. هه‌موو ئاماژه‌كان بۆ ئه‌وه ده‌چن كه ئه‌گه‌ر دۆخه‌كه به‌مشێوه‌یه به‌رده‌وام بێ ئه‌وه مه‌ترسییه‌كان زیاتر ده‌بن و پێویسته رێككاره‌كان زیاتر بكرێ.


ڤیدیۆ.. ڕاپۆرتێکی ئێن ئاڕ تی زیاتر لە یەک ملیۆن بینەری لە فەیسبوک هەبووە\n11784 جار خوێندراوەتەوە\nڕاپۆرتێکی ئێن ئاڕ تی سەبارەت بە ناوچەی ٥١ی ئەمریکا، یەک ملیۆن بینەری لە تۆڕی کۆمەڵایەتی فەیسبوک تێپەڕاند.\nڕاپۆرتەکە زانیاری ورد سەبارەت ناوچەی سەربازی ٥١ی ئەمریکای خستووەتەڕوو کە لەو ناوچەیەدا چەندین تاقیکردنەوەی کەرەستەی سەربازی کراوە.\nئەم ڕاپۆرتە، سەربەست حسێن پێشکەشکار و هەواڵساز لە ژووری هەواڵی ئێن ئاڕتی ئامادەی کردووە.\nناوچەی ٥١ دەکەوێتە باکوری ویلایەتی نێڤەدا لە ئەمریکا، ڕووبەرەکەی ھێندەی چەند وڵاتێکی ئەوروپا دەبێت سەرەڕای فراوانییەکە یبینین و نزیکبوونەوە لێی کارێکی ئەستەمە تەنانەت بچوکترین جوڵەش بە دووری چەندین کیلۆمەتر لە ناوچەکەوە کۆنترۆڵکراوە و ڕێگەنادرێت ھیچ کەسێک لێی نزیک بێتەوە، دەوترێت ئەو تەکنەلۆژیایانەی ناوچەکەی پێ دەپارێزرێت تا ٥٠ ساڵی دیکەش مرۆڤایەتیی پێیان ئاشنا نابێت، پێشتر ئەمریکا ھیچ زانیارییەکەی لەسەر ئەم ناوچەیە بڵاونەدەکردەوە تا لە ساڵی ٢٠١٣دا ( سی ئای ئەی) چەند زانیارییەکەی لەسەر ناوچەکە بڵاو کردەوە و ساڵی ٢٠١٥ ش باراک ئۆبامای سەرۆکی پێشووی ئەمریکا لە چاوپێکەوتنێکدا ڕایگەیاند ئەو ناوچەیە زۆر نھێنییە و ناتوانم ھیچی لەسەر بڵێم.\nبەپێی بەڵگەنامەکان دامەزراندن و بونیادنانی ناوچەی ٥١ دەگەڕێتەوە بۆ کۆتایی ساڵانی چلەکانی سەدەی ڕابردوو.\nگەیشتن بە ناوچەکە بە ھەموو شێوەیەک قەدەغەیە و بە دووری دەیان کیلۆمەتریش لە نزیک سنوورەکانی ناوچەی ٥١ چەندین سیستمی چاودێریی و ئۆتۆمبێلی ھەواڵگریی دانراوە کە ڕێگریی لە ھەر کەس و تەنێک دەکەن بیەوێت خۆی لە سنورەکانی ٥١ نزیک بکاتەوە یان بە ھەڵە پێیدا تێپەڕێت\nئەوەی جێی سەرنجە ھیج بەربەست و جیاکەرەوەیەک دانەنراوە بۆ ڕێگریکردن لە چوونەوە ناوەوەی ناوچەکە، تەنھا چەند ھێمایاکی ئاگادار کردنەوە و چەند ستونێکی پرتەقاڵی نەبێت کە ئاماژەن بۆ ئەوەی لە جێی خۆت بوەستیت و چۆن ھاتویت ئاوا بگەڕێەرەوە ئەگەرنا ژیانت دەخەیتە مەترسییەوە.\nھەندێک لەو کارمەند و سەربازانەی لە ٥١ کاریان کردووە و ئێستا خانەنشینن دەڵێن ناوچەکە بەجۆرێک پارێزگاریی لێدەکرێت کە تەنانەت ئـێمەش جگە لەو بەشەی کارمان لێکردووە نەمان زانیوە لەوێ چی دەگوزەرێت.\nئەمە جگە لەوەی ھیچ مانگێکی دەستکریش ناتوانێت زانیاری لەسەر ناوچەکە کۆبکاتەوە لەبەر ئەوەی حکومەتی ئەمریکا لە بۆشایی ئاسمانیشەوە چاودێریی ناوچەکە دەکات.\nبەپێی ئەو زانیاریانەی تائێستا بەردەستن ئەو شاخ و شیو و دۆڵانەی دەکەونە ناو ٥١ەوە وەک کۆگا و تاقیگە و بنکەی سەربازیی بەکاردەھێنرێن و چەندین تاقیکردنەوەی سەربازیی مەترسیداری تێدا ئەنجام دەدرێت کە بە "پڕۆژە ڕەشەکان" ناسراون و جۆرەھا تەن و ئامێری نامۆ تاقیکردنەوەی لەسەر دەکرێت کە زانستی ئاسایی تائێستا پێیان نەگەیشتووە\nھەروەھا دەوترێت لەو ناوچەیەدا تاقیکردنەوە لەو چەک و تەقەمەنییانە دەکرێت کە دروستکراوی ئەمریکا نین تاوەکو ئەمریکا وردەکارییەکانیان ئاشکرا بکات و دواتر دەژەبەرگرییەکانیان بەرھەمبھێنێت.\nجگە لە چەکی ئاسایی، چەندین ڤایرۆس و چەکی بایەلۆژی لە ٥١ بەرھەمدەھێنرێن کە بە مەترسیدارترین چەکی کۆمەڵکوژ دادەنرێن و بەڕای شارەزایانی سەربازیش برێکی کەم لەو چەکە بایەلۆژیانەی لە ٥١ بەرھەمدەھێنرێن بەسە بۆ ئەوەی ھاوسەنگیی ژیان بە تەواوی لەسەر زەوی تێکبدات.\nھەرەوەھا دەوترێت ناوچەی ٥١ وەک بنکەیەک بەکاردەھێنرێت بۆ پەیوەندیکردن بە بوونەوەرە ئاسمانییەکان بەڵام ھەتا ئێستاش کەمترین زانیاری لەو بارەیەوە ھەیە، کە بەڕای ھەندێک لە شارەزایانی سەربازیی ٥١ زۆر سادەترە بەراورد بەو ناوچە سەربازییە نھێنیانەی کە تا ئێستا ھیچ کەس بە بوونیان نازانێت.